(സൗമിത്രാ ചാറ്റർജി എന്ന താളിൽ നിന്നും തിരിച്ചുവിട്ടതു പ്രകാരം)\nഒരു പ്രമുഖ ബംഗാളി ചലച്ചിത്രനടനാണ് സൗമിത്ര ചാറ്റർജി (ബംഗാളി: সৌমিত্র চট্টোপাধ্যায় Shoumitro Chôţţopaddhae) (ജനനം: 19 ജനുവരി 1935). സൗമിത്ര ചാറ്റർജി കൂടുതലും അഭിനയിച്ചിട്ടുള്ളത് സത്യജിത് റേ സംവിധാനം ചെയ്ത ചിത്രങ്ങളിലാണ്. ദാദാസാഹേബ് ഫാൽക്കെ പുരസ്‌കാരമടക്കം നിരവധി ബഹുമതികൾ ഇദ്ദേഹത്തിനു ലഭിച്ചിട്ടുണ്ട്.\n↑ "സൗമിത്ര ചാറ്റർജിയ്ക്ക് ഫാൽക്കെ പുരസ്‌കാരം". മാതൃഭൂമി. മാർച്ച് 21, 2012. ശേഖരിച്ചത് മാർച്ച് 21, 2012.\n"https://ml.wikipedia.org/w/index.php?title=സൗമിത്ര_ചാറ്റർജി&oldid=2333454" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 27 മാർച്ച് 2016, സമയം: 14:52\nഈ താൾ അവസാനം തിരുത്തപ്പെട്ടത്: 14:52, 27 മാർച്ച് 2016.


പ്രതീക്ഷ കെട്ട് സണ്‍റൈസേഴ്‌സ്; പൊരുതാനുറച്ച് നൈറ്റ് റൈഡേഴ്‌സും പഞ്ചാബ് കിംഗ്‌സും | KKR and Punjab Kings ready to ready to fight in IPL second part\nകടലാസിലെ കരുത്ത് കളിയിലേക്ക് പകര്‍ത്താന് കഴിയാതിരുന്ന ടീമാണ് മുന് ചാന്പ്യന്‍മാരായ കൊല്‍ക്കത്ത നൈറ്റ് റൈഡേഴ്‌സ്. ഏഴ് കളിയില് അഞ്ചിലും തോറ്റു.\nDubai - United Arab Emirates, First Published Sep 18, 2021, 2:28 PM IST\nദുബായ്: നാളെ ഐപിഎല് മത്സരങ്ങള് പുനരാരംഭിക്കുമ്പോള് പഞ്ചാബ് കിംഗ്‌സ്, കൊല്‍ക്കത്ത നൈറ്റ് റൈഡേഴ്‌സ്, സണ്‍റൈസേഴ്‌സ് ഹൈദരാബാദ് ടീമുകളാണ് അവസാന മൂന്ന് സ്ഥാനങ്ങളില്. രണ്ട് പോയിന്റ് മാത്രമുള്ള ഹൈദരാബാദ് ഒഴികെയുള്ള ടീമുകള് പ്ലേ ഓഫ് പ്രതീക്ഷ കൈവിട്ടിട്ടില്ല.\nഎട്ട് കളിയില് അഞ്ചിലും തോറ്റ് പഞ്ചാബ് കിംഗ്‌സ്. രണ്ടാംഘട്ടത്തിന് ഇറങ്ങുന്നത് ആറാം സ്ഥാനക്കാരായി. ക്യാപ്റ്റന് കെഎല് രാഹുല്, മായങ്ക് അഗര്‍വാള്, ക്രിസ് ഗെയ്ല് എന്നിവരിലൊരാളെങ്കിലും ക്രീസിലുറച്ചാല് സുരക്ഷിത സ്‌കോര് ഉറപ്പ്. നിക്കോളാസ് പുരാനും ദീപക് ഹൂഡയും ഷാരൂഖ് ഖാനും ആദ്യഘട്ടത്തിലെ മോശം ഫോം മറികടക്കുമെന്ന വിശ്വാസത്തിലാണ് കോച്ച് അനില് കുംബ്ലെ. മുഹമ്മദ് ഷമിയും രവി ബിഷ്‌ണോയിയുമാണ് ബൗളിംഗ് പ്രതീക്ഷ. ഡേവിഡ് മലാന്, റിലേയ് മെറിഡിത്ത്, ജയ് റിച്ചാര്‍ഡ്‌സണ് എന്നിവര്‍ക്ക് പകരം എയ്ഡന് മര്‍ക്രാം, നേഥന് എല്ലിസ്, ആദില് റഷീദ് എന്നിവര് പഞ്ചാബ് നിരയിലെത്തി.\nകടലാസിലെ കരുത്ത് കളിയിലേക്ക് പകര്‍ത്താന് കഴിയാതിരുന്ന ടീമാണ് മുന് ചാംപ്യന്മാരായ കൊല്‍ക്കത്ത നൈറ്റ് റൈഡേഴ്‌സ്. ഏഴ് കളിയില് അഞ്ചിലും തോറ്റു. തിരിച്ചടിയായത് പതറിയ തുടക്കവും മധ്യനിരയുടെ തകര്‍ച്ചയും. നിതീഷ് റാണ, രാഹുല് ത്രിപാഠി, ആന്ദേ റസല്, ദിനേശ് കാര്‍ത്തിക്ക് എന്നിവര് പ്രതീക്ഷയ്‌ക്കൊത്ത് ബാറ്റുവീശിയില്ല. ഭേദപ്പെട്ട് കളിച്ചത് ശുഭ്മാന് ഗില്ലും നായകന് ഓയിന് മോര്‍ഗനും മാത്രം. ടീം വിട്ട പാറ്റ് കമ്മിന്‍സ് പകരം എത്തിയിരിക്കുന്നത് കിവീസ് പേസര് ടിം സൗത്തീ. സുനില് നരൈന് വരുണ് ചക്രവര്‍ത്തി സ്പിന് ജോഡിക്കൊപ്പം പുതിയ പന്തെറിയാന് പ്രസിദ്ധ് കൃഷ്ണയും ശിവം മാവിയും ലോക്കി ഫെര്‍ഗ്യൂസണുമുണ്ട്.\nതൊട്ടതെല്ലാം പിഴച്ച സണ്‍റൈസേഴ്‌സിന് പ്ലേ ഓഫ് പ്രതീക്ഷ നഷ്ടമായിക്കഴിഞ്ഞു. ഏഴ് കളിയില് ആറിലും തോറ്റു. തുടര് തോല്‍വിക്കൊപ്പം ബാറ്റിംഗിലും മങ്ങിയപ്പോള് ഡേവിഡ് വാര്‍ണര്‍ക്ക് നായകസ്ഥാനം നഷ്ടമായി. മനീഷ് പാണ്ഡേ, റഷീദ് ഖാന്, ഭുവനേശ്വര് കുമാര്, സന്ദീപ് ശര്‍മ, ടി നടരാജന്, കേദാര് ജാദവ്, വൃദ്ധിമാന് സാഹ, വിജയ് ശങ്കര് തുടങ്ങിയവരൊക്കെ ഉണ്ടായിട്ടും ജയിക്കാനായത് ഒറ്റക്കളിയില്. കെയ്ന് വില്യംസന്റെ നേതൃത്വത്തില് ഇറങ്ങുന്ന ഹൈദരാബാദിന് ജോണി ബെയ്ര്‍സ്റ്റോയുടെ അഭാവവും തിരിച്ചടിയാവും.\nLast Updated Sep 18, 2021, 2:28 PM IST


pamba taking sand restarted പമ്പയിൽ നിന്നുള്ള മണൽ നീക്കം കളക്ടറുടെ നേതൃത്വത്തിൽ പുനരാരംഭിച്ചു\nവനം വകുപ്പ് ഉത്തരവ് മറികടന്ന് പമ്പ ത്രിവേണിയിൽ നിന്ന് ജില്ലാ ഭരണകൂടം മണൽ നീക്കം തുടങ്ങി. ദുരന്ത നിവാരണ നിധിയിലെ പണമുപയോഗിച്ചാണ് ജില്ലാ ഭരണകൂടം മണലും എക്കലും നീക്കം ചെയ്യുന്നത്. നേരത്തെ സൗജന്യമായി മണൽ നീക്കാമെന്ന് സമ്മതിച്ച കണ്ണൂരിലെ ക്ലേയ്‌സ് ആന്റ് സിറാമിക്‌സ് ഇതിനുള്ള കരാർ സ്വകാര്യ കമ്പനിക്ക് കൈമാറിയത് വിവാദമായിരുന്നു.\nസ്വകാര്യ കമ്പനി എരുമേലിയിലേക്ക് മണൽ കടത്താനും തുടങ്ങിയിരുന്നു. മണൽ കടത്ത് നിർത്താനുള്ള വനം വകുപ്പ് ഉത്തരവ് മറികടന്നാണ് ജില്ലാ ഭരണകൂടത്തിന്റെ പുതിയ നടപടി. ദുരന്തനിവാരണ നിയമ പ്രകാരമാണ് മണലും എക്കലും നീക്കുന്നത്.\nRead Also:മലപ്പുറത്തെ വിദ്യാർത്ഥിനിയുടെ ആത്മഹത്യ; ആരോപണം ശക്തമാക്കാൻ ഒരുങ്ങി പ്രതിപക്ഷം\nപ്രതിപക്ഷ നേതാവിന്റെ ആരോപണത്തിന് പിന്നാലെ കഴിഞ്ഞ ദിവസം പമ്പയിൽ നിന്നുള്ള മണൽ നീക്കം താത്കാലികമായി നിർത്തിവച്ചിരുന്നു. വനം വകുപ്പിന്റെ ഉത്തരവിനെ തുടർന്നായിരുന്നു നടപടി. മണൽ വനപ്രദേശത്തിന് പുറത്തുകൊണ്ടുപോകാനാവില്ലെന്ന് വനം മന്ത്രി കെ രാജു വ്യക്തമാക്കിയിരുന്നു. വനം വകുപ്പ് നിർദേശിക്കും പോലെ മണ്ണ് നീക്കം ചെയ്യാനാവില്ലെന്ന് കരാറുകാരായ കേരള ക്ലേയ്‌സ് ആൻഡ് സിറാമിക്‌സ് പറഞ്ഞിരുന്നു.\nStory highlights-pamba taking sand restarted\nRead more on: pamba | sand mining\nപമ്പ ഡാമില് ബ്ലൂ അലേര്‍ട്ട് പ്രഖ്യാപിച്ചു; ജാഗ്രതാ നിര്‍ദേശം\nപമ്പാ മണൽക്കടത്ത്; വിജിലൻസ് അന്വേഷണത്തിന് സ്റ്റേ\nപമ്പയിലെ മണല്‍ക്കടത്ത്; വിജിലന്‍സ് അന്വേഷിക്കാന് ഉത്തരവ്\nപമ്പ അണക്കെട്ടിന്റെ ഷട്ടർ അടച്ചു


കണ്‍മണിയെ ഒരുനോക്കുകാണാതെ ബിജു യാത്രയായി; കുവൈത്തില് മലയാളി യുവാവിന് ദാരുണാന്ത്യം - MALABAR FLASH\nHome Gulf kuwait News Obituary ഗള്‍ഫ് ഗള്‍ഫ് വാര്‍ത്തകള് കണ്‍മണിയെ ഒരുനോക്കുകാണാതെ ബിജു യാത്രയായി; കുവൈത്തില് മലയാളി യുവാവിന് ദാരുണാന്ത്യം\nകണ്‍മണിയെ ഒരുനോക്കുകാണാതെ ബിജു യാത്രയായി; കുവൈത്തില് മലയാളി യുവാവിന് ദാരുണാന്ത്യം\nകുവൈത്ത്: കുഞ്ഞിനെ ആദ്യമായി കാണാൻ കാത്തുനിൽക്കാതെ ബിജു യാത്രയായി. ഭാര്യയും കുഞ്ഞുങ്ങളും നാട്ടിൽനിന്നും മടങ്ങിവരുന്നതിനു മണിക്കൂറുകൾക്കു മുമ്പ് കുവൈത്തിൽ മലയാളി യുവാവിന് ദാരുണാന്ത്യം. റാന്നി സ്വദേശി ബിജു ജോർജ് (38) ആണ് മരിച്ചത്.[www.malabarflash.com]\nജോലിക്കിടെ ഡ്രിൽ മെഷീനിൽനിന്നും വൈദ്യുതാഘാതമേറ്റാണ് ബിജു മരിച്ചത്. പ്രിസ്‌മ അലൂമിനിയം കമ്പനിയിലെ ജോലിക്കാരനായിരുന്നു.\nഭാര്യയും കുട്ടികളും ബിജുവിന് അടുത്തേക്ക് ഞായറാഴ്ചവരാനുള്ള തയാറെടുപ്പിലായിരുന്നു. ഇതിനിടെയാണ് ദാരുണാന്ത്യം സംഭവിച്ചത്. ബിജുവിന്‍റെ രണ്ടാമത്തെ കുഞ്ഞ് ജനിച്ചിട്ട് ഏതാനും ദിവസങ്ങൾ‌മാത്രമേ ആയിട്ടുള്ളു. മൂത്ത മകൾക്ക് മൂന്നുവ‍യസും.\nബിജുവും കുടുംബവും കുവൈറ്റ് സെന്‍റ് ജോൺസ് ഇടവകയിൽ ബെതാനിയ പ്രെയർ ഗ്രൂപ്പിലെ അംഗങ്ങൾ ആണ്. പാരഡൈസ് ഹോട്ടലിനു എതിർവശം സ്റ്റുഡിയോ ഫ്ളാറ്റിലാണ് ബിജു കുടുംബമായി താമസിക്കുന്നത്. മൃതദേഹം ദജീജു മോർച്ചറിയിൽ സൂക്ഷിച്ചിരിക്കുകയാണ്.


മൂന്നാം ലോകമഹായുദ്ധത്തിന് ബ്രിട്ടന് സന്നദ്ധമല്ല; മുന്നറിയിപ്പുമായി പ്രതിരോധ വിദഗ്ദ്ധന്; പ്രതിരോധരംഗത്ത് നിക്ഷേപിക്കുന്നതില് കുറവെന്ന് ആക്ഷേപം | Malayalam UK\n1 GBP = 92.69 INR | 1.31 USD | 1.82 AUD\n»സഭയെ വിമര്‍ശിക്കുന്നവര് സാത്താന്റെ കൂട്ടുകാര്; കുറ്റപ്പെടുത്തലുമായി ഫ്രാന്‍സിസ് മാര്‍പാപ്പ\n»പെരിയ ഇരട്ടക്കൊലക്കേസ് ക്രൈംബ്രാഞ്ചിന് വിട്ടേക്കും; കൂടുതല് സിപിഎം പ്രവര്‍ത്തകര്‍ക്ക് കൃത്യത്തില് പങ്കുള്ളതായി സൂചന, ഒരാള് അറസ്റ്റില്\n»ഫാ.സേവ്യര് ഖാന് വട്ടായില് നയിക്കുന്ന അഭിഷേകാഗ്‌നി കാത്തലിക് മിനിസ്ട്രിയുടെ മലയാളം റെസിഡന്‍ഷ്യല് റിട്രീറ്റ് ‘എഫാത്ത ഫാമിലി കോണ്‍ഫറന്‍സ്’ ഡിസംബര് 12 മുതല് യു.കെയിലെ ഡെര്‍ബിഷെയറില്\n»‘തങ്ങള്‍ക്കാവശ്യമുള്ളപ്പോഴും ഇതെല്ലാം സ്വന്തം ഔദാര്യമാണ് എന്ന പുച്ഛഭാവമാണ് മലയാളികൾക്ക്…’ ‘വരുന്നോടീ’ ‘നിനക്കെത്രയാടീ’ എന്നതാണ് ഇവരുടെ മനോഭാവം… പല ആണുങ്ങളെ കിടപ്പറയില് കണ്ട പെണ്ണ് എഴുതുന്നു\n»സ്ത്രീ ഒരു സംഭവം തന്നെയാണ്…. അവള് ഇല്ലെങ്കില് കാണാമായിരുന്നു… എന്ത് മലമറിക്കുകയായിരുന്നു എന്ന് ചോദിക്കുന്ന പുരുഷൻമാർ അറിയുക… ഡോക്ടർ ഷിനുവിന്റെ പോസ്റ്\n»“7Beats “സംഗീതോത്സവം 2019 ” സീസൺ-3, ചാരിറ്റി ഈവന്റ് & ഓ.എൻ.വി കുറുപ്പ് അനുസ്മരണവും വാറ്റ്ഫോർഡിൽ ഈ ശനിയാഴ്ച… ഒരുക്കങ്ങൾ പൂർത്തിയായി\n»കുഞ്ഞതിഥിക്കായുള്ള കാത്തിരിപ്പിൽ രാജകുടുംബവും ഹാരി രാജകുമാരനും; നിറവയറിൽ അതിസുന്ദരിയായി മേഗൻ, ബേബി ഷവറിനായി ന്യൂയോർക്കിൽ….\n»അങ്ങ് ജര്‍മ്മൻകാർക്ക് പീപ്പിൾസ് കാർ ‘ബീറ്റിലെങ്കിൽ’ ഇന്ത്യക്കാർക്ക് അത് മാരുതി 800; ഇന്ത്യൻ കാർ വിപണിയിൽ ചരിത്രം തിരുത്തിയ മാരുതി 800 ജന്മം……\n»പ്രിയ വാര്യർക്കൊപ്പമോ…? റോഷന് താല്പര്യമുണ്ടെങ്കിൽ, റോഷന്റെ കൂടെ അഭിനയിക്കും; അഡാർ ലവ് നായിക നൂറിൻ ഷെരീഫ് ചില വെളിപ്പെടുത്തലുകൾ\n»അതിരുവിടുന്ന യൂത്തന്മാരുടെ ഭ്രാന്ത്…! ടിക് ടോക്കിനായി കടലുണ്ടി പുഴയില് ചാടിയ വിദ്യാര്‍ത്ഥികളെ രക്ഷിച്ചത് മത്സ്യത്തൊഴിലാളികള്, രക്ഷാപ്രവർത്തന ദൃശ്യങ്ങൾ\nമൂന്നാം ലോകമഹായുദ്ധത്തിന് ബ്രിട്ടന് സന്നദ്ധമല്ല; മുന്നറിയിപ്പുമായി പ്രതിരോധ വിദഗ്ദ്ധന്; പ്രതിരോധരംഗത്ത് നിക്ഷേപിക്കുന്നതില് കുറവെന്ന് ആക്ഷേപം\nApril 16 06:47 2018 by News Desk 5\tPrint This Article\nറഷ്യയും പാശ്ചാത്യ ലോകവും തമ്മില് പുതിയ സംഘര്‍ഷങ്ങള് ഉടലെടുത്തിരിക്കുന്ന പശ്ചാത്തലത്തില് ബ്രിട്ടന് പ്രതിരോധ വിദഗ്ദ്ധന്റെ മുന്നറിയിപ്പ്. പ്രതിരോധ മേഖലയില് മതിയായ നിക്ഷേപം നടത്താത്തതിനാല് ശീതയുദ്ധ സമയത്തെ അതേവിധത്തിലുള്ള ഭീഷണിയാണ് രാജ്യം അഭിമുഖീകരിക്കുന്നതെന്ന് വിദഗ്ദ്ധനായ ജൂലിയന് ലൂയിസ് പറഞ്ഞു. മൂന്നാം ലോകമഹായുദ്ധത്തിന്റെ നിഴലില് ലോകം നില്‍ക്കുമ്പോള് നാറ്റോ നിര്‍ദേശിച്ചിരിക്കുന്ന2ശതമാനം മിനിമം സൈനികഫണ്ട് പോലും വെട്ടിക്കുറച്ചിരിക്കുകയാണ് പ്രധാനമന്ത്രിയെന്നും അദ്ദേഹം ആരോപിച്ചു.\nകോമണ്‍സിലെ ഒട്ടു മിക്ക രാഷ്ട്രീയ പാര്‍ട്ടികളും ഡിഫന്‍സ് ബജറ്റ് വര്‍ദ്ധിപ്പിക്കാനാണ് ആവശ്യപ്പെടുന്നത്. അതേ സമയം ഡിഫന്‍സ് കമ്മിറ്റി ഇത് ചെവിക്കൊള്ളുന്നില്ല. ജിഡിപിയുടെ രണ്ട് ശതമാനമാണ് പ്രതിരോധത്തിനായി വകയിരുത്തിയിരിക്കുന്നതെന്നാണ് 2016ലെ റിപ്പോര്‍ട്ട് പറയുന്നത്. ശീതയുദ്ധകാലത്ത് ജിഡിപിയുടെ 4.5-5 ശതമാനത്തിനിടയിലായിരുന്നു ഡിഫന്‍സിനായി നീക്കിവെച്ചിരുന്നത്. ശീതയുദ്ധത്തിനൊടുവില് 90കളില് ചെലവു ചുരുക്കലുകള് പ്രഖ്യാപിച്ചപ്പോള് പോലും3ശതമാനം തുക വകയിരുത്തിയിരുന്നു.\nഇപ്പോള് രാജ്യ സുരക്ഷ അപകടത്തിലാണെന്നാണ് ഗവണ്‍മെന്റ് പറയുന്നത്. ശീതയുദ്ധകാലത്തേക്കാള് മോശം അവസ്ഥയാണെന്നും സര്‍ക്കാര് അവകാശപ്പെടുന്നുണ്ടെങ്കിലും വെറും രണ്ട് ശതമാനം മാത്രമാണ് നിക്ഷേപം. ഇത് ഒട്ടും മതിയാവില്ല. തീവ്രവാദമായിരുന്നു അടുത്തകാലം വരെയുള്ള ഭീഷണിയെങ്കില് രാജ്യങ്ങള് ഭീഷണിയാകുന്ന സ്ഥിതിവിശേഷം വീണ്ടും ഉടലെടുത്തിരിക്കുകയാണ്. ഇവയുടെ രണ്ടിന്റെയും ഒരുമിച്ചുള്ള ആക്രമണം 1980കളില് റഷ്യയുടെയും ഐറിഷ് റിപ്പബ്ലിക്കന് ആര്‍മിയുടെയും ഭാഗത്തു നിന്നുണ്ടായതാണ് അവസാന അനുഭവമെന്നും അദ്ദേഹം പറഞ്ഞു. സിറിയയില് ആക്രമണത്തിന് അമേരിക്ക, ഫ്രാന്‍സ് എന്നിവര്‍ക്കൊപ്പം ചേര്‍ന്ന ബ്രിട്ടീഷ് നടപടിയുടെ പശ്ചാത്തലത്തിലാണ് പുതിയ മുന്നറിയിപ്പെന്നത് ശ്രദ്ധേയമാണ്.\nസിറിയ വിഷയത്തില് അമേരിക്കയും റഷ്യയും ഇടയുന്നു; ന്യൂക്ലിയര് യുദ്ധത്തിന് സാധ്യത പ്രവചിച്ച് അമേരിക്കന് ഏജന്‍സി; ഡെഫ്‌കോണ് മുന്നറിയിപ്പ് സംവിധാനം അപ്‌ഗ്രേഡ് ചെയ്തു\nമൂന്നാം ലോകമഹായുദ്ധത്തിന് പ്രാരംഭം കുറിക്കാന് റഷ്യന് സൈന്യം തയ്യാറെടുക്കുന്നു? നാറ്റോ സൈന്യത്തെ ആക്രമിക്കാന് സാധ്യതയെന്ന് ഞെട്ടിക്കുന്ന റിപ്പോര്‍ട്ട്\nഅമ്പലപ്പറമ്പിലെ ഹാസ്യസാമൂഹ്യ നാടകം റിഥം തിയേറ്റര്‍സിന്റെ വേദിയിലെത്തിക്കാന് റോബി മേക്കരയും സംഘവും ; റിഥം കലാസന്ധ്യ 2019ല് പ്രശസ്ത നടി സരയുവിന്‍റെ നൃത്താവിഷ്കാരവും 0\nശാന്തവും സ്വസ്ഥവുമായ ഒരു ജീവിതം തന്റെ കുഞ്ഞ് അർഹിക്കുന്നു, ആ കുഞ്ഞിന് വളരാനുളള ഇടം ഇതല്ല…! ഐഎസ് പെൺകുട്ടിയുടെ പൗരത്വം ബ്രിട്ടൻ റദ്ദാക്കി 0\nസീറോ മലബാര് കര്‍ബാനയുടെ പുനഃസ്ഥാപനം ചരിത്ര നിമിഷമായി ലെസ്റ്ററില് 0\nഅപ്സ്‌കേര്‍ട്ടിങ്ങ് ക്രിമിനല് കുറ്റം; ജീനയുടെ നിയമപോരാട്ടത്തിന് രാജകീയ അംഗീകാരം, ക്രിമിനല് കുറ്റമാക്കി എലിസബത്ത് രാജ്ഞി ഒപ്പുവച്ചു 0\n32,298 കോടി നികുതി…! യുകെ വ്യവസായ കോടീശ്വരൻ സർ ജിം റാറ്റ്ക്ലിഫ് രാജ്യം വിടാൻ ഒരുങ്ങുന്നു 0\nഡബ്ലിനിൽ നടന്ന BIBLIA ’19 മാര്‍ത്തോമാ എവര് റോളിങ്ങ് ട്രോഫി ക്വിസ്സ് മൽസരത്തിൽ സോർഡ്‌സ് കുര്‍ബാന സെന്ററിലെ ടീമുകളുടെ തകർപ്പൻ പ്രകടനം… പോക്കറ്റിലാക്കിയത് എവർറോളിങ് ട്രോഫിയും ക്യാഷ് അവാർഡും 0\nഅരുണിനെ ഉണര്‍ത്താന് അവസാനനിമിഷവും ശ്രമിച്ച പിതാവിന്റെ കണ്ണുനീര് എല്ലാവരുടെയും കണ്ണിലേക്കു പടര്‍ന്നു; ഭാര്യ അനുശോചന സന്ദേശങ്ങള് പെട്ടിയില് നിരത്തിവെച്ച് അന്ത്യചുംബനം നല്‍കി മോഹാലസ്യപ്പെട്ടു ബെഞ്ചിലേക്ക് ചെരിഞ്ഞു; നിഷ്‌കളങ്കരായ കുട്ടികള് ഒന്നുമറിയാതെ ഓടിനടന്നു, അങ്ങനെ സന്ദര്‍ലാന്‍ഡില് കൂടിയ വലിയ സമൂഹം അരുണിനു വിട നല്‍കി 0\nആക്രിക്കടയിൽ നിന്നും വാങ്ങി വിറ്റ മോതിരത്തിനു കിട്ടിയത് 68 കോടി രൂപ; അമ്പരപ്പ് മാറാതെ ബ്രിട്ടീഷ് യുവതി 0\nഫാദര് ജോര്‍ജ് തോമസ് ചേലക്കല് ലെസ്റ്റര് മദര് ഓഫ് ഗോഡ് പള്ളി വികാരിയായി ചുമതല ഏറ്റെടുത്തു 0\nഅങ്ങ് ജര്‍മ്മൻകാർക്ക് പീപ്പിൾസ് കാർ ‘ബീറ്റിലെങ്കിൽ’ ഇന്ത്യക്കാർക്ക് അത് മാരുതി 800; ഇന്ത്യൻ കാർ വിപണിയിൽ ചരിത്രം തിരുത്തിയ മാരുതി 800 ജന്മം…… 0\nപ്രിയ വാര്യർക്കൊപ്പമോ…? റോഷന് താല്പര്യമുണ്ടെങ്കിൽ, റോഷന്റെ കൂടെ അഭിനയിക്കും; അഡാർ ലവ് നായിക നൂറിൻ ഷെരീഫ് ചില വെളിപ്പെടുത്തലുകൾ 0\nഅതിരുവിടുന്ന യൂത്തന്മാരുടെ ഭ്രാന്ത്…! ടിക് ടോക്കിനായി കടലുണ്ടി പുഴയില് ചാടിയ വിദ്യാര്‍ത്ഥികളെ രക്ഷിച്ചത് മത്സ്യത്തൊഴിലാളികള്, രക്ഷാപ്രവർത്തന ദൃശ്യങ്ങൾ 0\nഅച്ഛൻ അത് ചെയ്യില്ല…! ചെയ്തെങ്കിൽ പാർട്ടി അറിയാതെ നടക്കില്ല; ഇരട്ടക്കൊലപാതകം, എല്ലാം തുറന്നുപറഞ്ഞു പീതാംബരന്റെ മക്കളും ഭാര്യയും…. 0\nലൈംഗിക ആരോപണം, സിനിമയിൽ അപ്രഖ്യാപിത വിലക്ക്; തെറ്റ് ഏറ്റുപറഞ്ഞു മാപ്പു ചോദിച്ച് നടൻ അലൻസിയർ 0\nഎറണാകുളം സൗത്ത് റയില്‍വെ സ്റ്റേഷനു സമീപം വൻ തീപിടിത്തം; നേവിയുടെ സഹായം തേടി, ആളുകളെ ഒഴിപ്പിക്കുന്നു 0


കീഴാറ്റൂര് സമരത്തിന് പിന്നില് മാവോയിസ്റ്റ് ഇസ്ലാമിക് സഖ്യമെന്ന് ജയരാജന്\nThu Apr 18 2019 16:03:00 GMT+0530 (IST)\nചെറുപുഴ : കീഴാറ്റൂര് സമരത്തിന് പിന്നില് മാവോയിസ്റ്റ് ഇസ്ലാമിക് സഖ്യം ആണെന്ന് സിപിഎം ജില്ലാ സെക്രട്ടറി പി ജയരാജന്. സമരവുമായി ബന്ധപ്പെട്ട് മന്ത്രി ജി സുധാകരന് വിളിച്ച സര്‍വകക്ഷിയോഗത്തില് മാവോയിസ്റ്റുകള് പങ്കെടുത്തുവെന്നും താനടക്കമുള്ളവര് യോഗത്തില് എത്തിയപ്പോള് ഇവരെ കണ്ടെന്നും ജയരാജന് പറഞ്ഞു.\nചില മുസ്ലീം സംഘടനകള്‍ക്ക് മാവോയിസ്റ്റുകളുമായി അടുത്ത ബന്ധമാണുള്ളതെന്നും അദ്ദേഹം ആരോപിച്ചു. ചെറുപുഴയില് കോണ്‍ഗ്രസ്സ് വിട്ട് സിപിഎമ്മിലേക്ക് എത്തിയവരുടെ സ്വീകരണ യോഗം ഉത്ഘാടനം ചെയ്ത് സംസാരിക്കുകയായിരുന്നു ജയരാജന്.\nസമരക്കാരുടെ ആത്മാഹൂതി ഭീഷണിവെറും പ്രഹസനം ആണെന്നും ജയരാജന് പരിഹസിച്ചു. സര്‍വേക്കാര് വന്നു സര്‍വ്വേ നടത്തിയിട്ടും ഇവര് ആത്മഹൂതി ചെയ്തില്ല.ഒടുവില് നാണക്കേട് ഒഴിവാക്കാന് സമരക്കാര് അറസ്റ്റിന് വഴങ്ങുകുയായിരുന്നു -ജയരാജന് കൂട്ടിച്ചേര്‍ത്തു.


Covid19: Canada to produce Masks locally after US stops export | കൊവിഡ് 19: കാനഡയ്ക്ക് പണി കൊടുത്ത് ഡൊണാൾഡ് ട്രംപ്, ചുട്ട മറുപടിയുമായി ജസ്റ്റിൻ ട്രൂഡോ! - Malayalam Oneindia\nPublished: April 8 2020, 20:40 [IST]\nകാനഡ: കൊവിഡ് വ്യാപനത്തിന്റെ പശ്ചാത്തലത്തില് ലോകരാജ്യങ്ങള് തമ്മില് മരുന്നിനും മാസ്‌കിനും വേണ്ടി പിടിവലി നടത്തുകയാണ്. രണ്ട് ലക്ഷത്തോളം എന് 95 മാസ്‌കുകള് അമേരിക്ക തട്ടിയെടുത്തതായി കഴിഞ്ഞ ദിവസം ജര്‍മ്മനി ആരോപിച്ചിരുന്നു. ചൈനയില് നിന്ന് ജര്‍മ്മനിയിലേക്ക് മാസ്‌കുകളുമായി പുറപ്പെട്ട വിമാനത്തെ ബാങ്കോക്കില് തടഞ്ഞതിന് ശേഷം അമേരിക്ക മാസ്‌കുകള് കൈക്കലാക്കി എന്നാണ് ആരോപണം.\nഅതിനിടെ അമേരിക്കയും കാനഡയും തമ്മിലും മാസ്‌ക് യുദ്ധം നടക്കുകയാണ്. കാനഡയ്ക്ക് ലഭിക്കേണ്ടിയിരുന്ന 30 ലക്ഷം മാസ്‌കുകളുടെ വിതരണം അമേരിക്ക തടഞ്ഞിരുന്നു. രാജ്യത്ത് കൊവിഡ് രോഗികളുടെ എണ്ണം വേഗത്തില് ഉയരവേ മാസ്‌ക് അടക്കമുളള മെഡിക്കല് ഉപകരണങ്ങള് തങ്ങള്‍ക്ക് വേണ്ടി മാത്രമായി അമേരിക്ക ശേഖരിച്ച് വെക്കുകയാണ് എന്നാണ് ആരോപണം.\nഎന്നാല് അമേരിക്കയുടെ ഈ സ്വാര്‍ത്ഥതയ്ക്കും ധാര്‍ഷ്ട്യത്തിനും മുന്നില് മുട്ട് മടക്കാന് തയ്യാറല്ല കാനഡ. മാസ്‌കുകള് സ്വന്തമായി നിര്‍മ്മിക്കാനാണ് കാനഡയുടെ തീരുമാനം എന്ന് പ്രധാനമന്ത്രി ജസ്റ്റിന് ട്രൂഡോ വാര്‍ത്താ സമ്മേളനത്തില് വ്യക്തമാക്കി. 30,000 വെന്റിലേറ്ററുകളും മാസ്‌കുകളും മറ്റ് മെഡിക്കല് ഉപകരണങ്ങളുമാണ് കാനഡ നിര്‍മ്മിക്കുകയെന്ന് ട്രൂഡോ അറിയിച്ചു. മാസ്‌കുകള് തടഞ്ഞ് വെച്ചതുമായി ബന്ധപ്പെട്ട് അമേരിക്കയുമായി ചര്‍ച്ച നടത്തുമെന്ന് നേരത്തെ ട്രൂഡോ പറഞ്ഞിരുന്നു.\nഎന്നാല് കൊവിഡ് വ്യാപനം ശക്തമാകുന്ന സാഹചര്യത്തില് അടിയന്തര അവസ്ഥകളെ നേരിടുന്നതിന് വേണ്ടിയാണ് സ്വന്തമായി മാസ്‌കുകള് നിര്‍മ്മിക്കാനുളള തീരുമാനം. ഇതുവരെ പ്രാദേശികമായി എന് 95 മാസ്‌കുകള് കാനഡ നിര്‍മ്മിച്ചിരുന്നില്ല. ഇതുകാരണം മാസ്‌കുകള്‍ക്ക് ക്ഷാമം അനുഭവപ്പെട്ടിരുന്നു. അമേരിക്ക കയറ്റുമതി തടയുകയും ചെയ്തതോടെയാണ് കാനഡയില് പ്രതിസന്ധി രൂക്ഷമായത്.\nമെഡിക്കല് ഉപകരണങ്ങള് നിര്‍മ്മിക്കുന്ന അമേരിക്കയിലെ ത്രീ എം കമ്പനിയോടാണ് കാനഡ അടക്കമുളള ലാറ്റിന് അമേരിക്കന് രാജ്യങ്ങളിലേക്കുളള കയറ്റുമതി നിര്‍ത്തലാക്കാന് ട്രംപ് നിര്‍ദേശിച്ചത്. മാത്രമല്ല അമേരിക്കയ്ക്ക് വേണ്ടി കൂടുതല് മാസ്‌കുകള് നിര്‍മ്മിക്കാനും കമ്പനിയോട് ട്രംപ് ആവശ്യപ്പെട്ടിരിക്കുകയാണ്. ഇതോടെ മെഡിക്കല് ഉപകരണങ്ങള് നിര്‍മ്മിക്കുന്ന പ്രാദേശിക കമ്പനികളുടെ സഹായത്തോടെ മാസ്‌ക് അടക്കമുളള മെഡിക്കല് ഉപകരണങ്ങള് നിര്‍മ്മിക്കാനാണ് കാനഡയുടെ നീക്കം.\ncovid19 canada coronavirus medicine donald trump america മരുന്ന് ഡൊണാള്‍ഡ് ട്രംപ് അമേരിക്ക കാനഡ\nCovid19: Canada to produce Masks locally after US stops export\nStory first published: Wednesday, April 8, 2020, 20:40 [IST]


ഇനി ഡ്രൈവിങ് ലൈസന്‍സ് ട്രാന്‍സ്‌ജെന്‍ഡര് വിഭാഗക്കാര്‍ക്കും - themediasyndicate\nതിരുവനന്തപുരം: ട്രാന്‍സ്‌ജെന്‍ഡര് വിഭാഗങ്ങള്‍ക്ക് ഇനി സ്വത്വം വെളിപ്പെടുത്തി ഡ്രൈവിങ് ലൈസന്‍സ് എടുക്കാം. ‘ട്രാന്‍സ്‌ജെന്‍ഡര്’ എന്ന് രേഖപ്പെടുത്തിയ ലൈസന്‍സുകളാണ് നല്‍കുക. ഡ്രൈവിങ് ലൈസന്‌സിനെുള്ള അപേക്ഷയില് ആണ്, പെണ് എന്നീ വേര്‍തിരുവുകള് മാത്രമേ ഉണ്ടായിരുന്നുള്ളൂ.\nട്രാന്‍സ്‌ജെന്‍ഡര് വിഭാഗത്തില്‌പെട്ട വ്യക്തികള്ക്ക് അവരുടെ സത്വം നിലനിര്‍ത്തി സേവനങ്ങള് നല്കണമെന്ന സര്‍ക്കാര് നയത്തിന്റെ ഭാഗമായാണ് പുതിയ സജ്ജീകരണം. മോട്ടോര് വാഹനവകുപ്പിന്റെ ഓണ്‌ലൈയന് സേവനങ്ങളിലും ലൈസന്‍സ് രേഖകളിലും ട്രാന്‍സ്‌ജെന്‍ഡര് എന്ന് രേഖപ്പെടുത്താനാകും. ഇതുമായി ബന്ധപ്പെട്ട് സോഫ്‌റ്റ്വെയറുകളിലും ഓണ്‍ലൈന് സംവിധാനങ്ങളിലും മാറ്റം വരുത്തി. ഡ്രൈവിങ് ലൈസന്‍സില് അടക്കം വിവിധ സേവനങ്ങളില് സ്വത്വം രേഖപ്പെടുത്തണമെന്നാവശ്യപ്പെട്ട് നിരവധി അപേക്ഷകളാണ് ട്രാന്‍സ്‌ജെന്‍ഡര് വിഭാഗങ്ങളില്‍നിന്ന് മോട്ടോര് വാഹനവകുപ്പിന് ലഭിച്ചിരുന്നത്. വിവിധ സംഘടനകളും ഇക്കാര്യം ആവശ്യപ്പെട്ടിരുന്നു.\nസാമൂഹികനീതിവകുപ്പും വിഷയത്തില് ഇടപെട്ടു. ഡ്രൈവിങ് ഉപജീവനമാക്കിയ നിരവധി ട്രാന്‍സ്‌ജെന്‍ഡര് വിഭാഗക്കാരുണ്ട്. സര്‍ക്കാര് പദ്ധതികളുടെ ആനുകൂല്യം ലഭിക്കണമെങ്കില് ട്രാന്‍സ്‌ജെന്‍ഡറെന്ന രേഖ ഹാജരാക്കേണ്ടിവരും. ഇതിന് ഡ്രൈവിങ് ലൈസന്‍സ് സമര്‍പ്പിക്കാന് കഴിയാത്ത അവസ്ഥയായിരുന്നു. നിലവിലെ ലൈസന്‍സുകളില് ആണ്-പെണ് വിഭാഗത്തിന് പകരം ട്രാന്്‌ലൈജെന്‍ഡലറാണെന്ന് രേഖപ്പെടുത്താനുള്ള അനുമതിയും നല്കിയിട്ടുണ്ട്.\nTags: ഇനി ഡ്രൈവിങ് ലൈസന്‍സ് ട്രാന്‍സ്‌ജെന്‍ഡര് വിഭാഗക്കാര്‍ക്കുംട്രാന്‍സ്‌ജെന്‍ഡര്‍മോട്ടോര് വാഹനവകുപ്പി


വീട്ടമ്മയെ ബലാല്‍സംഗം ചെയ്ത സംഭവം; ഓര്‍ത്തഡോക്‌സ് വൈദികരുടെ ജാമ്യാപേക്ഷ ഇന്ന് ഹൈക്കോടതിയില്\nWeb Desk Jul 9, 2018, 07:21 am IST\nകൊച്ചി: ഓര്‍ത്തഡോക്‌സ് വൈദികര് വീട്ടമ്മയെ ബലാല്‍സംഗം ചെയ്ത കേസില് നാല് വൈദികര് സമര്‍പ്പിച്ച മുന്‍കൂര് ജാമ്യാപേക്ഷ ഹൈക്കോടതി ഇന്ന് പരിഗണിക്കും. കേസില് പ്രതി ചേര്‍ത്തിട്ടുള്ള വൈദികരായ ജോണ്‍സന് വി മാത്യു, ജെയ്‌സ് കെ ജോര്‍ജ്ജ്, ജോബ് മാത്യൂ, സോണി വര്‍ഗ്ഗീസ് എന്നിവരാണ് മുന്‍കൂര് ജാമ്യാപേക്ഷയുമായി ഹൈക്കോടതിയെ സമീപിച്ചിട്ടുള്ളത്. കേസില് സര്‍ക്കാര് ഇന്ന് റിപ്പോര്‍ട്ട് സമര്‍പ്പിക്കും. തങ്ങള്‍ക്കെതിരെയുള്ള ആരോപണം തെറ്റാണെന്നും അറസ്റ്റ് തടയണമെന്നും ആവശ്യപ്പെട്ടാണ് ഹര്‍ജി നല്‍കിയിരിക്കുന്നത്.\nഅതേ സമയം ജാമ്യാപേക്ഷ കോടതി തള്ളിയാല് ഇന്ന് തന്നെ അറസ്റ്റിലേക്ക് കടക്കാനാണ് അന്വേഷണ സംഘത്തിന്റെ തീരുമാനം. വൈദികര് ഒളിവില് കഴിയുന്ന സ്ഥലങ്ങള് ക്രെെംബ്രാഞ്ച് കണ്ടെത്തിയതായാണ് സൂചന. എന്നാല് കോടതി വിധി പ്രതികൂലമായാല് വൈദികര് കീഴടങ്ങിയേക്കുമെന്നും സൂചനയുണ്ട്.


അര്‍ദ്ധരാത്രിയില് എന്തെങ്കിലും കൊറിക്കുന്ന ശീലമുണ്ടോ? ഇത് പൊണ്ണത്തടിക്കും ഉറക്കക്കുറവിനും കാരണമാകും - Samakalika Malayalam\nഅര്‍ദ്ധരാത്രിയില് എന്തെങ്കിലും കൊറിക്കുന്ന ശീലമുണ്ടോ? ഇത് പൊണ്ണത്തടിക്കും ഉറക്കക്കുറവിനും കാരണമാകും\nBy സമകാലികമലയാളം ഡെസ്‌ക് | Published: 05th June 2018 05:01 PM |\nLast Updated: 05th June 2018 05:01 PM | A+A A- |\nരാത്രിയില് ഏറെ വൈകി പലഹാരങ്ങളും മറ്റും കൊറിക്കുന്ന ശീലക്കാരാണോ നിങ്ങള്? എങ്കില് വേഗം ആ ശീലം ഉപേക്ഷിച്ചോളൂ. രാത്രി വൈകിയുള്ള കഴിപ്പ് ശരീരഭാരം കൂട്ടുക മാത്രമല്ല, ഉറക്കക്കുറവും പൊണ്ണത്തടിയുമാണ് നിങ്ങള്‍ക്ക് സമ്മാനിക്കാന് പോകുന്നത്.\nജങ്ക് ഫുഡ്‌സ് അല്ലാത്ത സമയത്ത് കഴിക്കുന്നത് തന്നെ ആരോഗ്യത്തിന് നല്ലതല്ല. പിന്നെ രാത്രി ഏറെ വൈകിയാണ് കഴിക്കുന്നതെങ്കില് അത് നിങ്ങളുടെ സ്വാഭാവികമായ ശാരിരിക അവസ്ഥയെ തന്നെ താളം തെറ്റിക്കുമെന്നാണ് ഗവേഷകര് പറയുന്നത്. രാത്രിയില് ഉറങ്ങേണ്ട സമയത്ത് ഉറങ്ങാതെ ഭക്ഷണം കഴിച്ചാല് പൊണ്ണത്തടിയും പ്രമേഹവുമെല്ലാം നിങ്ങളെ പിടികൂടുമെന്നും പഠനത്തില് തെളിഞ്ഞിട്ടുണ്ട്.\n'പുതിയ തലമുറയുടെ ഉറക്കമില്ലായ്മയുടെ ഒരു കാരണം അര്‍ദ്ധരാത്രിയില് കഴിക്കുന്ന ജങ്ക് ഫുഡ് കൂടിയാണെന്ന് പഠനങ്ങളില് തെളിഞ്ഞതാണ്. അനാരോഗ്യകരമായി ഇങ്ങനെ ആഹാരം കഴിക്കുന്നത് ആരോഗ്യത്തിന് ഏറെ ദോഷം ചെയ്യും. ഇത് പൊണ്ണത്തടിയിലേക്കും നിങ്ങളെ നയിക്കും'- അമേരിക്കയിലെ യൂണിവേഴ്‌സിറ്റി ഓഫ് അരിസോണയിലെ സൈക്യാട്രി വിഭാഗത്തിലെ ഗവേഷകനായ മൈക്കിള് എ ഗ്രാഡ്‌നര് പറഞ്ഞു.\n'ഇങ്ങനെ അര്‍ദ്ധരാത്രിയില് അനാവശ്യമായി ആഹാരം കഴിച്ച് ഉറക്കക്കുറവും പൊണ്ണത്തടിയുമെല്ലാം വന്ന് നിങ്ങളുടെ ഉപാപചയ പ്രവര്‍ത്തനങ്ങളെത്തന്നെ ഇത് ബാധിക്കും' - അദ്ദേഹം കൂട്ടിച്ചേര്‍ത്തു. ഒരു ടെലഫോണ് സര്‍വേയുടെ സഹായത്തോടു കൂടിയാണ് ഈ വിഷയത്തില് ഗവേഷണം പൂര്‍ത്തിയാക്കിയത്. അസോസിയേറ്റഡ് പ്രഫഷണല് സ്ലീപ് സൊസൈറ്റിയുടെ കൂടി നേതൃത്വത്തിലാണ് പഠനം നടത്തിയത്.\n3105 പ്രായപൂര്‍ത്തിയായ ആളുകളെ ആയിരുന്നു ഗവേഷണനത്തിനായി തെരഞ്ഞെടുത്തത്. അതില് 60 ശതമാനവും അര്‍ദ്ധരാത്രിയില് സ്‌നാക്‌സും മറ്റും കഴിക്കുന്ന ശീലക്കാരായിരുന്നു. ഇതില് മൂന്നിലൊന്ന് ആളുകള് രാത്രിയില് ഉറക്കം കിട്ടാത്തതിന്റെ പ്രശ്‌നം അനുഭവിക്കുന്നവരായി കണ്ടെത്തി. അതീവ ഗുരുതരമായ ആരോഗ്യപ്രശ്‌നങ്ങളിലേക്ക് നയിക്കുന്നതിന് മുന്‍പ് ഈ ശീലം ഒഴിവാക്കാനാണ് ഗവേഷകര് നിര്‍ദേശിക്കുന്നത്.\nഅര്‍ദ്ധരാത്രി snakes ജങ്ക് ഫുഡ്‌സ് poor sleep Obesity


കൊണ്ടോട്ടിയില് വീടിനു മുകളിലേക്ക് മണ്ണിടിഞ്ഞ് ഒമ്പത് മരണം | Malappuram Life\nകൊണ്ടോട്ടിയില് വീടിനു മുകളിലേക്ക് മണ്ണിടിഞ്ഞ് ഒമ്പത് മരണം\nകൊണ്ടോട്ടി: വീടിന് മുകളില് മണ്ണിടിഞ്ഞ് വീണ് കൊണ്ടോട്ടി പെരിങ്ങാവില് മരിച്ചവരുടെ എണ്ണം ഒമ്പതായി. നേരത്തെ മൂന്ന് പേരാണ് മരിച്ചതെന്നായിരുന്നു കരുതിയിരുന്നത്. കൂടുതല് പരിശോധനയിലാണ് ആറു പേരുടെ മൃതദേഹം കൂടി കണ്ടെത്തിയത്. ഒരു കുടുംബത്തിലെ നാലു പേരും, ബന്ധുക്കളും, അയല്‍വാസികളും അടക്കമുള്ളവരാണ് മരിച്ചത്.\nബഷീര്, ഭാര്യ സാബിറ, മകള് ഫായിസ, മകന് മുഷ്ഫിക്ക്, ജേഷ്ഠന്റെ ഭാര്യ ഹയറുന്നീസ, അയല്‍ക്കാരായ മൂസ ഇല്ലിപ്പറമ്പത്ത്, മുഹമ്മദലി, മക്കളായ സഫ്വാന്, ഇര്‍ഫാന് അലി എന്നിവരാണ് മരിച്ചത്.\nതിരൂര്‍ക്കാട് നിര്‍മാണത്തിലിരുന്ന പള്ളി തകര്‍ന്നു വീണു. തൊഴിലാളികള് അകത്ത് കുടുങ്ങിയതായി സംശയം. നേരത്തെ നിലമ്പൂരില് ഒരു ആദിവാസി കുടുംബത്തിലെ ആറു പേര് ഉരുള്‍പൊട്ടലില് മരണപ്പെട്ടിരുന്നു.\nകിഴിശ്ശേരിയില് തോട്ടില് കുളിക്കാനിറങ്ങിയ വിദ്യാര്‍ഥിയെ കാണാതായി. കുഴിയംപറമ്പ് കമ്മുക്കപ്പറമ്പില് തോട്ടില് കുളിക്കാനിറങ്ങിയ കുഴിമണ്ണ ചക്കാലകുന്ന് സ്വദേശി ഹക്കീം (23) നെയാണ് കാണാതായത്. ഇന്ന് ഉച്ചയ്ക്ക് രണ്ട് മണിയോടെയായിരുന്നു സംഭവം. കുളിക്കുന്നതിനിടെ ഒഴുക്കില് പെടുകയായിരുന്നു. നാട്ടുകര് തിരച്ചില് നടത്തിയെങ്കിലും കണ്ടെത്താനായില്ല. ഫയര് ഫോഴ്‌സ് വിദ്യാര്‍ഥിക്കായി തിരച്ചില് നടത്തുകയാണ്.\nഅതിനിടെ ജില്ലയിലെ മലയോര മേഖലയില് അപകടാവസ്ഥയില് കഴിയുന്നവര് സുരക്ഷിത സ്ഥാനത്തേക്ക് മാറണമെന്ന് കലക്ടര് അഭ്യര്‍ഥിച്ചു. ബന്ധുവീടുകളിലേക്കോ, സുരക്ഷിതമായ മറ്റിടങ്ങളിലേക്കോ, ദുരിതാശ്വാസ ക്യാംപുകളിലേക്കോ മാറണമെന്നാണ് കലക്ടര് ആവശ്യപ്പെട്ടത്.\nതിരൂരങ്ങാടിയില് പതിനേഴ് വീട്ടുകാരെ സുരക്ഷിത സ്ഥാനത്തേക്ക് മാറ്റി പാര്‍പ്പിച്ചു. കടലുണ്ടി പുഴയില് വെള്ളം കൂടിയതിനാലാണ് ഇവരെ സുരക്ഷിത സ്ഥാനത്തേക്ക് മാറ്റിയത്.\nപി കെ കുഞ്ഞാലിക്കുട്ടി എം പി, പി വി അബ്ദുല് വഹാബ് എം പി, എം എല് എമാരായ ടി വി ഇബ്രാഹിം, കെ എന് എ ഖാദര്, എ പി അനില്‍കുമാര്, പി വി അന്‍വര്, പി കെ ബഷീര് എന്നിവര് വിവിധ മേഖലകളിലു,ം ദുരിതാശ്വാസ ക്യാംപുകളിലും സന്ദര്‍ശനം നടത്തി.


an open facebook letter to actor mammootty - Malayalam Filmibeat\n| Updated: Sunday, April 8, 2018, 11:14 [IST]\nനടൻ മമ്മൂട്ടിയ്ക്ക് തുറന്ന കത്തുമായി പ്രേക്ഷകൻ . ഷെഫിൻ ജാഫർ എന്ന വക്തിയാണ് താരത്തിന് തുറന്ന കത്തുമായി രംഗത്തെത്തിയിരിക്കുന്നത്. പ്രിയപ്പെട്ട ശ്രീ മമ്മൂട്ടിക്ക് ഒരു തുറന്ന കത്ത് എന്ന് ആമുഖമായി പറഞ്ഞു കൊണ്ടാണ് ഷെഫിൽ ഫേസ്ബുക്ക് പോസ്റ്റ് ആരംഭിക്കുന്നത്. തുടർന്ന് താരത്തിന്റെ പഴയ കാലസിനിമകളെ കുറിച്ചു പുതിയ സിനമകളെ കുറിച്ചും പോസ്റ്റിൽ പ്രതിബാധിക്കുന്നുണ്ട്. പ്രമുഖ സിനിമ ഗ്രൂപ്പായ മൂവി സ്ട്രീറ്റ് ഷെഫിന്റെ ഫേസ്ബുക്ക് പോസ്റ്റ് ഷെയർ ചെയ്തിട്ടുമുണ്ട്.\nതന്റെ എഴാം വയസിലാണ് മമ്മൂട്ടിയുടെ സിനിമ ആദ്യമായി കാണുന്നത്. പഴയ സിനിമകളെല്ലാം എന്നും ഹൃദയത്തിൽ നിൽക്കുന്നവയാണ്. അത് പറഞ്ഞ് താങ്കളെ പുളകം കൊള്ളിക്കാനോ ഉയത്താനുമല്ല ഈ പോസ്റ്റ്. മമ്മൂട്ടി എന്ന പഴയ ആ പോരാളി ഇപ്പോഴും താങ്കളുടെ ഉള്ളില് തന്നെയുണ്ട്. വീണ്ടും തിരിച്ചു വരിക. എന്നെന്നും വിജയിച്ചു കൊണ്ടിരിക്കണമെന്നും ഷെഫിൻ കത്തിൽ പരാമർശിക്കുന്നുണ്ട്.\nസിനിമ മാറി കൊണ്ടിരിക്കുന്നു\nസിനിമയെന്ന കലാരൂപം അനുദിനം മാറിക്കൊണ്ടിരിക്കുകയാണ്. ഐഫോണും പുതിയ സൂപ്പർകാർ ഉകളിലും താങ്കൾക്കുള്ള അറിവ് മാറിക്കൊണ്ടിരിക്കുന്ന സിനിമാ കാലഘട്ടത്തെ കുറിച്ചുണ്ടായിരുന്നെങ്കിൽ കഴിഞ്ഞ മൂന്നു ചിത്രങ്ങളും ഇങ്ങനെയാവില്ലായിരുന്നു. ഈ മൂന്നു ചിത്രങ്ങളും ഏതെങ്കിലും രീതിയിൽ നല്ലതായിരുന്നു എന്ന് മമ്മൂട്ടി എന്ന കലാകാരന് നെഞ്ചിൽ കൈ വെച്ചു പറയാമോ? എന്നും ഷെഫിൻ ചോദിക്കുന്നുണ്ട്.\nപുതിയ കലാകാരന്മാർ വരുന്നു\n'നിനക്കൊകെ വേണേല് കണ്ടാല് മതി' എന്ന് പറയാന് ആണെങ്കില്, ഒരപേക്ഷ ഉണ്ട്. താങ്കളുടെ ഫാന്‍സ് ന് വേണ്ടി താങ്കള് ഹോം വീഡിയോ ഉണ്ടാക്കുക. താങ്കളെ കാണാന് തിയേറ്ററില് വരുന്ന ആരാധകര്‍ക്ക് വേണ്ടി, ഏതെങ്കിലും ഉത്സവപറമ്പിലോ, ഉറൂസ് നോ പള്ളിപെരുന്നാളിനോ സ്റ്റേജ് ഷോ വെക്കുക. ‘മലയാള സിനിമയുടെ അഭിമാനം ആണ്, അഹങ്കാരം ആണ് ‘-അതു പണ്ട്. ഇപ്പൊ ഒരോ വര്‍ഷവും പുതിയ പുതിയ അഭിമാനനടന്മാര് വന്നുകൊണ്ടിരിക്കുന്നു, പുതിയ കാലഘട്ടത്തിലെ സിനിമകള് വരുന്നു, ക്രിയാത്മകമായ പ്രൊമോഷന് തന്ത്രങ്ങള് വരുന്നു. മലയാള സിനിമയുടെ നവയുഗവിപ്ലവ കാലഘട്ടത്തില് താങ്കള് സിനിമയെ മറ്റു സംസ്ഥാനങ്ങളുടെ മുന്നില്, രാജ്യങ്ങളുടെ മുന്നില്,കലാ ലോകത്തിനു മുന്നില് പിന്നോട്ട് വലിക്കുക ആണ് ചെയുന്നത്. ഒരു പ്രേക്ഷകന്റെ വിമർശനാധികാരം കൊണ്ട് മാത്രമാണ് ഇപ്പോൾ ഈ കുറിപ്പ് എഴുതുവ്വതെന്നും അദ്ദേഹം ഷഫിൻ പറയുന്നുണ്ട്.\nഅവതരികമാര് മുഖസ്തുതി പറയുകയാണെന്ന് ഇനിയെങ്കിലും മനസിലാക്കുക തന്നെയുമല്ല അതും സിനിമയുടെ മേന്മയുമായി കാര്യമായ ബന്ധമില്ല. പുതുമ, കെട്ടുറപ്പുള്ള കഥ, തിരക്കഥ, സംവിധാനം, ഛായാഗ്രഹണം,പുതിയ വിപണന തന്ത്രങ്ങള് എന്നിവയാണ് ഒരു സിനിമയുടെ അടിസ്ഥാന കാര്യങ്ങള് എന്ന് താങ്കളെ പോലെ ഒരു ഇതിഹാസകലാകാരനെ ഓര്‍മ്മിപ്പിക്കുന്നതില് വേദനയുണ്ട്. 66 വയസ്സ് ഒരു പ്രായമേ അല്ല കാരണം യൗവനം കൊണ്ടല്ല ഒരാള് സുന്ദരനാകുന്നത്, തന്റെ കര്‍മമണ്ഡലത്തില് വിജയിച്ചു കൊണ്ടാണ് ഒരാള് സുന്ദരനാകുന്നത്.\nതാങ്കളുടെ ആദ്യകാലഘച്ചത്തിലെ സിനിമകൾ മനസ്സിലിട്ടു ഇന്നും പുതിയ റിലീസ്ന് ആമോദം അഭിനയിച്ചു കൊണ്ട് നൃത്തമാടുന്ന ഫാൻസ്‌നെ കാണുമ്പോൾ അരിമാവ് കലക്കിയത് കുടിച്ച അശ്വത്ഥാമാവിനെയാണ് ഓർമ വരുന്നത്. "വിജയിച്ചു വരിക" എന്ന് എംടി വാസുദേവൻ നായർ താങ്കളോട് പറഞ്ഞത് ഒരു പ്രാർത്ഥനയായി മനസ്സിൽ പറയുന്നു. മമ്മൂട്ടി എന്ന പഴയ ആ പോരാളി ഇപ്പോഴും താങ്കളുടെ ഉള്ളിൽ ഉണ്ട് . തിരിച്ചു വരിക. എന്നെന്നും വിജയിച്ചു കൊണ്ടേയിരിക്കുക. എന്ന് സസ്നേഹം ഇന്നലത്തെ മഴയിലെ ഒരു പ്രേക്ഷകൻ. എന്ന് പറഞ്ഞാണ് ഫേസ്ബുക്ക് പോസ്റ്റ് അവസാനിപ്പിക്കുന്നത്.\nRead more about: mammootty actor facebook post movie malayalam മമ്മൂട്ടി നടൻ ഫേസ്ബുക്ക് സിനിമ\nan open facebook letter to actor mammootty


ഡല്‍ഹി മുന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവുമായ ഷീല ദീക്ഷിത് അന്തരിച്ചു :: Janmabhumi Daily\nSaturday 20 July 2019 4:16 pm IST\nന്യൂഡല്‍ഹി: ഡല്‍ഹി മുന് മുഖ്യമന്ത്രിയും കേരള മുന് ഗവര്‍ണറുമായ ഷീല ദീക്ഷിത് (81) അന്തരിച്ചു. വാര്‍ധക്യ സഹജമായ അസുഖത്തെ തുടര്‍ന്നാണ് അന്ത്യം. ഡല്‍ഹി പിസിസി അധ്യക്ഷ കൂടിയാണ് ഷീല.1938 മാര്‍ച്ച് 31 നാണു ജനനം. ഇന്ത്യന് നാഷണല് കോണ്‍ഗ്രസ്സിലെ ഒരു പ്രധാന രാഷ്ട്രീയപ്രവര്‍ത്തക കൂടിയാണ് ഷീല ദീക്ഷിത്. ജനുവരി 2009 ല് ഷീല തുടര്‍ച്ചയായ മൂന്നാം തവണയും മുഖ്യമന്ത്രിയാവുകയായിരുന്നു (1998 മുതല് 2013 വരെ). ഡല്‍ഹിയുടെ ചരിത്രത്തിലെ രണ്ടാമത്തെ വനിതാ മുഖ്യമന്ത്രിയാണ് ഷീല.\n2013-ല് ന്യൂഡല്‍ഹി നിയമസഭാ മണ്ഡലത്തില് മത്സരിച്ച ഷീല ദീക്ഷിത് ആം ആദ്മി പാര്‍ട്ടിയുടെ ചെയര്‍മാന് അരവിന്ദ് കെജ്രിവാളിനോട് പരാജയപ്പെട്ടതോടുകൂടി 2013 ഡിസംബര് എട്ടാം തീയതി മുഖ്യമന്ത്രിസ്ഥാനത്തുനിന്ന് രാജിവച്ചു. 2014 മാര്‍ച്ച് 11-നാണു കേരള ഗവര്‍ണറായി ഷീല ദീക്ഷിത് സ്ഥാനമേറ്റെടുത്തത്. 2014 ല് നരേന്ദ്രമോദി സര്‍ക്കാര് അധികാരത്തിലെത്തിയശേഷം യുപിഎ സര്‍ക്കാര് നിയമിച്ച പന്ത്രണ്ടോളം ഗവര്‍ണര്‍മാരെ നീക്കാന് ശ്രമിച്ചിരുന്നു ഇതോടെയാണ് 2014 ഓഗസ്റ്റ് 26ന് അവര് രാജിവച്ചത്. അഞ്ചു മാസമാണ് അവര് കേരള ഗവര്‍ണറായിരുന്നത്. ഇക്കാലയളവില് സംസ്ഥാന നിയമസഭയെ അഭിസംബോധന ചെയ്യാന് അവര്‍ക്ക് അവസരം കിട്ടിയില്ല. ഗവര്‍ണറായിരുന്ന കാെത്തു എം.ജി. സര്‍വകലാശാലാ വൈസ് ചാന്‍സലറായിരുന്ന ഡോ. എ.വി. ജോര്‍ജിനെ പിരിച്ചുവിട്ടത് ഏറെ വിവാദമായിരുന്നു. ഇന്ത്യയില് ആദ്യമായാണ് ഒരു വിസിയെ ചാന്‍സലറെന്ന നിലയില് ഗവര്‍ണര് പിരിച്ചുവിടുന്നത്. 2010-ല് ഡല്‍ഹിയില് നടന്ന കോമണ്‍വെല്‍ത്ത് ഗെയിംസുമായി ബന്ധപ്പെട്ടുയര്‍ന്നു വന്ന അഴിമതികേസുകളില് അന്നത്തെ ഡല്‍ഹി മുഖ്യമന്ത്രി ഷീലാ ദീക്ഷിതിനെതിരെ അരവിന്ദ് കെജ്രിവാള് സര്‍ക്കാര് അന്വേഷണത്തിന് ഉത്തരവിട്ടിരുന്നു.


Withasingle oxygen cylinder between them, three patients withoutabed wait outside Delhi’s GTB Hospital- ഒരൊറ്റ ഓക്‌സിജന് സിലിണ്ടര്, പങ്കിട്ട് മൂന്നുപേര്; ഇതാണ് ഡൽഹിയിലെ കോവിഡ് കാല ആശുപത്രി കാഴ്ച\nഒരൊറ്റ ഓക്‌സിജന് സിലിണ്ടര്, പങ്കിട്ട് മൂന്നുപേര്; ഇതാണ് ഡൽഹിയിലെ കോവിഡ് കാല ആശുപത്രി കാഴ്ച\nകോവിഡ് ബാധിച്ച് ഗുരുതരാവസ്ഥയിലായ നിരവധി രോഗികളാണു ഡല്‍ഹിയില് പ്രാണവായുവിനുവേണ്ടിയും കിടക്കയ്ക്കുവേണ്ടിയും ആശുപത്രിക്കു പുറത്ത് കേഴുന്നത്.\nUpdated: April 24, 2021 4:11:43 pm\nന്യൂഡല്‍ഹി: പാര്‍വതി ദേവി, ഓം ദത്ത് ശര്‍മ, ദീപക്…അപരിചിതരായിരുന്ന മൂന്നുപേര്. എന്നാല് അടുത്ത നിമിഷം, ജീവിതത്തിനുവേണ്ടിയുള്ള പൊരുതലില് ഒരൊറ്റ ഓക്‌സിജന് സിലിണ്ടറില് അവര് ബന്ധിപ്പിക്കപ്പെട്ടു. ഡല്‍ഹി ജിടിബി ആശുപത്രിക്കു പുറത്തെ വെള്ളിയാഴ്ചത്തെ കാഴചയായിരുന്നു ഇത്. ഇങ്ങനെ നിരവധി രോഗികളാണു ഡല്‍ഹിയില് പ്രാണവായുവിനുവേണ്ടി കേഴുന്നത്.\nആശുപത്രിക്കു പുറത്ത് വെറും നിലത്ത് കിടന്നാണ് ഓം ദത്ത് ശര്‍മയ്ക്ക് മറ്റു രണ്ടുപേരുമായും ഓക്‌സിജന് സിലിണ്ടര് പങ്കുവയ്‌ക്കേണ്ടി വന്നത്. സ്‌ട്രെച്ചറുകളൊന്നും ലഭ്യമല്ലെങ്കിലും തറയില് ലഭിച്ച സൗകര്യം നഷ്ടപ്പെടുമെന്നതിനാല് അദ്ദേഹത്തിന്റെ ബന്ധുക്കള്‍ക്കു മുന്നില് മറ്റൊരു ആലോചനയുണ്ടായിരുന്നില്ല.\nഓം ദത്തിന്റെ നാല്‍പ്പകാരനായ മകന് ചമന് ലാല് ശര്‍മ അതേ ആശുപത്രിക്കു പുറത്താണു വ്യാഴാഴ്ച രാത്രി മരിച്ചത്. എമര്‍ജന്‍സി ബ്ലോക്കിനു സമീപം കിടക്കയ്ക്കായി കാത്തിരിക്കുകയായിരുന്ന അദ്ദേഹത്തിന് സ്‌ട്രെച്ചര് ലഭിച്ചിരുന്നു. വ്യാഴാഴ്ച രാവിലെ ശ്വാതടസം അനുഭവപ്പെട്ട ചമന് ലാലിനു പനിയുണ്ടായിരുന്നു, ഗാസിയാബാദ് ഗഗന് വിഹാറിലെ കുടുംബവീട്ടില്‍നിന്ന് ചമന് ലാലിനെ മകന് മോഹന് ഗത്യന്തരമില്ലാതെയാണു ജിടിബിയിലേക്ക് കൊണ്ടുവന്നത്. പിതാവിനെ മരണത്തെക്കുറിച്ച് പറഞ്ഞപ്പോള് മോഹന്റെ കണ്ണുനിറഞ്ഞു.\nAlso Read: വൈറസിന് ഏതറ്റം വരെ പോകാം; ഇന്ത്യയെ വിമർശിച്ച് ലോകാരോഗ്യ സംഘടന\n”ഇവിടെ (ജിടിബിയില്) കിടക്കകളില്ല. ഗാര്‍ഡുമാര് ഞങ്ങളോട് പോകാന് പറഞ്ഞു. ഞങ്ങള് ഡോ. ഹെഡ്‌ഗേവാര് ആശുപത്രിയില് പോയി. അവിടെ പ്രവേശിപ്പിക്കാന് അവര് വിസമ്മതിച്ചു. അച്ഛന്റെ നില മോശമായിക്കൊണ്ടിരിക്കുകയായിരുന്നു. വായില്‍നിന്ന് രക്തം വരുന്നുണ്ടായിരുന്നു. രാത്രി പതിനൊന്നോടെ ഞങ്ങള് വീണ്ടും ജിടിബിയിലേക്ക് വന്നു. സ്‌ട്രെച്ചര് ലഭിച്ചതിനെത്തുടര്‍ന്ന് ഞങ്ങള് അദ്ദേഹത്തിന് ഓക്‌സിജന് സിലിണ്ടര് ക്രമീകരിച്ചു. പക്ഷേ അരമണിക്കൂറിനുശേഷം മരിച്ചു,”മോഹന് പറഞ്ഞു.\nചമന് ലാലിന്റെ മരണം നടന്ന് 24 മണിക്കൂറിനുള്ളിലാണു ഓം ദത്ത് ശര്‍മയുമായി മോഹന് വീണ്ടും ജിടിബിയിലെത്തിയത്. മുത്തച്ഛനുവേണ്ടി കിടക്കയ്ക്കായി മോഹന് ഡോക്ടര്‍മാരോട് കേണപേക്ഷിച്ചു. ചമന്‍ലാലിന്റെ മരണശേഷം പിതാവിന്റെ നില വഷളാവുകയായിരുന്നു.\n”ഞങ്ങള് ഒരു സുഹൃത്തിന്റെ വാഹനം സംഘടിപ്പിച്ച് ആദ്യം കോമണ്‍വെല്‍ത്ത് ഗെയിംസ് വില്ലേജിലേക്കു പോയി. പക്ഷേ ആംബുലന്‍സില് വരാത്തതിനാല് അവര് അകത്തേക്ക് കയറ്റിയില്ല,” മോഹന് പറഞ്ഞു. തുടര്‍ന്ന് കുടുംബം ലാല് ബഹാദൂര് ശാസ്ത്രി ആശുപത്രി, ശാന്തി മുകുന്ദ്, രാജീവ് ഗാന്ധി സൂപ്പര് സ്‌പെഷാലിറ്റി ഹോസ്പിറ്റല് എന്നിവിടങ്ങളിലേക്കു പോയി. അവിടെ കിടക്കകളുണ്ടായിരുന്നെങ്കിലും ഓക്‌സിജന് ലഭ്യമായിരുന്നില്ല. സ്വന്തമായി സിലിണ്ടര് സംഘടിപ്പിക്കാന് അവിടങ്ങളില്‍നിന്ന്് കുടുംബത്തോട് ആവശ്യപ്പെട്ടു. ഒടുവില് കുടുംബം ജിടിബിയിലേക്കു മടങ്ങുകയായിരുന്നു. ”ഇവിടെ തിരിച്ചെത്താന് ഞങ്ങള്‍ക്ക് ആഗ്രഹമുണ്ടായിരുന്നില്ല, പക്ഷേ മറ്റു മാര്‍ഗമില്ലായിരുന്നു,” മോഹന് പറഞ്ഞു.\nAlso Read: ബെംഗളൂരുവിൽ കോവിഡ് സ്ഥിതി നിയന്ത്രണാതീതം; ഇന്നലെ 124 മരണം\nഓം ദത്ത് ശര്‍മ ഉള്‍പ്പെടെ വെള്ളിയാഴ്ച ഒരു സിലിണ്ടറുമായി ബന്ധിക്കപ്പെട്ട മൂന്ന് രോഗികളുടെയും ബന്ധുക്കള് ചുറ്റുംനിന്ന് പൈപ്പുകളും ഓക്‌സിജന് മാസ്‌കുകളും ബന്ധുക്കള് ഇടയ്ക്കിടെ ക്രമീകരിക്കുകയും കോവിഡ് ബ്ലോക്കില് പ്രവേശിക്കാന് കാത്തിരിക്കുകയും ചെയ്യുകയായിരുന്നു. ഡോക്ടര്‍മാരും ആശുപത്രി പരിചാരകരും തങ്ങളാലാവുന്നത് ചെയ്യുന്നു. ഓരോ മണിക്കൂറിലും ഓക്‌സിമീറ്റര് ഉപയോഗിച്ച് രോഗികളെ പരിശോധിക്കുന്നു.\nകഴിഞ്ഞ രണ്ടു ദിവസമായി അമ്മയ്ക്ക് ചുമയും പനിയും ഉണ്ടെന്ന് പാര്‍വതിയുടെ മകന് രാം കുമാര് പറഞ്ഞു. കിഴക്കന് ദില്ലിയിലെ മണ്ഡവാലിയിലെ വീട്ടില്‍നിന്ന് വെള്ളിയാഴ്ച പുലര്‍ച്ചെ മൂന്നോടെയാണ് അമ്മയും മൂത്ത സഹോദരനുമായി ആശുപത്രിയിലെത്തിയതെന്ന് അദ്ദേഹം പറഞ്ഞു.\n‘ഞങ്ങള് ശാന്തി മുകന്ദിലും മാക്‌സിലും പോയി, പക്ഷേ കിടക്ക ലഭിച്ചില്ല. പുലര്‍ച്ചെ അഞ്ചോടെ ഡോ. ഹെഡ്‌ഗേവാര് ആശുപത്രിയിലെത്തി, അവിടെ അമ്മയെ കോവിഡ് ടെസ്റ്റ് നടത്തിയപ്പോള് പോസിറ്റീവ്. പക്ഷേ ഓക്‌സിജന് സൗകര്യമുള്ള കിടക്കയില്ലെന്ന് ആശുപത്രി അധികൃതര് പറഞ്ഞു. കഠിനമായ നെഞ്ചുവേദനയെക്കുറിച്ച് അമ്മ പ്രയാസപ്പെടുകയായിരുന്നു. രാവിലെ 11നു ജിടിബിയില് എത്തി. അവര് ഞങ്ങള്‍ക്ക് ഈ സിലിണ്ടറും ഒരു സ്‌ട്രെച്ചറും പുറത്തുതന്നു. മറ്റു രണ്ട് കുടുംബങ്ങളും കഷ്ടപ്പെടുന്നു; ഞങ്ങള്‍ക്ക് എങ്ങനെ പരാതിപ്പെടാനാവും,”രാം കുമാര് പറഞ്ഞു.\nAlso Read: ജീവനക്കാർക്കിടയിൽ അതിവേഗ കോവിഡ് വ്യാപനം; റെയിൽവേയ്ക്കു വെല്ലുവിളി\nഓം ദത്ത് ശര്‍മയും പാര്‍വതിയ്ക്കുമൊപ്പം ഓക്‌സിജന് സിലിണ്ടര് പങ്കിടുന്ന മൂന്നാമത്തെയാളായ ദീപക് വെള്ളിയാഴ്ച ഉച്ചയോടെയാണു ആശുപത്രിയിലെത്തിയത്. പത്തും ഏഴും വയസുള്ള മക്കളെ വീട്ടില്‍വിട്ടാണ് കടയുടമയായ ദീപകും ഭാര്യ രേഖയും ആശുപത്രിയിലേക്കു വന്നത്.\nദീപക്കിനു വ്യാഴാഴ്ച പനിയുണ്ടായിരുന്നെങ്കിലും പാരസെറ്റമോള് കഴിച്ചതോടെ സുഖമായിരുന്നെന്നും രേഖ പറഞ്ഞു. ”വെള്ളിയാഴ്ച രാവിലെ ശ്വാസതടസമുണ്ടെന്ന് അദ്ദേഹം പറഞ്ഞു. ഞങ്ങള് സ്വാമി ദയാനന്ദ് ആശുപത്രിയില് എത്തി. പക്ഷേ അവിടെ ചികിത്സിക്കാന് കഴിയില്ലെന്ന് അവര് പറഞ്ഞു. ഞങ്ങള് ഒരു ഓട്ടോയില് രാജീവ് ഗാന്ധി സൂപ്പര് സ്‌പെഷ്യാലിറ്റി ഹോസ്പിറ്റലിലേക്കും കോമണ്‍വെല്‍ത്ത് ഗെയിംസ് വില്ലേജിലേക്കും പോയി. പക്ഷേ രണ്ടിടത്തുനിന്നും കിടക്ക ലഭ്യമല്ലെന്ന മറുപടിയാണു ലഭിച്ചത്,”രേഖ പറഞ്ഞു.\nഅവസാനം അവരെ ഒരു സുഹൃത്താണ് ജിടിബിയിലേക്കു കൊണ്ടുവന്നത്. ”ഞങ്ങള്‍ക്കിപ്പോള് ഒരു ഓക്‌സിജന് സിലിണ്ടര് ഉണ്ട്. ചൂടാണ്. ദീപക്കിനഒ നെഞ്ചുവേദനയുണ്ട്. ഞങ്ങള്‍ക്ക് ഒരു കിടക്ക ലഭിക്കണം, അത് ബുദ്ധിമുട്ടാണോ?” രേഖ ചോദിച്ചു.\nWeb Title: Covid19 delhi oxigen crisis deaths


മതിലില് ഇടിച്ചു പൊളിഞ്ഞ വിമാനം പറന്നത് നാലര മണിക്കൂര് – The End Time News\nതിരുച്ചി അന്താര്ഷ്ട്ര വിമാനത്താവളത്തില് നിന്ന് ദുബായിലേയ്ക്ക് പോവുകയായിരുന്ന ബോയിങ് ബി 737-800 വിമാനത്തിന്റെ പിന് ചക്രങ്ങള് മതിലിലിടിച്ചു വിമാനത്തിന്റെ അടിഭാഗം പൊളിഞ്ഞുവെങ്കിലും എന്‍ജിനും മറ്റു യന്ത്ര ഭാഗങ്ങള്‍ക്കും കുഴപ്പമില്ലാത്തതിനാല് യാത്ര തുടരാന് പൈലറ്റ് തീരുമാനിക്കയായിരുന്നു. വിമാനത്തില് 130 യൈത്രക്കാരും6ജീവനക്കാരും ഉണ്ടായിരുന്നു. യാത്രക്കാര് ഭയന്നു നിലവിളിച്ചപ്പോള് വിമാനത്തിന് കുഴപ്പമില്ലെന്നും എല്ലാവരെയും സുരക്ഷിതരായി ദുബായിലെത്തിക്കാമെന്ന് പൈലറ്റ് അറിയിച്ചു. വിവരം മുന്‍കൂട്ടി അറിഞ്ഞ ദുബായ് വിമാലത്താവള അധികൃതര് ലാന്‍ഡിങ്ങിന് അനുമതി നിഷേധിച്ചു. തുടര്ന്ന് വിമാനം രാവിലെ 5.46 ന് മുംബൈ വിമാനത്താവളത്തിലിറക്കി. പിന്നീട് യാത്രക്കാരെ മുംബെയില് നിന്ന് എയര് ഇന്‍ഡ്യയുടെ മറ്റൊരു വിമാനത്തില് ദുബൈയിലേയ്ക്ക് കൊണ്ടുപോയി. സംഭവത്തെ തുടര്‍ന്ന് പൈലറ്റ് ഡി.ഗണേഷ്ബാബബു, സഹ.പൈലറ്റ് ക്യാപ്റ്റന് അനുരാഗ് എന്നിവരെ സര്‍വീസില് നിന്നും സസ്‌പെന്‍ഡ് ചെയ്തു.


അത്യുന്നതങ്ങളില് കോഹ്‌ലി; ടെസ്റ്റ് റാങ്കിംഗില് ഒന്നാമത്, സ്മിത്തിന്റെ അപ്രമാദിത്വത്തിന് അന്ത്യം | DoolNews\nSunday, 5th August 2018, 12:57 pm\nലണ്ടന്: ഇംഗ്ലണ്ടിനെതിരായ ആദ്യ ടെസ്റ്റ് തോറ്റെങ്കിലും ഇന്ത്യന് നായകന് വിരാട് കോഹ്‌ലിയുടെ കിരീടത്തില് ഒരു പൊന്‍തൂവല് കൂടി. ഐ.സി.സിയുടെ ടെസ്റ്റ് റാങ്കിംഗില് ഓസീസ് താരം സ്റ്റീവ് സ്മിത്തിനെ മറികടന്ന് കോഹ്‌ലി ഒന്നാമതെത്തി.\nഇതാദ്യമായാണ് കോഹ്‌ലി ടെസ്റ്റ് റാങ്കിംഗില് ഒന്നാമതെത്തുന്നത്. 2011 ല് സച്ചിനുശേഷം റാങ്കിംഗില് ഒന്നാമതെത്തുന്ന ആദ്യ ഇന്ത്യന്‍താരമാണ് കോഹ്‌ലി. ഒന്നാം റാങ്കിംഗിലെത്തുന്ന ഏഴാമത്തെ മാത്രം ഇന്ത്യന് ബാറ്റ്‌സ്മാന്‍കൂടിയാണ് കോഹ്‌ലി.\nസച്ചിനും കോഹ്‌ലിക്കും പുറമെ ദ്രാവിഡ്, ഗംഭീര്, സെവാഗ്, ഗവാസ്‌കര്, വെംഗ്‌സാര്‍ക്കര് എന്നിവര് മാത്രമാണ് നമ്പര് വണ് ടെസ്റ്റ് ബാറ്റ്‌സ്മാന് പട്ടികയിലിരുന്നിട്ടുള്ളത്.\nALSO READ: അടിച്ചു തകര്‍ത്ത് തമീമും ഷാകിബും; വിന്‍ഡീസിനെതിരെ ബംഗ്ലാദേശിന് ത്രസിപ്പിക്കുന്ന ജയം\nകഴിഞ്ഞ 32 മാസമായി സ്മിത്ത് തുടരുന്ന ടെസ്റ്റ് റാങ്കിംഗിലെ അപ്രമാദിത്വം ഇതോടെ അവസാനിച്ചു. പന്ത് ചുരണ്ടലിനെ തുടര്‍ന്ന് സസ്‌പെന്‍ഷനിലുള്ള സ്മിത്തിനേക്കാള്5പോയന്റ് കൂടുതലാണ് കോഹ്‌ലിക്കുള്ളത്.\nഒന്നാം റാങ്കില് ഏറ്റവും കൂടുതല് പോയന്റ് ലഭിച്ച ഇന്ത്യന് താരമെന്ന റെക്കോഡും കോഹ്‌ലി സ്വന്തമാക്കി. 934 പോയന്റാണ് കോഹ്‌ലിയ്ക്കുള്ളത്. 961 പോയന്റ് നേടിയിട്ടുള്ള സാക്ഷാല് ബ്രാഡ്മാനും 947 പോയന്റുണ്ടായിരുന്ന സ്മിത്തുമാണ് ഇക്കാര്യത്തില് ബഹുദൂരം കോഹ്‌ലിക്ക് മുന്നിലുള്ളത്.\nഇംഗ്ലണ്ടിനെതിരായ ആദ്യ ടെസ്റ്റില് ഒരു സെഞ്ച്വറിയും ഒരു അര്‍ധസെഞ്ച്വറിയുമടക്കം 200 റണ്‍സാണ് ഇന്ത്യന് നായകന് സ്വന്തമാക്കിയത്.


സൈന്യത്തെയിറക്കി പ്രക്ഷോഭങ്ങളെ അടിച്ചമർത്തുമെന്ന് ട്രമ്പ്\nകറുത്ത വർഗക്കാരനായ ജോർജ് ഫ്ലോയ്ഡിനെ ശ്വാസം മുട്ടിച്ച് കൊലപ്പെടുത്തിയ സംഭവത്തിൽ അമേരിക്കൻ നഗരങ്ങളിൽ ആളിപ്പടരുന്ന വംശീയതാവിരുദ്ധ പ്രക്ഷോഭത്തെ അടിച്ചമർത്താൻ സൈന്യത്തെ ഇറക്കുമെന്ന ഭീഷണി മുഴക്കി അമേരിക്കൻ പ്രസിഡണ്ട് ഡൊണാൾഡ് ട്രമ്പ്. വൈറ്റ് ഹൗസിലെ റോസ് ഗാർഡനിൽ നടന്ന മാധ്യമ പ്രവർത്തകരുമായുള്ള കൂടിക്കാഴ്ചയ്ക്കിടെയാണ് സൈന്യത്തെ ഇറക്കുമെന്ന ഭീഷണി ട്രമ്പ് മുഴക്കിയത്. തെരുവുകളിൽ ആവശ്യത്തിന് നാഷണൽ ഗാർഡുകളെ വിന്യസിക്കാൻ ഗവർണർമാർക്ക് നിർദേശം നല്കിയിട്ടുണ്ട്. അതിലവർ വീഴ്ച വരുത്തിയാൽ ആയിരക്കണക്കിന് പട്ടാളക്കാരെയിറക്കി ഞൊടിയിടയിൽ പരിഹാരമുണ്ടാക്കാൻ തനിക്കറിയാം- ട്രമ്പ് പറഞ്ഞു. ആറുദിവസമായി അമേരിക്കൻ More\nBy Blive News Tue,2Jun 2020\nകറുത്ത വർഗക്കാരനായ ജോർജ് ഫ്ലോയ്ഡിനെ ശ്വാസം മുട്ടിച്ച് കൊലപ്പെടുത്തിയ സംഭവത്തിൽ അമേരിക്കൻ നഗരങ്ങളിൽ ആളിപ്പടരുന്ന വംശീയതാവിരുദ്ധ പ്രക്ഷോഭത്തെ അടിച്ചമർത്താൻ സൈന്യത്തെ ഇറക്കുമെന്ന ഭീഷണി മുഴക്കി അമേരിക്കൻ പ്രസിഡണ്ട് ഡൊണാൾഡ് ട്രമ്പ്. വൈറ്റ് ഹൗസിലെ റോസ് ഗാർഡനിൽ നടന്ന മാധ്യമ പ്രവർത്തകരുമായുള്ള കൂടിക്കാഴ്ചയ്ക്കിടെയാണ് സൈന്യത്തെ ഇറക്കുമെന്ന ഭീഷണി ട്രമ്പ് മുഴക്കിയത്.\nതെരുവുകളിൽ ആവശ്യത്തിന് നാഷണൽ ഗാർഡുകളെ വിന്യസിക്കാൻ ഗവർണർമാർക്ക് നിർദേശം നല്കിയിട്ടുണ്ട്. അതിലവർ വീഴ്ച വരുത്തിയാൽ ആയിരക്കണക്കിന് പട്ടാളക്കാരെയിറക്കി ഞൊടിയിടയിൽ പരിഹാരമുണ്ടാക്കാൻ തനിക്കറിയാം- ട്രമ്പ് പറഞ്ഞു.\nആറുദിവസമായി അമേരിക്കൻ തെരുവുകൾ പ്രക്ഷോഭങ്ങളുടെ തീച്ചൂളയിലാണ്. ആഫ്രിക്കൻ- അമേരിക്കൻ വംശജനായ ജോർജ് ഫ്ലോയ്ഡിനെ കഴുത്തിൽ കാലമർത്തി വെള്ളക്കാരൻ പൊലീസ് ശ്വാസം മുട്ടിച്ചു കൊല്ലുന്ന ദൃശ്യങ്ങൾ പുറത്തുവന്നതോടെയാണ് പ്രക്ഷോഭങ്ങൾക്ക് തുടക്കം.\nനാല്പതിലേറെ നഗരങ്ങളിൽ നിരോധനാജ്ഞ പുറപ്പെടുവിച്ചിട്ടുണ്ട്. എന്നാൽ പ്രക്ഷോഭങ്ങൾ കൂടുതൽ പ്രദേശങ്ങളിലേക്ക് പടരുകയാണ്. സമാധാനപരമായി സംഘടിക്കുന്ന പ്രക്ഷോഭകർക്ക് നേരെപ്പോലും പൊലീസ് കിരാതമായ നടപടികളാണ് കൈക്കൊള്ളുന്നത്.\nഅമേരിക്കയ്ക്കു പുറമേ വിവിധ രാജ്യങ്ങളിലെ അമേരിക്കൻ എംബസികൾക്കും നയതന്ത്രകാര്യാലയങ്ങൾക്കു മുന്നിലും പ്രതിഷേധ പരിപാടികൾ അരങ്ങേറുന്നുണ്ട്.\nഅമേരിക്കയിൽ വൈറ്റ് ഹൗസിന് തൊട്ടടുത്തു വരെ പ്രക്ഷോഭകാരികൾ എത്തുകയും വൈറ്റ് ഹൗസിനുനേരെ അവർ തിരിയുകയും ചെയ്തതോടെ ഇന്നലെ പ്രസിഡണ്ട് ഡൊണാൾഡ് ട്രമ്പിനെ ഭൂഗർഭ അറയിലേക്ക് മാറ്റേണ്ടി വന്നിരുന്നു.\nലോകത്തെ ഏറ്റവും മഹത്തായ രാജ്യമാണ് അമേരിക്കയെന്നും അതിനെ സുരക്ഷിതമാക്കലാണ് തൻ്റെ ഉത്തരവാദിത്തമെന്നും ട്രമ്പ് പറഞ്ഞു. പത്രസമ്മേളനം നടക്കുന്നതിന് തൊട്ടുമുമ്പ് വൈറ്റ് ഹൗസിന് തൊട്ടടുത്തുള്ള ലാഫയെറ്റെ പാർക്കിൽ പ്രക്ഷോഭകാരികൾ തടിച്ചുകൂടി. നാഷണൽ ഗാർഡിനെ ഇറക്കി സമരക്കാരെ ബലം പ്രയോഗിച്ച് നീക്കം ചെയ്യുകയായിരുന്നു.\nഎന്നാൽ സമരക്കാർ സമാധാനപരമായാണ് പാർക്കിൽ സംഘടിച്ചതെന്നും ദേശീയ സുരക്ഷാ സേനയെ ഉപയോഗിച്ച് അവരെ ക്രൂരമായി തല്ലിച്ചതയ്ക്കുകയായിരുന്നെന്നും ന്യൂയോർക്ക് ഗവർണർ ആൻഡ്രു കുമോ കുറ്റപ്പെടുത്തി. വൈറ്റ് ഹൗസിനടുത്തുള്ള ‘പ്രസിഡണ്ടുമാരുടെ പള്ളി’ എന്നറിയപ്പെടുന്ന സെൻ്റ് ജോൺസ് എപ്പിസ്‌കോപ്പൽ പള്ളിയിലേക്ക് ട്രമ്പിന് പോകേണ്ടിയിരുന്നത് ലാഫയെറ്റെ പാർക്ക് കടന്നാണ്. പത്രസമ്മേളനം കഴിഞ്ഞയുടനെ ട്രമ്പ് പ്രാർഥനയ്ക്കായി പോയത് ഇതുവഴിയാണ്. പള്ളിയിലെ ഫോട്ടോഷൂട്ടിനു വേണ്ടിയാണ് പാർക്കിൽ സേനയെ ഇറക്കി ആക്രമണം നടത്തിയതെന്ന് ട്രമ്പിൻ്റെ കടുത്ത എതിരാളിയായ ന്യൂയോർക്ക് ഗവർണർ ആൻഡ്രു കുമോ കുറ്റപ്പെടുത്തി. പ്രസിഡണ്ടിന് എല്ലാം ഒരു റിയാലിറ്റി ഷോയാണെന്നും ഇത് നാണക്കേടാണെന്നും അദ്ദേഹം ട്വിറ്ററിൽ കുറിച്ചു.\nപ്രതിഷേധ പരിപാടികളിൽ ഭൂരിഭാഗവും സമാധാനപരമാണെന്നും ഒറ്റപ്പെട്ട അക്രമ സംഭവങ്ങളാണ് നടക്കുന്നതെന്നും പൊലീസിൻ്റെ നിഷ്ഠുരമായ ബലപ്രയോഗമാണ് കാര്യങ്ങൾ കൈവിട്ടുപോവാൻ ഇടയാക്കുന്നതെന്നും സമരാനുകൂലികൾ പറയുന്നു. എന്തായാലും മാർട്ടിൻ ലൂഥർ കിങ്ങിൻ്റെ കൊലപാതകത്തിനു ശേഷം അമേരിക്കൻ ഐക്യനാടുകളിൽ പൊട്ടിപ്പുറപ്പെട്ട വൻ കലാപത്തിനു സമാനമായ സംഭവപരമ്പരകളാണ് രാജ്യത്ത് അരങ്ങേറുന്നത്.\nകാര്യങ്ങൾ നിയന്ത്രണ വിധേയമാക്കാൻ കഴിയാത്ത ഗവർണർമാർക്കെതിരെ, നേരത്തേ നടന്ന വീഡിയോ കോൺഫറൻസിനിടെ ട്രമ്പ് പൊട്ടിത്തെറിച്ചിരുന്നു. പ്രക്ഷോഭങ്ങളെ അടിച്ചമർത്താൻ ശ്രമിക്കാതെ ”വിഡ്ഢികളെപ്പോലെ” ഇരിക്കുകയാണ് ഗവർണർമാരെന്ന് ട്രമ്പ് കുറ്റപ്പെടുത്തി. “നിങ്ങളിൽ മിക്കവരും ദുർബലരാണ്. പ്രക്ഷോഭകരെ അറസ്റ്റ് ചെയ്യണം. അവരെ തിരഞ്ഞു പിടികൂടണം. പത്തു വർഷക്കാലത്തേക്ക് ജയിലിൽ അടച്ചിടണം” – ട്രമ്പ് ആവശ്യപ്പെട്ടു.\nഡെമോക്രാറ്റുകാരനായ വാഷിങ്ങ്ടൺ ഗവർണർ ജെയ് ഇൻസ് ലി ട്രമ്പിൻ്റെ വാക്കുകളെ അപലപിച്ചു. തൻ്റെ രാഷ്ട്രീയ ജീവിതം മുഴുവൻ വംശീയതയിൽ പടുത്തുയർത്തിയ അരക്ഷിതനായ ഒരാളിൻ്റെ ജല്പനങ്ങളാണ് ട്രമ്പിൽ നിന്ന് വരുന്നതെന്ന് അദ്ദേഹം പരിഹസിച്ചു.\nഅധികാരത്തിലേറിയാൽ നൂറ് ദിവസത്തിനകം വംശീയതയ്ക്ക് അറുതി വരുത്തുമെന്ന് ഡെമോക്രാറ്റ് പ്രസിഡണ്ട് സ്ഥാനാർഥി ജോ ബൈഡൻ പ്രഖ്യാപിച്ചു.\nഡെലാവെറിലെ കറുത്ത വർഗക്കാരായ നേതാക്കളെ നേരിൽ കണ്ടും വൻ നഗരങ്ങളിലെ മേയർമാരുമായി വീഡിയോ കോൺഫറൻസ് വഴിയും അദ്ദേഹം സംവദിച്ചു. ശ്വസിക്കുന്ന വായുവിൽ പോലും വിദ്വേഷം വമിപ്പിക്കുന്നവർ അധികാരത്തിലിരിക്കുമ്പോൾ വെറുപ്പ് മാത്രമാണ് ചുറ്റിലും പടരുകയെന്ന്, പേരെടുത്ത് പറയാതെ അദ്ദേഹം പരോക്ഷമായി ട്രമ്പിനെ കുറ്റപ്പെടുത്തി.


iPhone X: Apple | എതു ഇരുട്ടിലും മുഖം നോക്കി മാത്രം സ്‌ക്രീൻ ലോക്ക് തുറക്കൂ; 64മുതൽ 256ജിബി വരെ മെമ്മറി; അത്ഭുതങ്ങൾ അവസാനിക്കാത്ത നിർമ്മിതിയുമായി ഐഫോൺ എക്‌സ് ഇറങ്ങിയപ്പോൾ വയർലെസ് ചാർജുറുമായി ഐഫോൺ എട്ടും 8പ്ലസും ഒപ്പം; ഹൃദയമിടിപ്പ് അറിയാവുന്ന പുതിയ വാച്ചും ഫോർ കെടിവിയും ഒപ്പം: ലോകം കാത്തിരുന്ന സാങ്കേതിക സ്‌ഫോടനം നടന്നത് ഇന്നലെ അർദ്ധ രാത്രിയിൽ - MarunadanMalayalee.com\nSeptember 13, 201707:03 AM IST Permalink\nകാലിഫോർണിയ: വീണ്ടും അത്ഭുതങ്ങളുടെ ചെപ്പ് തുറന്നു. അപ്പിൾ വീണ്ടും ചരിത്രമെഴുതി. പുതിയ താരങ്ങളെ അവതരിപ്പിച്ച് പത്താം വാർഷികം ആപ്പിൾ ഗംഭീരമാക്കി. ഐഫോണിന്റെ ഏറ്റവും പുതിയ എഡിഷൻ എക്‌സ് ഉൾപ്പെടെയുള്ളവ വിപണിയിൽ എത്തി. ആപ്പിൾ സിഇഒ ടിം കുക്ക് ഉത്പന്നങ്ങൾ ലോകത്തിനു സമർപ്പിച്ചു. അത്ഭുതങ്ങളുടെ കലവറയായിരുന്നു അത്. ചൊവ്വാഴ്ച ഇന്ത്യൻ സമയം രാത്രി പതിനൊന്നിനുശേഷമായിരുന്നു ലോകത്തെ സാങ്കേതിക തികവിന്റെ പുതിയ ലോകത്തേക്ക് ആപ്പിൾ കൊണ്ടു പോയത്. ആശയവിനിമയത്തിന്റെ നവീനതയിലും സുരക്ഷയും സ്വകാര്യതയും കാത്തുസൂക്ഷിക്കുന്നതിലും പുത്തൻ മാതൃകയാണ് ഐഫോണുകളിലൂടെ ആപ്പിൾ അവതരിപ്പിക്കുന്നത്.\nആപ്പിൾ കമ്പനിയുടെ ഭാവി ആസ്ഥാനമെന്ന് വിളിക്കുന്ന ആപ്പിൾ പാർക്കിലെ ഓഡിറ്റോറിയത്തിന്റെ പേരാണ് 'സ്റ്റീവ് ജോബ്സ് തിയേറ്റർ'. ലോകത്തിന്റെ ഫോൺ സങ്കൽപ്പം മാറ്റിമറിച്ച ഐഫോൺ അതിന്റെ പത്താം വാർഷികം ആഘോഷിക്കുന്ന ഈ വർഷത്തെ ഐഫോൺ മോഡലുകൾ പുറത്തിറക്കിയത് ഇവിടെയാണ്. 2005ൽ ആണ് ജോബ്സ് മൾട്ടി ടച്ച് സാധ്യമായ ഒരു ഫോൺ നിർമ്മിക്കുന്ന കാര്യം ഭാവനയിൽ കാണുന്നത്. ഒരു കൂട്ടം എൻജിനീയർമാരെയും കൂട്ടി ജോബ്സ് ഫോൺ നിർമ്മാണത്തിനുള്ള പ്രാരംഭ നടപടികൾ തുടങ്ങിയത്. പ്രൊജക്ട് പേപിൾ2(ജൃീഷലര േജൗൃുഹല 2) എന്നായിരുന്നു ഈ പദ്ധതിയുടെ പേര്. പത്താം ജന്മവാർഷികം ആഘോഷിക്കുന്ന ഐഫോൺ പുറത്തിറക്കുന്നത് ജോബ്സിന്റെ പേരിലുള്ള ഓഡിറ്റോറിയത്തിലായത് ഇതുകൊണ്ടാണ്.\nഐഫോൺ എക്‌സ് പുതിയ പെരുമകളാണ് അവകാശപ്പെടുന്നത്. ഹോം ബട്ടൺ ഇല്ലാത്ത മൊബൈൽ ഫോൺ. ബയോമെട്രിക് സുരക്ഷാ സംവിധാനമായ ഫേസ് ഐഡിയാണ് മറ്റൊരു പ്രത്യേകത. നമ്പർ ലോക്കും പാറ്റേൺ ലോക്കും പഴങ്കഥ. ഏത് ഇരുട്ടിലും മുഖം മനസ്സിലാക്കാവുന്ന സാങ്കേതിവിദ്യയാണ് ഐഫോൺ എക്‌സിൽ. മുഖത്തിന് രൂപമാറ്റമുണ്ടായാലും തിരിച്ചറിയാനാകും. നിങ്ങളുടെ മുഖമാണ് ഇനി പാസ്വേഡ് എന്ന് ആപ്പിൾ. ടച്ച് ഐഡിക്കു പകരം മുഖം നോക്കി ലോക്ക് തുറക്കാം. ഏറ്റവും നൂതന മെസേജിങ് സംവിധാനമായ അനിമോജിയും തരംഗമാകും.\nത്രീഡി സാങ്കേതിക വിദ്യ പ്രകാരം പ്രവർത്തിക്കുന്ന ഇതു ഉപയോക്താവിന്റെ മുഖഭാവം വിലയിരുത്തി പ്രത്യേക ഇമോജികൾ തയാറാക്കും. ഹൈ ഡെഫനിഷൻ 5.8 ഇഞ്ച് ഒഎൽഇഡി ഡിസ്‌പ്ലേ. താഴെനിന്നു മുകളിലേക്ക് സ്വൈപ് ചെയ്താൽ ഹോം സ്‌ക്രീൻ. ഇതിനായി ട്രൂ ഡെപ്ത് ക്യാമറ സെൻസറാണ് ഫോണിലുള്ളത്. പൊടിയും വെള്ളവും തട്ടിയാലും കേടാവില്ല. സ്‌പെയ്‌സ് ഗ്രേ, സിൽവർ നിറങ്ങളിൽ കിട്ടും. മുൻപിലും പിന്നിലും 12 എംപി ക്യാമറ. ഡ്യുവൽ ഒപ്റ്റിക്കൽ ഇമേജ് സ്റ്റെബിലൈസേഷൻ, ക്വാഡ് എൽഇഡി ടു ടൺ ഫ്‌ലാഷ്, എയർപവർ, വയർലസ് ചാർജിങ് തുടങ്ങി നിരവധി പുതുമകൾ. ഐഫോൺ ഏഴിനേക്കാൾ രണ്ട് മണിക്കൂർ അധികം ബാറ്ററി ചാർജ്. സൂപ്പർ റെറ്റിന ഡിസ്‌പ്ലേ, ത്രിഡി ടച്ച്, സിരി സംവിധാനം. വില 999 ഡോളർ. നവംബർ മൂന്നുമുതൽ ലഭ്യമാകും.\nഐഫോൺ 8, ഐഫോൺ 8 പ്ലസ് എന്നിവയും ചർച്ചയായി. ഒട്ടേറെ പ്രത്യേകതകളാണ് പുതിയ ഐഫോണുകളിൽ കാത്തിരിക്കുന്നത്. ബയോ ചിപ്പിലാണ് പ്രവർത്തനം. ശരീര ചലനങ്ങളാൽ നിയന്ത്രിക്കാം. സ്വർണം ഉൾപ്പെടെ മൂന്ന് നിറങ്ങളിൽ ലഭ്യം. വയർലസ് ചാർജിങാണ് സവിശേഷത. 64 ജിബി, 256 ജിബി സ്റ്റോറേജ്. ഐഫോൺ 8ന് 699 ഡോളറും 8 പ്ലസിന് 799 ഡോളറുമാണ് വില. ഐഫോൺ 8ന് 12 എംപി റിയർ ക്യാമറയും 8 പ്ലസിൽ ഡ്യുവൽ ക്യാമറയും. പ്രകാശത്തിനും സമയത്തിനും അനുസരിച്ച് തനിയെ ഫിൽട്ടറുകൾ തിരഞ്ഞെടുക്കുന്ന ക്യാമറകളാണ് പുതിയ മോഡലിൽ സ്ഥാപിച്ചിട്ടുള്ളത്.\nഹൃദയമിടിപ്പ് അറിയാവുന്ന ആപ്പിൾ വാച്ചും വിപണിയിൽ ചർച്ചയാവുകയാണ്. ഹൃദയമിടിപ്പ് അറിയാവുന്നത്രയും സാങ്കേതിക മികവുണ്ട് ഈ വാച്ചിന്. ഫോൺ ഇല്ലാതെതന്നെ, ഫോണിന്റേതായ സൗകര്യങ്ങൾ ലഭ്യമാകും. പതിനായിരക്കണക്കിന് പാട്ടുകൾ ആസ്വദിക്കാം. സിരീസ് 2ന്റെ അതേ വലുപ്പം. ശബ്ദനിയന്ത്രണ സംവിധാനം 'സിരി', ബിൽറ്റ് ഇൻ സെല്ലുലാർ സൗകര്യം എന്നിവ യോജിപ്പിച്ചിരിക്കുന്നു. 70 ശതമാനം അധികവേഗമുള്ള പ്രൊസസറാണ് വാച്ചിന്റെ പ്രത്യേകത. ഡിസ്‌പ്ലേ ഭാഗംതന്നെ ആന്റിനയായി പ്രവർത്തിക്കും. വാച്ച് കയ്യിൽ കെട്ടിയിരിക്കുമ്പോൾ തന്നെ ഫോൺ കോളുകൾ സ്വീകരിക്കാം. സെപ്റ്റംബർ 22 മുതൽ വിപണിയിൽ. ഇന്ത്യയിൽ പിന്നീടേ എത്തൂ. വില ഇങ്ങനെ; സിരീസ് 1 249 ഡോളർ, സിരീസ്3329 ഡോളർ, ഫോൺസൗകര്യമുള്ള സിരീസ്3 399 ഡോളർ.\nഫോർ കെ റസല്യൂഷനിലുള്ള ആപ്പിൾ ടിവിയും പുറത്തിറക്കി. മികച്ച ദൃശ്യവും ശബ്ദവും സമ്മാനിക്കുന്ന, അത്യാധുനിക ടിവിയാണ് ഇത്. നിലവിലെ സ്മാർട്ട് ടിവികളെ കവച്ചുവയ്ക്കുന്ന സൗകര്യങ്ങൾ. എ10എക്‌സ് പ്രൊസസർ, എച്ച്ഡിആർ പിന്തുണ, ഡോൾബി വിഷൻ. 32 ജിബി ടിവിയുടെ വില 179 ഡോളർ മുതൽ.\nവിസ്മയമാകാൻ ആപ്പിൾ പാർക്കും\nഅത്ഭുതങ്ങളുടെ കലവറയാണ് ആപ്പിൾ കമ്പനിയുടെ ഭാവി ആസ്ഥാനമെന്ന് വിളിക്കുന്ന ആപ്പിൾ പാർക്ക്. ഒരു മൈൽ ചുറ്റളവാണ് വർത്തുള ആകൃതിയിലുള്ള ആപ്പിൾ പാർക്കിന്റെത്. അഞ്ചു ബില്ല്യൻ ഡോളർ ഇതു നിർമ്മിക്കാൻ വേണ്ടിവന്നുവെന്നാണ് റിപ്പോർട്ട്. സ്പെയ്സ് ഷിപ് എന്ന വിളിപ്പേരിൽ അറിയപ്പെടുന്ന ഈ ആപ്പിൾ ക്യാമ്പസ് 175 ഏക്കറിലാണ് നിർമ്മിതച്ചിരിക്കുന്നത്. ആയിരം പേർക്ക് ഇരിക്കാവുന്നതാണ് സ്റ്റീവ് ജോബ്സ് ഓഡിറ്റോറിയം. 2014ൽ ആണ് ആപ്പിൾ പാർക്കിന്റെ പണി തുടങ്ങിയത്. ഇവിടം ഭാവിയിൽ 12,000 ജോലിക്കാരെ നിയമിക്കുമെന്നാണ് ആപ്പിൾ പറയുന്നത്.\nപ്രകൃതിയെ സംരക്ഷിച്ചുകൊണ്ടാണ് പാർക്കിന്റെ നിർമ്മാണ പ്രവർത്തനം. ദൈനംദിന ഉപയോഗത്തിൽ അമിതമായി ഊർജ്ജ നഷ്ടം വരാത്ത രീതിയിലാണ് കെട്ടിടങ്ങൾ പണിയുന്നത്. ഇവിടെയുള്ള ക്യാമ്പസിന്റെ പ്രവർത്തനോർജ്ജം പൂർണ്ണമായും പുതുക്കി ഉപയോഗിക്കാവുന്നതാണ് എന്നതും കമ്പനിയുടെ കഴിവു വിളിച്ചോതുന്നു. ജീവനക്കാർക്ക് ഇവിടെ താമസിച്ചു ജോലി ചെയ്യാനും സൗകര്യമുണ്ട്. 11,000 കാറുകൾ പാർക്ക് ചെയ്യാം. ഗവേഷണ പദ്ധതികൾക്കുള്ള ലാബുകൾ, 3000 പേർക്കിരിക്കാവുന്ന കഫെ, വലിയ ഓഡിറ്റോറിയം തുടങ്ങി അത്യാധുനിക സൗകര്യങ്ങളാണ് ഇവിടെ ഒരുക്കിയിരിക്കുന്നത്.\nപുതു തലമുറയ്ക്കു കണ്ടുപിടുത്തങ്ങൾ നടത്താൻ ഒരിടം എന്നത് സ്റ്റീവ് ജോബ്‌സിന്റെ സ്വപ്നമായിരുന്നു. ആപ്പിൾ ഉത്പന്നങ്ങൾ പോലെ തന്നെ വ്യത്യസ്തത നിറഞ്ഞതായിരിക്കും ഈ സ്‌പേസ് ഷിപ് ക്യാംപസ് എന്നാണ് ചീഫ് ഡിസൈൻ ഓഫീസർ ജോണി ഈവ് വെളിപ്പെടുത്തിയത്.


ഓരോ നക്ഷത്രക്കാരും അനുഷ്ഠിക്കേണ്ട ദോഷപരിഹാരങ്ങൾ | Dosha Remedy | ജ്യോതിഷം | Astrology | Manorama Online\nഈ ആഴ്ച ഓരോ നക്ഷത്രക്കാരും അനുഷ്ഠിക്കേണ്ട ദോഷപരിഹാരങ്ങൾ\nവി. സജീവ് ശാസ്‌താരം October 12, 2019 09:12 AM IST\n2019 ഒക്ടോബർ 13 മുതൽ 19 വരെ\nആഴ്ചയിലെ ഓരോ ദിനവും ഓരോ നക്ഷത്രക്കാർക്ക് പ്രതികൂലമായിരിക്കും . ദിവസ ഗുണവർധനവിനും അനുകൂല ഫലത്തിനും ദോഷപരിഹാരങ്ങൾ അനുഷ്ഠിക്കുന്നത് ഉത്തമമാണ്.\nഒറ്റ നാരങ്ങാ വഴിപാട് സമർപ്പിച്ചാൽ?\nഒക്ടോബർ 13, ഞായർ\nകാലത്ത് 07.52 വരെ ഉത്തൃട്ടാതി . തുടർന്ന് രേവതി . ഒപ്പം രാത്രി 02.37 വരെ പൗർണമി . മാസത്തിലെ രേവതി , പൗർണമി ആചരിക്കേണ്ടത് ഇന്നാണ്.പുതിയ പ്രവർത്തനങ്ങൾ ആരംഭിക്കുന്നതിനുള്ള ശുഭ ബന്ധമുള്ള ദിവസമാണ് . പൂരം മകം, പൂരുരുട്ടാതി , അവിട്ടം, ഉത്രാടം നാളുകാർക്ക് ദിനം പ്രതികൂലം .ദിവസ ഗുണ വർധനയ്ക്ക് ഹനുമദ് ഭജനം നടത്തുക\nഒരു ജപം ചേർക്കുന്നു:\nവാമേ കരേ വൈരിഭിദം വഹന്തം\nശൈലംപരേ ശ്രുംഖല ഹാരിടങ്കം\nദധാനമച്ഛ ച്ഛവി യജ്ഞസൂത്രം\nഭജേ ജ്വലത് കുണ്ഡലമാജ്ഞനേയം\nദിവസത്തിന് ചേർന്ന ലാൽ കിതാബ് പരിഹാരം : പ്രഭാത ഭക്ഷണത്തിനു മുൻപ് ഒരു കൈക്കുമ്പിൾ നിറയെ തൈര് സേവിക്കുക. ദിവസത്തിന് ചേർന്ന നിറം: ചുവപ്പ് , കാഷായ നിറം, ഓറഞ്ച് . പ്രതികൂല നിറം : കറുപ്പ്, നീല\nജനനസമയത്ത് സൂര്യന് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, സൂര്യന്റെ ദശാപഹാര ഛിദ്രങ്ങളിൽ കഴിയുന്നവർ , പിതൃ ദോഷമുള്ളവർ , അഹിതമായ ഭക്ഷണ രീതി അവലംബിച്ചവർ , മൃഗഹത്യാ പാപമുള്ളവർ ,മദ്യപാനത്താൽ വിഷമിക്കുന്നവർ മേടം, തുലാം ഇവ ജനന ലഗ്നമോ ജന്മ രാശിയോ ആയിട്ടുള്ളവർ ഇവർക്ക് ജപിക്കുവാൻ സൂര്യന്റെ സ്തോത്രംചേർക്കുന്നു . ഉദിച്ച് ഒരു മണിക്കൂറിനുള്ളിൽ (സൂര്യ ഹോരയിൽ) ഭക്തിയോടെ ജപിക്കുക .\nപീഢാം ഹരതു മേ രവി:\nഈ ദിനത്തിൽ പിറന്നാൾ വരുന്നത് തൊഴിൽ പരമായും സാമൂഹ്യപരമായും നല്ലതാണ് . സർക്കാരിൽ നിന്ന് പ്രതീക്ഷിക്കുന്ന ആനുകൂല്യങ്ങൾ ഈ വർഷം ലഭിക്കാം. വരുന്ന പിറന്നാൾ വരെ ആരോഗ്യ കാര്യങ്ങളിൽ അധിക ശ്രദ്ധ പുലർത്തണം . ഗുണ വർധനവിനും ദോഷ ശാന്തിക്കുമായി ശിവങ്കൽ ദിവസാദ്യത്തിലെ ശംഖാഭിഷേകം , പുറകുവിളക്കിലെണ്ണ നൽകൽ ഇവ ചെയ്യുക . വരുന്ന ഒരുവർഷക്കാലം ജന്മ നക്ഷത്രദിവസങ്ങളിൽ ശിവങ്കൽ ദർശനം നടത്തുകയും പുഷ്പ്പാഞ്ജലി കഴിപ്പികുകയും ചെയ്യുന്നത് ഉത്തമമാണ് .\nഒക്ടോബർ 14, തിങ്കൾ\nകാലത്ത് 10.19 വരെ രേവതി. ഒപ്പം രാത്രി 04.20 വരെ കൃഷ്ണ പക്ഷ പ്രഥമ . പുതിയ പ്രവർത്തനങ്ങൾ ആരംഭിക്കുന്നതിനുള്ള ശുഭ ബന്ധമുള്ള ദിവസമല്ല. മാസത്തിലെ അശ്വതി , കൃഷ്ണപക്ഷ പ്രഥമ ശ്രാദ്ധം രേവതി പിറന്നാൾ എന്നിവ ആചരിക്കേണ്ടത് ഇന്നാണ്. മകം, പൂരം, പൂരുരുട്ടാതി, അവിട്ടം, ഉത്രാടം, നാളുകാർക്ക് ദിനം പ്രതികൂലം.ദിവസ ഗുണ വർധനയ്ക്ക് ദുർഗ്ഗാ ഭജനം നടത്തുക .അതിനുള്ള ഒരു ജപം താഴെ ചേർക്കുന്നു\nഓം സർവ്വ ശാസ്ത്ര വിശാരദായൈ .\nസുര സൌഖ്യ പ്രമോദിനൈ\nഅതി സൗമ്യ രൂപിണൈ\nശാസ്ത്ര ജ്ഞാന സമൃദ്ധിം\nമേ ദേഹി ദദാപയ സ്വാഹാ\nദിവസത്തിനു ചേർന്ന ലാൽ കിതാബ് നിർദ്ദേശം: അനുസരിച്ചു് ചന്ദനത്തൈലത്തിൽ മുക്കിയ ചെറിയ തുണി പ്രധാന വാതിലിനു മുകളിൽ വെയ്ക്കുക. ദിവസത്തിന് ചേർന്ന നിറം വെളുപ്പ്ക്രീം, പ്രതികൂല നിറം : കറുപ്പ്, നീല\nജനനസമയത്ത് ചന്ദ്രന് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, ചന്ദ്രന്റെ ദശാപഹാര ഛിദ്രങ്ങളിൽ കഴിയുന്നവർ , മാതൃ ദോഷമുള്ളവർ , കടുത്ത മദ്യ പാനികൾ , ദീർഘ കാല ഔഷധ സേവ ആവശ്യ മായി വന്നവർ കർ ക്കിടകം, മീനം , വൃശ്ചികം ഇവ ജനന ലഗ്നമോ ജന്മ രാശിയോ ആയിട്ടുള്ളവർ ഇവർക്ക് ജപിക്കുവാൻ ചന്ദ്രന്റെ പീഡാഹാര സ്തോത്രംചേർക്കുന്നു . ഉദിച്ച് ഒരു മണിക്കൂറിനുള്ളിൽ (ചന്ദ്ര ഹോരയിൽ) ഭക്തിയോടെ ജപിക്കുക .\nരോഹിണീശ സുധാ മൂർത്തി\nപീഢാം ഹരതു മേ വിധു :\nഈ ദിനത്തിൽ പിറന്നാൾ വരുന്നത് പൊതുവെ ഗുണകരമാണ്. നല്ല വാർത്തകൾ കേൾക്കുക , അവിവാഹിതർക്ക് നല്ല വിവാഹ ബന്ധം ലഭിക്കുക, ജീവിത പുരോഗതി കൈവരിക്കുക എന്നീ ഗുണങ്ങൾ പ്രതീക്ഷിക്കാം .ഗുണ വർധനവിനും ദോഷ ശാന്തിക്കുമായി പാർവതീ ദേവിക്ക് പ്രത്യേകിച്ചും ദേവീക്ഷേത്രങ്ങളിൽ പൊതുവെയും യഥാശക്തി വഴിപാടുകൾ കഴിപ്പിക്കുക . കൂടാതെ വരുന്ന ഒരുവർഷക്കാലത്തേയ്ക്കു പക്കപ്പുറന്നാൾ തോറും ദേവീക്ഷേത്രത്തിൽ പഞ്ചാദുർഗ്ഗാ മന്ത്രത്താൽ പുഷ്‌പാഞ്‌ജലി നടത്തിക്കുന്നത് ഗുണഫലങ്ങൾ അനുഭവത്തിൽ വരുവാൻ അത്യുത്തമമാണ് .\nഒക്ടോബർ 15, ചൊവ്വ\nപകൽ 12.29 വരെ അശ്വതി . തുടർന്ന് ഭരണി .ഒപ്പം രാത്രി പുലരുന്ന 05.44 വരെ ശുക്ലപക്ഷ ദ്വിതീയ . മാസത്തിലെ കൃഷ്ണപക്ഷ ദ്വിതീയ ശ്രാദ്ധം അശ്വതി പിറന്നാൾ എന്നിവ ആചരിക്കേണ്ടത് ഇന്നാണ് . മംഗള കർമങ്ങൾ അനുഷ്ഠിക്കുന്നതിനു വേണ്ട ശുഭ ബന്ധമുള്ള ദിവസമല്ല .സൽസന്താന യോഗമുള്ള ദിവസമല്ല .\nഅനിഴം, തൃക്കേട്ട , ഉത്രട്ടാതി, ചതയം , തിരുവോണം നാളുകാർക്ക് ദിനം പ്രതികൂലം.\nദിവസ ദോഷ ശമനത്തിനും ഗുണവർധനവിനുമായി സുബ്രമണ്യ ഭജനം നടത്തുക . ഒരു ശ്ലോകം താഴെ ചേർക്കുന്നു\nനിജാനന്ദ രൂപം നിർമ്മല ഗുണവികാസം\nഗജാനുജം കാർത്തികേയം ഗുഹം\nപ്രജാപതിം പാർവതി പ്രാണപുത്രം\nഭജേസദാ ഷണ്മുഖ പാദപങ്കജം\nലാൽ കിതാബ് നിർദ്ദേശം : ചെറിയ ചെമ്പ് തളികയിൽ കുങ്കുമമെടുത്ത് പ്രധാന മുറിയിൽ സൂക്ഷിക്കുക\nദിവസത്തിന് ചേർന്ന നിറം കാഷായ നിറം , ഓറഞ്ച് പ്രതികൂല നിറം : കറുപ്പ്, നീല\nഈ ദിനത്തിൽ ചൊവ്വാഴ്ച ജനനസമയത്ത് ചൊവ്വയ്ക്ക് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, ചൊവ്വയുടെ ദശാപഹാര ഛിദ്രങ്ങളിൽ കഴിയുന്നവർ , ഭ്രാതൃ (സഹോദര) ദോഷമുള്ളവർ , വിഷാദ രോഗികൾ , പ്രായം കഴിഞ്ഞിട്ടും വിവാഹംനടക്കാത്തവർ , കട ബാദ്ധ്യത യുള്ളവർ , മേടം , വൃശ്ചികം , ധനു , കർക്കിടകം ഇവ ജനന ലഗ്നമോ ജന്മ രാശിയോ ആയിട്ടുള്ളവർ ഇവർക്ക് ജപിക്കുവാൻ കുജന്റെ പീഡാഹാര സ്തോത്രംചേർക്കുന്നു. ഉദിച്ച് ഒരു മണിക്കൂറിനുള്ളിൽ (കുജ ഹോരയിൽ) ഭക്തിയോടെ ജപിക്കുക .12 ചൊവ്വാഴ്ച ചിട്ടയോടെ വ്രതമനുഷ്ഠിച്ച് ഈ മന്ത്രം ജപിച്ചാൽ വിവാഹ തടസ്സം മാറുകയും , കട ബാധ്യതകൾ ഒഴിയുകയും ചെയ്യും\nഭൂമി പുത്രോ മഹാ തേജാ:\nജഗതാം ഭയകൃത് സദാ\nവൃഷ്ടികൃത് വൃഷ്ടിഹർത്താ ച\nപീഢാം ഹരതു മേ കുജ:\nഈ ദിനം പിറന്നാൾ വരുന്നത് ആരോഗ്യ പരവും ധനപരവുമായ വിഷമതകൾ സൃഷ്ട്ടിക്കാം ആയതിനാൽ ഈ ദിനത്തിൽ പിറന്നാൾ വരുന്നവർ ഇഷ്ട ദേവനെ അദ്ദേഹത്തിന്റെ ദേവാലയത്തിൽ ദർശിച്ച് വഴിപാടുകൾ യഥാശക്തി നടത്തിയതിനു ശേഷം വിഷ്ണു ക്ഷേത്രത്തിൽ വെണ്ണ നിവേദ്യം നടത്തി ധന്വന്തരീ മന്ത്ര പുഷ്‌പാഞ്‌ജലി കഴിപ്പിക്കുക. കൂടാതെ അരവണയോ തൃമധുരമോ നിവേദിച്ചു സുബ്രഹ്മണ്യ ക്ഷേത്രത്തിൽ കുമാരസൂക്ത പുഷ്പ്പാഞ്ജലിയും നടത്തിക്കുക. കൂടാതെ വരുന്ന ഒരുവര്ഷക്കാലത്തേയ്ക്ക് പക്ക നാളുകളിൽ ദേവീക്ഷേത്രത്തിൽ ആയുഃസൂക്ത പുഷ്പ്പാഞ്ജലി കഴിപ്പിക്കുന്നതും വളരെ ഗുണകരമാണ്.\nഒക്ടോബർ 16, ബുധൻ\nപകൽ 02.21 വരെ ഭരണി . ഒപ്പം ദിനം മുഴുവൻ കൃഷ്ണപക്ഷ തൃതീയ . മാസത്തിലെ കൃഷ്ണപക്ഷ തൃതീയ ശ്രാദ്ധം, ഭരണി പിറന്നാൾ എന്നിവ ആചരിക്കേണ്ടത് ഇന്നാണ്. മംഗള കർമങ്ങൾ അനുഷ്ഷ്ഠിക്കുന്നതിനുള്ള ശുഭബന്ധം ദിവസത്തിനില്ല . അനിഴം , തൃക്കേട്ട , രേവതി, പൂരുരുട്ടാതി, അവിട്ടം നാളുകാർക്ക് ദിനം പ്രതികൂലം. ദിവസ ദോഷ ശമനത്തിനും ഗുണവർധനവിനുമായി അവതാര വിഷ്ണു ഭജനം നടത്തുക . ശ്രീരാമദേവനെ ഭജിക്കുവനുള്ള ഒരു ജപം ചേർക്കുന്നു.\n"ഓം നമോ ഭഗവതേ രഘു നന്ദനായ :\nമധുര പ്രസന്ന വദനായ\nഅമിത തേജസ്സേ ബലയാ\nരാമായ വിഷ്ണവേ നമ: "\nലാൽ കിതാബ് നിർദ്ദേശം : കൂട്ടിക്കെട്ടിയ കറുകപ്പുല്ല് , പച്ചമുളയില ഇവയിലേതെങ്കിലും പ്രധാനവാതിലിനു വെളിയിൽ സൂക്ഷിക്കുക.\nദിവസത്തിന് ചേർന്ന നിറം: പച്ച , പ്രതികൂലനിറം : ചുവപ്പ് , മഞ്ഞ.\nജനനസമയത്ത് ബുധന് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, വിദ്യാർഥികൾക്ക് അലസത മാറൽ തുടങ്ങിയവയ്ക്ക് ജപിക്കുവാൻ ബുധന്റെ പീഡാഹാര സ്തോത്രംചേർക്കുന്നു . ഉദിച്ച് ഒരു മണിക്കൂറിനുള്ളിൽ ( ബുധ ഹോരയിൽ) ഭക്തിയോടെ ജപിക്കുക .\nപീഢാം ഹരതു മേ ബുധ:\nഈ ദിനം പിറന്നാൾ വരുന്നത് ഗുണകരമാണ് . വരുന്ന ഒരു വർഷക്കാലം ആരോഗ്യപരമായ സൗഖ്യം കൈവരിക്കുക, പഠനത്തിൽ മികവ്, തൊഴിൽപരമായ നേട്ടങ്ങൾ എന്നിവയും പ്രതീക്ഷിക്കാം . ഈ ദിനത്തിൽ പിറന്നാൾ വരുന്നവർ ഇഷ്ട ദേവനെ അദ്ദേഹത്തിന്റെ ദേവാലയത്തിൽ ദർശിച്ച് വഴിപാടുകൾ യഥാശക്തി നടത്തിയതിനു ശേഷം ശ്രീകൃഷ്ണ ക്ഷേത്രത്തിൽ പാൽപ്പായസ നിവേദ്യം , ആയുഃസൂക്ത പുഷ്‌പാഞ്‌ജലി , യഥാ ശക്തി അന്നദാനം എന്നിവ നടത്തിക്കുക . ശ്രീമദ് ഭാഗവതം , രാമായണം എന്നിവ അൽപ്പനേരം വായിക്കുന്നതും വളരെ ഗുണകരമാണ് . വരുന്ന ഒരു വർഷക്കാല ത്തേയ്ക്ക് പക്കനാളുകളിൽ നാഗരാജാവിന് വിളക്കിനെണ്ണ , ശിവന് ജലധാര എന്നിവ ചെയ്യുന്നത് നന്ന്.\nഒക്ടോബർ 17, വ്യാഴം\nപകൽ 03.51 വരെ കാർത്തിക. ഒപ്പം കാലത്ത് 06.48 വരെ കൃഷ്ണപക്ഷ തൃതീയ . തുടർന്ന് ചതുർഥി . മാസത്തിലെ കൃഷ്ണപക്ഷ ചതുർഥി ശ്രാദ്ധം,കാർത്തിക പിറന്നാൾ എന്നിവ ആചരിക്കേണ്ടത് ഇന്നാണ്. മംഗള കർമങ്ങൾ അനുഷ്ഷ്ഠിക്കുന്നതിനുള്ള ശുഭബന്ധമുള്ള ദിവസമല്ല. സത്സന്താന യോഗമുള്ള ദിനമാണ് . വിശാഖം , അശ്വതി, ഉത്രട്ടാതി , ചതയം നാളുകാർക്ക് ദിനം പ്രതികൂലം.\nദിവസ ഗുണ ശ്രീ മഹാവിഷ്ണു വനെ ധന്വന്തരീ ഭാവത്തിൽ ഭജിക്കുക . ഒരു ധന്വന്തരീ മന്ത്രം ചുവടെ ചേർക്കുന്നു .\nഓം നമോ ഭഗവതേ\nഅമൃത കലശ ഹസ്തായ\nസർവ ഭയ വിനാശനായ\nസർവ രോഗ നിവാരണായ\nത്രൈ ലോക്യ പതയെ\nത്രൈ ലോക്യ നിധയെ\nശ്രീ മഹാവിഷ്ണു സ്വരൂപായ\nശ്രീ ധന്വന്തരീ സ്വരൂപായ\nശ്രീ ശ്രീ ശ്രീ ഔഷധ ചക്ര നാരായണായ നമ:\nദിവസത്തിന് ചേർന്ന ലാൽ-കിതാബ് നിർദ്ദേശം : ഗോതമ്പു മാവ് കൈവെള്ള വട്ടത്തിൽ പരത്തി മുൻപിലുള്ള മുറ്റത്ത് ചവിട്ടേൽക്കാത്ത സ്ഥലത്ത് വെയ്ക്കുക. പകൽ വെറും നിലത്ത് അൽപ്പസമയം കിടക്കുക. ദിവസത്തിന് ചേർന്ന നിറം: മഞ്ഞ, ക്രീം പ്രതികൂല നിറം : കറുപ്പ്, കടുംനീല\nജനനസമയത്ത് വ്യാഴത്തിന് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, വലിയ സാമ്പത്തിക ബാദ്ധ്യത യുള്ളവർ ,എത്ര ശ്രമിച്ചിട്ടും കട ബാദ്ധ്യത തീരാതെ വിഷമിക്കുന്നവർ തുടങ്ങിയവയ്ക്ക് ജപിക്കുവാൻ വ്യാഴത്തിന്റെ പീഡാഹാര സ്തോത്രംചേർക്കുന്നു. ഉദിച്ച് ഒരു മണിക്കൂറിനുള്ളിൽ (വ്യാഴ ഹോരയിൽ) ഭക്തിയോടെ ജപിക്കുക .\nദേവ മന്ത്രീ വിശാലാക്ഷ:\nസദാലോക ഹിതേ രത:\nഅനേക ശിഷ്യ സമ്പൂർണ്ണ:\nപീഢാം ഹരതു മേ ഗുരു :\nഈ ദിനം പിറന്നാൾ വരുന്നത് ഗുണകരമാണ് . വരുന്ന ഒരു വർഷക്കാലം ആരോഗ്യപരമായ സൗഖ്യം കൈവരിക്കുക, പഠനത്തിൽ മികവ്, തൊഴിൽപരമായ നേട്ടങ്ങൾ എന്നിവയും പ്രതീക്ഷിക്കാം . കുടുംബത്തിൽ മംഗള കർമങ്ങൾ നടക്കുക , മംഗള കർമങ്ങളിൽ സംബന്ധിക്കുക ദേവ കാര്യങ്ങളിൽ ശ്രദ്ധ വർദ്ധിക്കുക എന്നിവ പൊതു ഫലമായി പ്രതീക്ഷിക്കാം . ഈ ദിനത്തിൽ പിറന്നാൾ വരുന്നവർ ഇഷ്ടദേവനെ അദ്ദേഹത്തിന്റെ ദേവാലയത്തിൽ ദർശിച്ച് വഴിപാടുകൾ യഥാശക്തി നടത്തിയതിനു ശേഷം മഹാവിഷ്ണുവിങ്കൽ പാൽപ്പായസ നിവേദ്യത്തോടെ പുരുഷസൂക്ത പുഷ്‌പാഞ്‌ജലി നടത്തിക്കുക .വരുന്ന ഒരു ന്ന വർഷക്കാലം പക്കനാളുകളിൽ നാളുകളിൽ ഭാഗ്യസൂക്തപുഷ്പാഞ്ജലി കഴിപ്പിക്കുന്നത് ഉത്തമമാണ് .ഒപ്പം നാളിൽ ശിവങ്കൽ മൃത്യുംഞ്ജയ പുഷ്പാഞ്ജലിയും കഴിപ്പിക്കുക.\nഒക്ടോബർ 18, വെള്ളി\nപകൽ 04.58 വരെ രോഹിണി . തുടർന്ന് മകയിരം . ഒപ്പം കാലത്ത് 07.28 വരെ കൃഷ്ണപക്ഷ ചതുർഥി . തുടർന്ന് പഞ്ചമി . മാസത്തിലെ കൃഷ്ണപക്ഷ പഞ്ചമി ശ്രാദ്ധം, ആചരിക്കേണ്ടത് ഇന്നാണ്. മംഗള കർമങ്ങൾ അനുഷ്ഷ്ഠിക്കുന്നതിനുള്ള ശുഭബന്ധമുള്ള ദിവസമാണ് . സത്സന്താനയോഗമുള്ള ദിനമാണ് . ചോതി, ഭരണി, രേവതി , പൂരുരുട്ടാതി നാളുകാർക്ക് ദിനം പ്രതികൂലം.\nദിവസഗുണ വർധനയ്ക്ക് ഗണപതി ഭജനം അത്യുത്തമാണ്. . സാധിക്കുന്നവർ ക്ഷേത്രത്തിൽ ഗണപതിഹോമം നടത്തിച്ച് പ്രാർഥിക്കുക. ഒരു ജപം ചേർക്കുന്നു:\nഅജം നിർവ്വികല്പം നിരാകാരമേകം\nപരം നിർഗുണം നിർവിശേഷം നിരീഹം\nപരം ബ്രഹ്മ രൂപം ഗണേശം ഭജാമീ\nലാൽ കിതാബ് നിർദ്ദേശം: അനുസരിച്ചു് ചെറിയ കുപ്പിയിൽ നിറച്ച കടുകെണ്ണ അടുക്കളയുടെ തറയിൽ പകൽ സൂക്ഷിക്കുക.\nദിവസത്തിന് ചേർന്ന നിറം: ചാരനിറം, വെളുപ്പ്. പ്രതികൂല നിറം ചുവപ്പ് .\nജനനസമയത്ത് ശുക്രന് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, വലിയ സാമ്പത്തിക ബാദ്ധ്യത യുള്ളവർ ,എത്ര ശ്രമിച്ചിട്ടും വിവാഹം നടക്കാത്തവർ , കലാപരമായി ഉന്നതി ആഗ്രഹിക്കുന്നവർ , മൂത്രാശയ രോഗമുള്ളവർ , അമിത പ്രമേഹമുള്ളവർ തുടങ്ങിയവർക്ക് ജപിക്കുവാൻ ശുക്രന്റെ സ്തോത്രംചേർക്കുന്നു . ഉദിച്ച് ഒരു മണിക്കൂറിനുള്ളിൽ (ശുക്ര ഹോരയിൽ) ഭക്തിയോടെ ജപിക്കുക .\nദൈത്യമന്ത്രീ വിശാലക്ഷാ :\nപ്രഭുസ്താരാ ഗ്രഹാണാം ച:\nപീഢാം ഹരതു മേ ഭൃഗു\nഈ ദിനത്തിൽ പിറന്നാൾ വരുന്നവർക്ക് വരുന്ന ഒരു വർഷക്കാലം ഗുണാനുഭവങ്ങൾ നിറഞ്ഞതായിരിക്കും . അനുഭവ ഗുണം കൈവരിക്കുവാൻ ഇവർ ദേവീക്ഷേത്രത്തിൽ ദർശനം നടത്തുന്നതും യഥാശക്തി വഴിപാടുകൾ കഴിപ്പിക്കുന്നതും നന്ന് . മഞ്ഞ നിറമുള്ള പൂക്കളാൽ "ജയദുർഗ്ഗാ" മന്ത്ര പുഷ്പ്പാഞ്ജലി കഴിപ്പിക്കുന്നത് അത്യുത്തമം . ഇവർ ജന്മനാൾ തോറും വരുന്ന ഒരുവർഷം പ്രഭാതത്തിൽ ദേവ്യുപാസന നടത്തുന്നതും ഈ ദിവസങ്ങളിൽ സർപ്പത്തിങ്കൽ വിളക്കിന് എണ്ണ നൽകുന്നതും ഉചിതമാണ്. കൂടാതെ വരുന്ന ഒരുവർഷ കാലത്തേയ്ക്ക് നാളിലും പക്ക നാളിലും ദേവീ ക്ഷേത്ര ദർശനം നടത്തി പ്രാർത്ഥിക്കുന്നത് ഗുണവർധനവിന് അത്യുത്തമമാണ്.\nഒക്ടോബർ 19, ശനി\nപകൽ 05.40 വരെ മകയിരം . തുടർന്ന് തിരുവാതിര . ഒപ്പം കാലത്ത് 07.43 വരെ കൃഷ്ണപക്ഷ പഞ്ചമി . തുടർന്ന് ഷഷ്ടി . മാസത്തിലെ മകയിരം , കൃഷ്ണപക്ഷ പഞ്ചമി ശ്രാദ്ധം, ആചരിക്കേണ്ടത് ഇന്നാണ്. മംഗള കർമങ്ങൾ അനുഷ്ഷ്ഠിക്കുന്നതിനുള്ള ശുഭബന്ധമുള്ള ദിവസമാണ് . സത്സന്താനയോഗമുള്ള ദിനമാണ് .\nമകയിരം, ചിത്തിര , അവിട്ടം , കാർത്തിക, അശ്വതി, ഉത്രട്ടാതി നാളുകാർക്ക് ദിനം പ്രതികൂലം\nദിവസ ഗുണ വർധന്യ്ക്കു ധർമ്മ ശാസ്താവിനെ ഭജിക്കുക .\n" അഖില ഭുവന ദീപം ഭക്ത ചിത്താബ്ജ സൂനും\nസുരമുനി ഗണ സേവ്യം തത്ത്വ മസ്യാദി ലക്ഷ്യം\nഹരിഹര സുതമീശം താരക ബ്രഹ്മരൂപം\nശബരി ഗിരി നിവാസം ഭാവയേ പാണ്ഡ്യ ദാസം "\nദിവസത്തിന് ഒരു ലാൽ കിതാബ് പരിഹാരം ചേർക്കുന്നു . ഒരു പിടി ചോറിൽ കറുത്ത എള്ളും നെയ്യും പഞ്ചസാരയും ചേർത്ത് കാക്കയ്ക്ക് നൽകുക . അരയാലിന് പതിനൊന്ന് പ്രദക്ഷിണം വെയ്ക്കുക . ദിവസത്തിന് ചേർന്ന നിറം കറുപ്പ് , കടും നീലം പ്രതികൂല നിറം : ചുവപ്പ്, ഓറഞ്ച്\nജനനസമയത്ത് ശനിക്ക് നീചം , മൗഢ്യം , ദുർബലക്ഷേത്ര സ്ഥിതി എന്നിവയുള്ളവർ, ശനിയുടെ ദശാപഹാര ഛിദ്രങ്ങളിൽ കഴിയുന്നവർ , കടുത്ത രോഗബാധയുള്ളവർ, നിരന്തരമായി കാര്യതടസമുള്ളവർ, വിവാഹം വൈകുന്നവർ തുടങ്ങിയവയ്ക്ക് ജപിക്കുവാൻ ശനിയുടെ പീഡാഹാര സ്തോത്രംചേർക്കുന്നു . ഉദിച്ച് ഒരു മണിക്കൂറിനുള്ളിൽ (ശനി ഹോരയിൽ) ഭക്തിയോടെ ജപിക്കുക .\nവിശാലാക്ഷ: ശിവപ്രിയ :\nപീഢാം ഹരതു മേ ശനി :\nഈ ദിനം പിറന്നാൾ വരുന്നത് ആരോഗ്യപരമായി നന്നല്ല . സാമ്പത്തികനേട്ടങ്ങൾ ഉണ്ടാകുമെങ്കിലും അലച്ചിൽ ഏറിയിരിക്കും . ഈ ദിനത്തിൽ പിറന്നാൾ വരുന്നവർ ധർമ്മ ശാസ്താവിനെ ദർശിച്ച് നീരാഞ്ജനം , എള്ളുപായസം ഇവ നൽകുക .കൂടാതെ നെയ്യ് ഹോമിച്ച് ഭാഗ്യസൂക്ത ജപത്തോടെ ഗണപതിഹോമം കഴിപ്പിക്കുകയും വേണം. വരുന്ന ഒരു വർഷക്കാലം പക്കനാളുകളിൽ ശിവങ്കൽ പിൻവിളക്കിലെണ്ണ , ജലധാര എന്നിട്ടും കഴിപ്പിക്കുന്നതും അത്യുത്തമം\nവി. സജീവ് ശാസ്‌താരം\nപെരുന്ന , ചങ്ങനാശേരി


im vijayan celebrates birthday - Malayalam MyKhel\n» അമ്പതിന്റെ നിറവില് ഐഎം വിജയന്; വിജയനെക്കുറിച്ചെഴുതിയ ഫേസ്ബുക്ക് പോസ്റ്റ് വൈറല്\nUpdated: Thursday, April 25, 2019, 14:57 [IST]\nഅമ്പതിന്റെ നിറവില് നമ്മുടെ സ്വന്തം IM വിജയന് | #IMVijayan | Oneindia Malayalam\nകോഴിക്കോട്: ഇന്ത്യകണ്ട എക്കാലത്തെയും മികച്ച ഫുട്‌ബോള് താരങ്ങളിലൊരാളായ ഐഎം വിജയന് 50-ാം പിറന്നാള്. ഗോളടിച്ചും ഗോളടിപ്പിച്ചും രണ്ട് പതിറ്റാണ്ടോളംകാലം ഇന്ത്യന് ഫുട്‌ബോളില് നിറഞ്ഞുനിന്ന വിജയന് അതുല്യനായ കളിക്കാരനായാണ് വിലയിരുത്തപ്പെടുന്നത്. 1992 മുതല് 2003 വരെയായി ഇന്ത്യയ്ക്കുവേണ്ടി 79 മത്സരങ്ങളില് കളിച്ചു. ഏറെക്കാലം ടീമിന്റെ ക്യാപ്റ്റനുമായി.\nആഭ്യന്തര ഫുട്‌ബോളിലും സെവന്‍സ് ഫുട്‌ബോളിലുമെല്ലാം വിജയന് ബൂട്ടുകെട്ടിയിട്ടുണ്ട്. വിജയന് നേടാത്ത കിരീടങ്ങളൊന്നുമില്ല. മോഹന് ബഗാന്, ഈസ്റ്റ് ബംഗാള്, ജെ.സി.ടി. മില്‍സ്, ചര്‍ച്ചില് ബ്രദേഴ്‌സ്, എഫ്.സി. കൊച്ചിന് തുടങ്ങിയ ടീമുകള്‍ക്കുവേണ്ടി കളിച്ചു. 338 ആഭ്യന്തര മത്സരങ്ങളില് നിന്നും 250 ഗോളുകള് നേടിയ വിജയന് 40 അന്താരാഷ്ട്ര ഗോളുകളും നേടിയിട്ടുണ്ട്.\nദാരിദ്രത്തില്‍നിന്നും ഫുട്‌ബോള് താരത്തിലേക്ക്\nപ്രതികൂല സാഹചര്യങ്ങളില്‍നിന്നും വളര്‍ന്ന് ഇന്ത്യമുഴുന് അറിയപ്പെടുന്ന കളിക്കാരനാണ് വിജയന്. തന്റെ ബാല്യത്തെക്കുറിച്ച് ദാരിദ്ര്യത്തെക്കുറിച്ച് വിജയന് ഒട്ടേറെ വേദികളില് പറഞ്ഞിട്ടുണ്ട്. ആക്രിപെറുക്കിയാണ് വിജയന്റെ അമ്മ കുടുംബം പുലര്‍ത്തിയിരുന്നത്. ദാരിദ്ര്യംമൂലം പലപ്പോഴും പട്ടിണികിടന്നു. വിശപ്പുമൂലം സ്‌കൂളില് പോകാന്‍കഴിയാത്ത കാലംപോലും വിജയനുണ്ടായിരുന്നു.\nരാജ്യത്തെ മികച്ച താരമായി വിജയനെ പലതവണ തെരഞ്ഞെടുത്തിട്ടുണ്ട്. അര്‍ജുന പുരസ്‌കാരം ഉള്‍പ്പെടെ അംഗീകാരങ്ങല് തേടിയെത്തി. നിലവില് പോലീസ് ഉദ്യോഗസ്ഥനായ വിജയന് കേന്ദ്ര കായികമന്ത്രാലയം നിയമിച്ച ദേശീയ നിരീക്ഷകസമിതിയില് അംഗം കൂടിയാണ്. വിജയനെക്കുറിച്ചെഴുതിയ ഒരു ഫേസ്ബുക്ക് പോസ്റ്റ് ഇപ്പോള് ഫേസ്ബുക്കില് വൈറലായി മാറിയിട്ടുണ്ട്.\nവിജയനെക്കുറിച്ച് ഫേസ്ബുക്ക് പോസ്റ്റ്\nഫുട്‌ബോള് ഇതിഹാസം യൊഹാന് ക്രൈഫിന്റെ ജീവിതവുമായി താരതമ്യം ചെയ്തുകൊണ്ട് തുടങ്ങുന്ന പോസ്റ്റില് വിജയന് ആദ്യകാലത്ത് കളിച്ച ഒരു സെവന്‍സ് ഫുട്‌ബോളും കുറിച്ചിട്ടുണ്ട്. വിജയന്റെ ജീവിതവും വളര്‍ച്ചയും വ്യക്തമായി വരച്ചിടുന്നതാണ് സൗമേഷ് പെരുവള്ളൂരിന്റെ പോസ്റ്റ്. അമ്പതാം പിറന്നാള് ആഘോഷിക്കുമ്പോഴും വിജയന് ബാക്കിവെച്ച സമ്മോഹനമായ ഫുട്‌ബോള് മുഹൂര്‍ത്തങ്ങള് ഓര്‍ത്തിക്കുന്നവര്‍ക്ക് ഫേസ്ബുക്ക് കുറിപ്പ് ആവേശമാകും.\nRead more about: kerala football ഐഎം വിജയന് ഫുട്‌ബോള്


Malayalam News - Valentines Day | 'ഞാനൊരിക്കലും കരുതിയില്ല നീയായിരിക്കും ആ ആളെന്ന്'; പ്രണയദിനത്തിൽ ഭാവന | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\n'ഞാനൊരിക്കലും കരുതിയില്ല നീയായിരിക്കും ആ ആളെന്ന്'; പ്രണയദിനത്തിൽ ഭാവന\nഔദ്യോഗിക ബന്ധത്തില് തുടങ്ങി സൗഹൃദം ആരംഭിച്ചതും അതു പതിയെ പ്രണയത്തിലേക്കു വഴി മാറിയതും ഇന്‍സ്റ്റഗ്രാം കുറിപ്പിലുണ്ട്.\nNews18 Malayalam | February 14, 2020, 8:36 PM IST\nവാലന്റൈന്‍സ് ദിനത്തില് ഭർത്താവ് നവീന് പ്രണയാശംസകള് നേർന്ന് ഭാവന. ഓര്‍മകള്‍ക്കൊപ്പം ഇവരുടെ ചിത്രവും ഭാവന പങ്കുവച്ചു. ഔദ്യോഗിക ബന്ധത്തില് തുടങ്ങി സൗഹൃദം ആരംഭിച്ചതും അതു പതിയെ പ്രണയത്തിലേക്കു വഴി മാറിയതും ഇന്‍സ്റ്റഗ്രാം കുറിപ്പിലുണ്ട്.\n''2011ല് ആദ്യമായി കാണുമ്പോള് ഞാനൊരിക്കലും കരുതിയില്ല നീ ആയിരിക്കും ആ ആളെന്ന്. ഒരു നിര്‍മാതാവ്-നടി എന്ന ബന്ധത്തില് നിന്നും അതിവേഗം നമ്മൾ നല്ല സുഹൃത്തുക്കളായി മാറി. നല്ല ബന്ധങ്ങള് ആരംഭിന്നത് സൗഹൃദത്തില് നിന്നാണെന്ന് പറയുന്നതു പോലെ ! ''\nവിഷമഘട്ടങ്ങളില് ഒപ്പം നിന്നതിനെ കുറിച്ചും കുറിപ്പിലുണ്ട്.\n''നമ്മള് പ്രണയിക്കാന് തുടങ്ങിയിട്ട്9നീണ്ട വര്‍ഷങ്ങള് ആയിരിക്കുന്നു. കണ്ണുനീരിലൂടെയും നമ്മള് കടന്നു പോയി. പക്ഷേ, നമ്മൾ കൂടുതല് ശക്തരായി ഒന്നിച്ചു നിന്നു. എല്ലാ പ്രതിബന്ധങ്ങള്‍ക്കെതിരെയും നമ്മള് പോരാടും. എല്ലാ പ്രതിസന്ധികളിലും നമ്മള് ഒരുമിച്ച് നില്‍ക്കും. നിങ്ങള് നിങ്ങളായിരിക്കുന്നതില് നന്ദി. എല്ലാറ്റിനുമുപരിയായി ഞാന് നിങ്ങളെ സ്‌നേഹിക്കുന്നു. #എന്നും എന്റേതു മാത്രം #എല്ലാദിവസവും പ്രണയദിനം.


ഗൗഡകുടുംബത്തിന് കാലിടറുമോ? | karnataka lok sabha election 2019\nMar 26, 2019, 10:53 PM IST\nകർണാടകത്തിൽ ജനതാദൾ-എസ് നേതാവ് എച്ച്.ഡി. ദേവഗൗഡ ലോക്‌സഭയിലേക്ക് മത്സരിക്കുന്ന തുമകൂരുവിലും കൊച്ചുമക്കളായ നിഖിൽ കുമാരസ്വാമിയും പ്രജ്വൽ രേവണ്ണയും ജനവിധിതേടുന്ന മാണ്ഡ്യ, ഹാസൻ മണ്ഡലങ്ങളിലും ഭീഷണി കോൺഗ്രസ് വിമതരാണ്.\nവിട്ടുവീഴ്ചയ്ക്ക് തയ്യാറായിട്ടും കോൺഗ്രസിന് വിമതരെ അനുനയിപ്പിക്കാൻ കഴിയാത്തതിൽ ജനതാദൾ എസിൽ അമർഷം പുകയുന്നുണ്ട്. തുമകൂരുവിൽ കോൺഗ്രസിലെ സിറ്റിങ് എം.പി. മുദ്ദഹനുമെ ഗൗഡയാണ് വിമത സ്ഥാനാർഥി. പത്രിക പിൻവലിപ്പിക്കാൻ കോൺഗ്രസ് നേതാക്കൾ തിരക്കിട്ട ശ്രമത്തിലാണ്. എന്നാൽ, ജനങ്ങൾ തന്നോടൊപ്പമാണെന്ന ഉറച്ച നിലപാടിലാണ് മുദ്ദഹനുമെ ഗൗഡ. സഖ്യചർച്ചയിൽ ഇരുപാർട്ടിയുടെയും സിറ്റിങ് സീറ്റുകൾ നിലനിർത്തുമെന്ന ധാരണയുണ്ടായിരുന്നു. ഇത് ലംഘിച്ചതിലാണ് പ്രതിഷേധം.\nദേവഗൗഡയുടെ പത്രികസമർപ്പണത്തിൽനിന്ന് ചില നേതാക്കൾ വിട്ടുനിന്നതും ശ്രദ്ധേയമായി. ഹാസൻ വിട്ട ദേവഗൗഡയ്ക്കുമുന്നിൽ രണ്ട് മണ്ഡലങ്ങളാണ് തിരഞ്ഞെടുക്കാനുണ്ടായിരുന്നത്. ബെംഗളൂരു നോർത്തും തുമകൂരുവും. കോൺഗ്രസും സ്വന്തം പാർട്ടി നേതാക്കളും തുമകൂരു തിരഞ്ഞെടുത്തപ്പോൾ ദേവഗൗഡയും സമ്മതംമൂളുകയായിരുന്നു. ‘‘ദേവഗൗഡയുടെ വിജയത്തിൽ സംശയമില്ല. എന്നാൽ, വിമതഭീഷണിയും അസ്വാരസ്യങ്ങളും വോട്ടർമാർക്കിടയിൽ ആശങ്കയ്ക്കിടയാക്കും’’ -മന്ത്രി എസ്.ആർ. ശ്രീനിവാസ് പറഞ്ഞു.\nമാണ്ഡ്യയിലും കോൺഗ്രസിൽ കടുത്ത ഭിന്നതയാണ്. മുഖ്യമന്ത്രി എച്ച്.ഡി. കുമാരസ്വാമിയുടെ മകൻ നിഖിൽ കുമാരസ്വാമിയാണ് ഇവിടെ കോൺഗ്രസ്-ദൾ സഖ്യസ്ഥാനാർഥി. എന്നാൽ, കോൺഗ്രസ് പ്രാദേശികനേതൃത്വം സ്വതന്ത്രസ്ഥാനാർഥിയും പ്രശസ്തനടിയുമായ സുമലതയ്ക്കൊപ്പമാണ്. ഇത് പരസ്യമായി പ്രകടിപ്പിച്ച മാണ്ഡ്യയിലെ ഏഴ് മുതിർന്ന നേതാക്കളെ കോൺഗ്രസ് സസ്പെൻഡ് ചെയ്തു. എന്നിട്ടും പ്രവർത്തകർ നിഖിൽ കുമാരസ്വാമിയെ പിന്തുണയ്ക്കാൻ തയ്യാറായിട്ടില്ല. കോൺഗ്രസിൽനിന്ന് പ്രവർത്തകർ കളംമാറി ചവിട്ടുമ്പോൾ സന്തോഷിക്കുന്നത് ബി.ജെ.പി.യാണ്. മാണ്ഡ്യയിൽ ബി.ജെ.പി.ക്ക് സ്വാധീനമില്ല. സുമലതയിലൂടെ പിടിച്ചുകയറാനുള്ള ശ്രമത്തിലാണ് അവർ. ഈ പോരിൽ നഷ്ടം സംഭവിക്കുന്നത് കോൺഗ്രസിനുതന്നെയായിരിക്കും. മാണ്ഡ്യയിലെ മുതിർന്ന കോൺഗ്രസ് നേതാക്കളായ ചെലവരായ സ്വാമി, പി.എം. നരേന്ദ്രസ്വാമി, രമേശ് ഗൗഡ എന്നിവർ നിഖിൽ കുമാരസ്വാമിയുടെ പത്രികസമർപ്പണത്തിൽ എത്തിയില്ല. നിഖിൽ കുമാരസ്വാമിയുടെ സ്ഥാനാർഥിത്വത്തിൽ അതൃപ്തിയുള്ള നേതാക്കളാണിവർ. മാണ്ഡ്യയിൽ സർക്കാർ സംവിധാനം ദുരുപയോഗം ചെയ്യുന്നുവെന്ന ആരോപണവും ശക്തമാണ്. ഇവിടെ തിരഞ്ഞെടുപ്പ് കമ്മിഷൻ പ്രത്യേക നിരീക്ഷകനെ നിയമിക്കണമെന്ന് സുമലതയും ബി.ജെ.പി.യും ആവശ്യപ്പെട്ടിരിക്കയാണ്.\nദളിന്റെ സുരക്ഷിതമണ്ഡലമാണെങ്കിലും ഹാസനിലും കോൺഗ്രസ് നേരിടുന്നത് പാർട്ടിക്കുള്ളിലെ ഭിന്നതയാണ്. പ്രജ്വൽ രേവണ്ണയെ പിന്തുണച്ചതിൽ പ്രതിഷേധിച്ച് കോൺഗ്രസ് വിട്ട എ. മഞ്ജുവാണ് ബി.ജെ.പി. സ്ഥാനാർഥി. മഞ്ജുവിനെ പിന്തുണയ്ക്കുന്ന നേതാക്കളും കോൺഗ്രസ് വിട്ടു. അസ്വാര്യസ്യങ്ങൾ കണ്ടറിഞ്ഞാണ് ബെംഗളൂരു നോർത്ത് കോൺഗ്രസിന് വിട്ടുകൊടുക്കാൻ ദൾ തയ്യാറായത്. ഇതോടൊപ്പം ഉഡുപ്പി-ചിക്കമഗളൂരുവിൽ കോൺഗ്രസ് സ്ഥാനാർഥിയെ മത്സരിപ്പിക്കാനും തീരുമാനിച്ചു. എന്നാൽ, ഇതൊന്നും അംഗീകരിക്കാൻ കോൺഗ്രസിലെ ഒരുവിഭാഗം തയ്യാറല്ല. ബി.ജെ.പി.യുടെ സിറ്റിങ് സീറ്റുകളിൽ ശക്തനായ സ്ഥാനാർഥിയില്ലാത്തതാണ് കോൺഗ്രസിനെ സമീപിക്കാൻ കാരണം. സഖ്യം കാരണം പഴയ മൈസൂരു മേഖലയിൽ കോൺഗ്രസിനാണ് നഷ്ടമെന്ന് മുതിർന്ന കോൺഗ്രസ് നേതാവ് പറഞ്ഞു.\nചേരിപ്പോര് ഇല്ലെങ്കിൽ മാണ്ഡ്യയിലും ഹാസനിലും കോൺഗ്രസ്-ദൾ സഖ്യത്തിന് വലിയ ഭീഷണിയൊന്നും നേരിടേണ്ടിവരില്ല. നിർണായകസ്വാധീനമുള്ള വൊക്കലിഗ സമുദായം ദളിനൊപ്പമാണ്. മാണ്ഡ്യയിലെ എട്ട് നിയമസഭാസീറ്റും ദളിനാണ്. ഹാസനിലെ സ്ഥിതിയും വിഭിന്നമല്ല.\nമാണ്ഡ്യ, ഹാസൻ, തുമകൂരു എന്നിവിടങ്ങളിൽ കുടുംബാംഗങ്ങളെ പരാജയപ്പെടുത്താൻ ഗൂഢാലോചന നടക്കുന്നുണ്ടെന്ന് ജെ.ഡി.എസ്. നേതാവും മുഖ്യമന്ത്രിയുമായ എച്ച്.ഡി. കുമാരസ്വാമി കുറ്റപ്പെടുത്തി. ചില കോൺഗ്രസ് നേതാക്കൾ പിന്നിൽനിന്ന് കുത്തിയിരിക്കയാണ്. ചില കോൺഗ്രസ് നേതാക്കൾ ദൾ സ്ഥാനാർഥികൾക്കുമുന്നിൽ സ്പീഡ്ബ്രേക്കർ സ്ഥാപിക്കുകയാണ്. ഇത് മറികടക്കാൻ പാർട്ടിക്ക് കഴിയും. ജനങ്ങളുടെ പിന്തുണയിലാണ് കുടുംബാംഗങ്ങൾ നേതാക്കളാകുന്നത് -കുമാരസ്വാമി പറഞ്ഞു.\nബെംഗലുരു: അന്തരിച്ച കേന്ദ്രമന്ത്രി അനന്ത്കുമാര് ആറുതവണ ജയിച്ചു കയറിയ മണ്ഡലത്തില് ..


ഓരോതവണയും ചായ തയ്യാറാക്കാനായി വെള്ളം നന്നായി തിളപ്പിച്ച ശേഷം ടീ ബാഗുകൾ പൊട്ടിച്ചിട്ടു കഴിഞ്ഞാൽ നമ്മളിൽ കൂടുതൽ പേരും അത് വെറുതെ വലിച്ചെറിയുകയാണ് പതിവ്. ഉപയോഗിച്ചു കഴിഞ്ഞതാണെങ്കിൽ കൂടി ടീ ബാഗുകൾ വ്യത്യസ്‌ത ഗുണങ്ങളെ വാഗ്ദാനം ചെയ്യുന്നുണ്ട്.ഗ്രീൻ ടീ ബാഗുകൾ ആരോഗ്യം മെച്ചപ്പെടുത്തുന്നതോടൊപ്പം ചർമ്മ സൗന്ദര്യം കൂട്ടുമെന്ന കാര്യം നിങ്ങൾക്കറിയാമോ?\nഉപയോഗിച്ചുകഴിഞ്ഞ ടീ ബാഗുകൾ നിങ്ങളുടെ ചർമ്മത്തിന് ഒരു മികച്ച സ്‌ക്രബ് ആയി പ്രവർത്തിക്കുന്നു. ഇതിൻ്റെ രൂപഘടന നിങ്ങളുടെ ചർമ്മത്തെ ഉള്ളിൽ നിന്ന് പുറംതള്ളുകയും മികച്ച രീതിയിൽ വൃത്തിയാക്കുകയും ചെയ്യുന്നു. ഇത് സുഷിരങ്ങളെ അൺലോക്ക് ചെയ്യാൻ സഹായിക്കുകയും ചർമ്മത്തിലെ നിർജ്ജീവ കോശങ്ങൾ, അഴുക്ക്, മറ്റ് മാലിന്യങ്ങൾ എന്നിവ നീക്കം ചെയ്ത്കൊണ്ട് ചർമ്മത്തെ തിളക്കമുള്ളതാക്കി മാറ്റുന്നു. ഹെർബൽ ടീ ബാഗുകളിൽ അടങ്ങിയിരിക്കുന്ന അവശ്യ പോഷകങ്ങളുടെ സാന്നിധ്യം നിങ്ങളുടെ ചർമ്മത്തിന് മികച്ച ഗുണങ്ങൾ നൽകുന്നതോടൊപ്പം ചർമത്തിൻ്റെ ആരോഗ്യസ്ഥിതി പരിപോഷിപ്പിക്കുകയും ചെയ്യുന്നു. അതുകൊണ്ടുതന്നെ എന്നെ ചായ കുടിച്ചു കഴിഞ്ഞ ശേഷം ടീ ബാഗുകൾ കളയാതെ സൂക്ഷിച്ചു വച്ചാൽ നിങ്ങൾക്ക് ഇവയെ ഒരു മികച്ച എക്സ്ഫോളിയൻ്റായി ഉപയോഗിക്കാം.\nചർമത്തിന് സുരക്ഷ പകർന്നുകൊണ്ട് ചുണങ്ങുകളെ ശമിപ്പിക്കാനും ഇവ ഉപയോഗിക്കാം. ടീ ബാഗുകൾ കുറഞ്ഞത് 30 മിനിറ്റ് ഫ്രിഡ്ജിൽവച്ച് ശീതീകരിക്കുക. തണുത്തുകഴിഞ്ഞാൽ ഇവ നിങ്ങളുടെ ചുണങ്ങുകൾക്ക് മുകളിലായി വയ്ക്കാം. അവ 15 മിനിറ്റ് അവിടെയിരിക്കട്ടെ.\nഉറക്കം കുറയുന്നതും നീണ്ട നേരം കമ്പ്യൂട്ടറിലും ഫോൺ സ്ക്രീനുകളിലുമൊക്കെ നോക്കിയിരിക്കുന്നതും കണ്ണുകൾക്ക് അസ്വസ്ഥതകളും ക്ഷീണവുമൊക്കെ പകരുന്നതിന് വഴിയൊരുക്കുന്നതാണ്. വീർത്ത കണ്ണുകളും കണ്ണിനു താഴെയുള്ള കറുത്ത പാടുകളും ഒക്കെ ഇതിൻറെ ലക്ഷണമായി ഉണ്ടാകാറുണ്ട്. നിങ്ങളുടെ കണ്ണുകൾക്ക് താഴെയുള്ള വീർപ്പിനെ സുഖപ്പെടുത്താനുള്ള ഏറ്റവും നല്ല മാർഗ്ഗങ്ങളിൽ ഒന്നാണ് ടീ ബാഗുകൾ. ഏകദേശം 15 മിനിറ്റ് നേരം ശീതീകരിച്ച ടീ ബാഗുകൾ കണ്ണിന് താഴെ വയ്ക്കുക മാത്രമാണ് നിങ്ങൾ ആകെ ചെയ്യേണ്ടത്.\nTags: beauty, beauty tips, teabag


കരുതലിന്റെ ക്രിസ്മസ്; ഒരു തണുപ്പുള്ള ഓര്‍മ്മ റോസ് മേരി എഴുതുന്നു – പൂക്കാലം\nകരുതലിന്റെ ക്രിസ്മസ്; ഒരു തണുപ്പുള്ള ഓര്‍മ്മ\nറോസ് മേരി എഴുതുന്നു\nപ്രിയപ്പെട്ട കുട്ടികളേ, ഞാന് റോസ് മേരി. മലയാളത്തില് കവിത എഴുതാറുണ്ട്. കവിതയോടൊപ്പം ഓര്‍മ്മക്കുറിപ്പുകളും എഴുതാറുണ്ട്. എന്റെ ചെറുപ്പകാലത്തെ കുറിച്ചും, എന്റെ ഗ്രാമത്തില് ചിലവഴിച്ച ദിവസങ്ങളെ കുറിച്ചുമൊക്കെ ഞാന് എഴുതാറുണ്ട്.\nഇതാ ക്രിസ്മസ് ഇങ്ങെത്തിയല്ലോ… ഈ ക്രിസ്മസ് കാലത്ത് നിങ്ങളോട് സംസാരിക്കാന് സാധിച്ചതില് എനിക്കു ഏറെ ആഹ്ളാദമുണ്ട്. കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി എന്ന സ്ഥലത്താണ് ഞാന് ജനിച്ചു വളര്‍ന്നത്. അവിടെ പാറത്തോട് എന്നൊരു ഗ്രാമ പ്രദേശമുണ്ട്. നിറയെ കുന്നുകളും മലകളും പാറക്കെട്ടുകളും ചെറിയ അരുവികളും കാട്ടുപൂക്കളും ഒക്കെയുള്ള ഒരു നാട്ടിന്‍പുറം.\nഎന്റെ ചെറുപ്പത്തില് ക്രിസ്മസ് എന്നുപറഞ്ഞാല് ഭയങ്കര ആവേശമായിരുന്നു. വര്‍ഷം മുഴുവന് കാത്തുകാത്തിരിക്കുന്ന ആഘോഷമാണ് അത്. ഒരു കുന്നിന്റെ ചെരിവിലാണ് എന്റെ വീട്. നവംബര് അവസാനമൊക്കെ ആവുമ്പോഴേക്കും ആ കുന്നിന്‍ചെരിവില് എമ്പാടും ഒരു പ്രത്യേകതരം കാട്ടുപുല്ല് വളര്‍ന്ന് നില്‍ക്കും. അതിനു നീളമുള്ള ഒരു തണ്ടുണ്ട്. തണ്ടിന്റെ അറ്റത്ത് ഒരു പ്രത്യേക തരം കതിര് വിരിഞ്ഞുവരും. ആ പുല്ല് മലഞ്ചെരിവില് വളര്‍ന്ന് കാറ്റില് ആടിയുലഞ്ഞുകൊണ്ടിരിക്കുന്നുണ്ടാകും. ഡിസംബര് പകുതി ആവുമ്പോള് പുല്ല് ഉണങ്ങാന് തുടങ്ങും. ആ പുല്ല് ഇറുത്തോണ്ട് വന്നിട്ടാണ് ഞങ്ങള് പുല്‍ക്കൂട് ഉണ്ടാക്കുന്നത്. ഇന്ന് പുല്‍ക്കൂടൊക്കെ കടയില് വാങ്ങാന് കിട്ടുമല്ലോ. ചൂരലുകൊണ്ടും പ്ലാസ്റ്റിക്ക് കൊണ്ടും ഒക്കെ ഉണ്ടാക്കിയ പുല്‍ക്കൂടുകള്. പക്ഷേ അന്നൊക്കെ നമ്മള് ഈറ മുറിച്ചെടുത്ത് പുല്ല് മേഞ്ഞാണ് പുല്‍ക്കൂട് ഉണ്ടാക്കുന്നത്. പുല്‍ക്കൂട് എന്താണെന്ന് നിങ്ങള്‍ക്ക് അറിയാമല്ലോ. ഉണ്ണിയേശുവിനെ അമ്മ പ്രസവിച്ചത് ഒരു കാലിത്തൊഴുത്തില് ആണ്. പുല്ല് മേഞ്ഞ ഒരു കാലിത്തൊഴുത്തില്. അതിന്റെ ഓര്‍മ്മയ്ക്ക് ലോകമെമ്പാടുമുള്ള ക്രിസ്മസ് ആഘോഷിക്കുന്ന ആളുകള് പുല്ല് കൊണ്ട് വീടുണ്ടാക്കും. അതില് ഉണ്ണി യേശുവിനെയും ഉണ്ണി യേശുവിന്റെ അച്ഛനെയും അമ്മയെയും ഉണ്ണിയേശുവിനെ കാണാന് എത്തിയ ആട്ടിടയന്‍മാരെയും ഒക്കെ ചെറിയ രൂപങ്ങളാക്കി നിരത്തിവെച്ചിരിക്കും. ചെറിയ ബലൂണ് ഒക്കെ കൊണ്ട് അതിന്റെ ചുറ്റും അലങ്കരിക്കും. അത് എല്ലാ വര്‍ഷവും നമ്മള് ചെയ്യുന്ന ഏറ്റവും സന്തോഷമുള്ള കാര്യമാണ്. എന്നിട്ട് ക്രിസ്മസ് കഴിയുമ്പോള് ഞങ്ങള് ഈ രൂപങ്ങളൊക്കെ ഭദ്രമായി പൊതിഞ്ഞു പെട്ടിക്കുള്ളില് വെക്കും. അടുത്ത ക്രിസ്മസ് ആകുമ്പോഴാണ് അത് പുറത്തെടുക്കുന്നത്.\nക്രിസ്മസിന്റെ പ്രത്യേകത നമ്മുടെ പ്രകൃതിക്ക് തന്നെ ഭയങ്കര മാറ്റം ഉണ്ടാകുന്ന കാലമാണ്. ഓണക്കാലത്തൊക്കെ നമ്മള് കണ്ടിട്ടില്ലേ. കേരളത്തില് എമ്പാടും പൂക്കളൊക്കെ വിരിഞ്ഞു നില്‍ക്കുന്നത്. ചെമ്പരത്തിയും തെച്ചിയും വാടാമല്ലിയും തുടങ്ങി നിരവധി പൂക്കള് പൂത്തുലഞ്ഞു നില്‍ക്കും. അതിനു പുറമെ ഒത്തിരി കാട്ടുപൂക്കളൊക്കെ ഉണ്ടാകും. പ്രകൃതി തന്നെ അതിനു ഒരുങ്ങുന്നതായിട്ട് നമുക്ക് തോന്നും. അതുപോലെ ക്രിസ്മസ് കാലത്ത് നാട്ടിന്‍പുറങ്ങളില് ഒക്കെ മഞ്ഞുവീണു തുടങ്ങും. ഞങ്ങളുടെ ചെറുപ്പകാലത്ത് കുറേക്കൂടി തണുപ്പുള്ള പ്രകൃതി ആയിരുന്നു. അവിടെയെല്ലാം നിറയെ റബ്ബര് മരങ്ങളാണ്. റബ്ബര് മരങ്ങള് നിരനിരയായിട്ട് മലകളിലും താഴ്വരകളിലും നിരഞ്ഞുനില്‍ക്കുന്നുണ്ടാകും. ക്രിസ്മസ് കാലത്ത് രാവിലെ പത്തു മണിയൊക്കെ ആയാലും മഞ്ഞു തങ്ങിനില്‍ക്കും. നല്ല തണുപ്പുണ്ടാകും. കഴുത്തില് മഫ്ലര് ചുറ്റിയാണ് ഞങ്ങള് മുറ്റത്തിറങ്ങാറ്. സന്ധ്യയാകുമ്പോള് വീണ്ടും മഞ്ഞുവരും. ഹൈറേഞ്ചിലാണ് എന്റെ വീട്. ആ ഭാഗത്ത് നല്ല തണുപ്പുണ്ട്. അതിനു പുറമേ ഡിസംബര് ആകുമ്പോള് ആകാശത്തിന്റെ നിറമൊക്കെ മാറാന് തുടങ്ങും. നീല നിറമാകും ആകാശത്തിന്. ആകാശമങ്ങനെ തെളിഞ്ഞു ഒരു ചുളിവില്ലാത്ത നീലപ്പട്ടുതുണി നമ്മുടെ തലയ്ക്കുമുകളില് വിരിച്ച് വെച്ചതുപോലെ ഇരിക്കും. അതേലിങ്ങനെ രത്നക്കല്ല് പതിച്ചുവെച്ചതുപോലെ നക്ഷത്രങ്ങള് ഉണ്ടാകും. വൈഡൂര്യം വാരിവിതറിയിട്ടതുപോലെ തിളങ്ങുന്ന നക്ഷത്രങ്ങള്. അതിന്റെ നടുക്ക് ഒരു ചന്ദ്രന്. ചന്ദ്രന് നല്ല തെളിഞ്ഞ ചിരിയായിട്ട് നമ്മളെ നോക്കി പുഞ്ചിരി തൂകുന്നതുപോലെ തോന്നും. എങ്ങും നിലാവായിരിക്കും. ഒരു പ്രത്യേക അനുഭൂതിയാണ് ആ ദിവസങ്ങളില്. കുട്ടികളേ നിങ്ങള് ഡിസംബര് കാല രാത്രികളില് സമയം കണ്ടെത്തി ആകാശത്തേക്ക് നോക്കണം കേട്ടോ…\nഞങ്ങള് വീടുകള് അലങ്കരിക്കാന് നക്ഷത്രങ്ങള് തൂക്കും. നക്ഷത്രത്തിന്റെ പ്രത്യേകത എന്താണെന്നോ? ഉണ്ണി യേശു കാലിത്തൊഴുത്തില് ജനിച്ചല്ലോ. രക്ഷകനായി ഒരു കുഞ്ഞ് ജനിക്കും എന്നു ഒരു പ്രവാചകന് പ്രവചിച്ചിരുന്നു. നക്ഷത്രം ആണ് ആ കുട്ടി എവിടെയാണ് ജനിച്ചത് എന്ന് വഴി കാട്ടുന്നത്. ഒരു പ്രത്യേക നക്ഷത്രം ആകാശത്ത് ഉദിക്കും. ആ നക്ഷത്രത്തിന്റെ ഓര്‍മ്മയ്ക്കാണ് വിശ്വാസികള് ഇങ്ങനെ നക്ഷത്രങ്ങള് വീടിന് മുന്നില് തൂക്കുന്നത്. പണ്ട് കാലത്ത് വീടുകളില് ആണ് നക്ഷത്രങ്ങള് ഉണ്ടാക്കിയിരുന്നത്. വര്‍ണ്ണക്കടലാസും മഷിയും ഈറ്റക്കമ്പും ഒക്കെ ഉപയോഗിച്ചാണ് നക്ഷത്രങ്ങള് ഉണ്ടാക്കുന്നത്. ഇപ്പോള് നമുക്ക് നക്ഷത്രങ്ങള് ഒക്കെ വാങ്ങിക്കാന് കിട്ടുമല്ലോ… ഡിസംബര് രണ്ടാമത്തെ ആഴ്ച ആകുമ്പോഴേ ഞങ്ങള് നക്ഷത്രങ്ങള് ഉണ്ടാക്കാന് തുടങ്ങും. കുട്ടികളും മുതിര്‍ന്നവരുമൊക്കെ സഹായിക്കും. വീടിന്റെ ചുറ്റുമുള്ള മരങ്ങളില്, വീടിന്റെ ഉമ്മറ വാതിലില് ഒക്കെ നക്ഷത്രങ്ങള് തൂക്കും. ഈ നക്ഷത്രത്തിനകത്ത് ചെറിയ വിളക്ക് കത്തിച്ചുവെക്കും. രാത്രി എല്ലാവരും ഉറങ്ങിക്കഴിയുമ്പോള് നമ്മുടെ വീടിന് ചുറ്റും നമ്മള് ഉണ്ടാക്കിയ കടലാസ് നക്ഷത്രങ്ങള് തൂങ്ങിനില്‍ക്കുന്നുണ്ടാകും. ആകാശത്താണെങ്കില് യഥാര്‍ഥത്തിലുള്ള നക്ഷത്രങ്ങളും. നമ്മുടെ പറമ്പുകളിലെ കാപ്പി ചെടികളില് പൊട്ടുപൊട്ടായിട്ട് മിന്നാമിനുങ്ങുകള് മിന്നി നില്‍ക്കുന്നത് കാണാം. മനോഹരമായ അനുഭവമായിരുന്നു ആ കാഴ്ചകള് ഒക്കെ.\nക്രിസ്മസിന് ബന്ധുക്കള് ഒക്കെ വരും. ഞങ്ങള് ബന്ധുക്കളുടെ വീട്ടില് പോകും. പിന്നെ നമ്മുടെ അടുത്തൊക്കെ ഉള്ള ക്രിസ്മസ് ആഘോഷിക്കാത്ത മുസ്ലീം വീടുകളിലേക്കും ഹിന്ദു വീടുകളിലേ സാമ്പത്തികമായി ഭയങ്കര ബുദ്ധിമുട്ടുള്ള വീടുകളിലേക്കും നമ്മള് ക്രിസ്മസിന്റെ പലഹാരങ്ങള് കൊണ്ടുകൊടുക്കും. പാലപ്പം, സ്റ്റൂ, വട്ടയപ്പം ഒക്കെ ഉണ്ടാക്കി അമ്മ ഞങ്ങളുടെ കയ്യില് തന്നു വീടും. ഒരു റോഡ് കടന്നിട്ട് വേണം ആ വീടുകളിലേക്ക് പോകാന്. ജ്യേഷ്ഠനും ഞാനുമൊക്കെയാണ് അമ്മ തന്നുവിടുന്ന പലഹാരങ്ങള് അവിടങ്ങളില് കൊണ്ടുകൊടുക്കുന്നത്. ഓണത്തിനും പെരുന്നാളിനും അവര് നമുക്കും പലഹാരങ്ങള് കൊണ്ടുവന്നു തരും. ഭയങ്കരമൊരു സ്നേഹവും ചങ്ങാത്തവും ഒക്കെ ഉണ്ടായിരുന്നു ആ കാലത്ത് ആളുകളുടെ ഇടയില്.\nക്രിസ്മസ് കാലത്തെ കുറിച്ച് ഓര്‍ക്കുമ്പോള് എന്റെ മനസില് പഴയ ഒരു സംഭവം ഓര്‍മ്മ വരികയാണ്. ആ കാലത്ത് ഞങ്ങളുടെ വീട്ടില് കുറേ പശുക്കള് ഉണ്ടായിരുന്നു. ആ പശുക്കള്‍ക്ക് പുല്ല് ചെത്താനൊക്കെ വരുന്ന തൊമ്മി എന്നു പേരുള്ള ഒരു ജോലിക്കാരന് ഉണ്ടായിരുന്നു. വടക്കേമല എന്നു പറഞ്ഞ മലയുടെ അപ്പുറത്താണ് തൊമ്മിയുടെ വീട്. ക്രിസ്മസിന് ഒരാഴ്ച മുന്‍പ് തൊമ്മി വന്നില്ല. തൊമ്മി മകനെ പറഞ്ഞുവീട്ടു. ‘ഭയങ്കര വയറുവേദനയാണ്. വൈദ്യന്‍റെ മരുന്ന് കഴിച്ചുകൊണ്ടിരിക്കുകയാണ്. കുറച്ചു ദിവസം കഴിയും സുഖമാകാന്.’\nക്രിസ്മസിന്‍റെ തലേ ദിവസം എത്തി. ആ ക്രിസ്മസിന് എന്റെ അമ്മയുടെ സഹോദരന്, ഞങ്ങളുടെ അമ്മാവന്, വീട്ടില് വന്നു. അങ്കിള് ജോണി എന്നാണ് അദ്ദേഹത്തെ ഞങ്ങള് വിളിക്കുന്നത്. നമ്മള് ആറ് പിള്ളേരാണ് വീട്ടില്. മൂത്ത ചേച്ചിയുടെ കയ്യില് നൂറ്റി അന്‍പത് രൂപ കൊടുത്തിട്ട് അങ്കിള് ജോണി പറഞ്ഞു ഇതുകൊണ്ട് നിങ്ങള് പടക്കമൊക്കെ വാങ്ങിച്ചോളൂ എന്നു. ക്രിസ്മസിന്റെ തലേന്നും ആ ദിവസവും ഒക്കെ പൂത്തിരിയും മത്താപ്പും ഒക്കെ കത്തിച്ചു ഭയങ്കര ആഘോഷമായിരിക്കും. വീട്ടില് നിന്നും ആകെ തന്നേക്കുന്നത് അന്‍പത് രൂപയാണ്. അത് നമുക്കൊരു വലിയ തുകയായിരുന്നു എങ്കിലും ആറ് പേര്‍ക്കും പിന്നെ കസിന്‍സിനുമൊക്കെ കൂടി കുറച്ചു സമയം പൂത്തിരി കത്തിക്കാനെ തെകയത്തുള്ളൂ. ഈ സമയത്താണ് അപ്രതീക്ഷിതമായി അങ്കിള് ഇത്രയും പണം തരുന്നത്. എല്ലാവര്‍ക്കും ഭയങ്കര സന്തോഷമായി. മത്താപ്പു കൂടാതെ പുതിയ ചില സാധനങ്ങള് ഇറങ്ങിയിട്ടുണ്ട്. ഒരു ട്രയാംഗിള് പോലത്തെ ഒരു സാധനം. കത്തിക്കുമ്പോഴേക്ക് ആകാശത്തു പൂക്കുല പോലെ പല വര്‍ണ്ണങ്ങള് ചിതറിപ്പരക്കും. ഭയങ്കര ഭംഗിയാണ് കാണാന്. റോക്കറ്റ് പോലെ ആകാശത്തേക്ക് ഉയര്‍ന്നു പോകുന്ന സാധനങ്ങള് ഉണ്ട്. പിന്നെ നിലത്തുകൂടി വട്ടം കറങ്ങുന്ന പല വര്‍ണ്ണത്തിലുള്ള തീഗോളങ്ങള് തുടങ്ങി പുതിയപുതിയ ഓരോന്നൊക്കെ മാര്‍ക്കറ്റില് ഇറങ്ങിയിട്ടുണ്ട്. അതൊക്കെ കാഞ്ഞിരപ്പള്ളിയില് പോയി വാങ്ങിച്ചു കൊണ്ടുവരാമെന്ന് ജ്യേഷ്ഠന് പറഞ്ഞു. ഞങ്ങള് എല്ലാവരും സന്തോഷം കൊണ്ട് തുള്ളിച്ചാടി. നൂറ്റന്‍പത് രൂപ എന്നു പറഞ്ഞാല് ഇന്നത്തെ ആയിരം രൂപയ്ക്ക് തുല്യമാണ് എന്നോര്‍ക്കണം. പ്രിയപ്പെട്ട കുട്ടികളെ, ഇത് ഒരുപാട് വര്‍ഷം മുന്‍പത്തെ സംഭവമാണ് കേട്ടോ…\nഅങ്ങനെ തലേ ദിവസം രാവിലെ ഞങ്ങള് പടക്കത്തിന് വേണ്ടി കാത്തിരികുമ്പോള് അതാ വരുന്നു നമ്മുടെ തൊമ്മി. ഭയങ്കര അവശനായിട്ടാണ് വരുന്നത്. അടുക്കളമുറ്റത്തെ നടക്കല്ലില് ഇരുന്നു തെങ്ങിത്തേങ്ങി കരയുകയാണ്. ‘എന്നാ പറ്റി’ എന്ന് അമ്മ ചോദിച്ചു. ‘എന്തിനാ തൊമ്മി ഇങ്ങനെ കരയുന്നെ?’ അന്നേരം തൊമ്മി പറഞ്ഞു, ‘നാലഞ്ചു ദിവസമായിട്ട് ഒട്ടും സുഖമില്ല. വീട് മുഴുവന് പട്ടിണിയാണ്.’ തൊമ്മിക്ക് അഞ്ചു പിള്ളേര് ഉണ്ട്. ‘ഒരു വയസുള്ള ഒരു കൊച്ചുണ്ട്. ആ കൊച്ചിനു ഭയങ്കര പനിയും ഛര്‍ദ്ദിലുമാണ്. മരുന്ന് വാങ്ങിക്കാന് കാശില്ല.’ തൊമ്മിക്ക് കരച്ചില് വന്നിട്ട് പറയാന് പറ്റുന്നുണ്ടായിരുന്നില്ല. അമ്മയ്ക്ക് വല്ലാതെ സങ്കടം വന്നു. തൊമ്മിക്ക് കഴിക്കാന് ഭക്ഷണമൊക്കെ കൊടുത്തു. മൂന്നാല് ദിവസം പട്ടിണിയായിരുന്നതുകൊണ്ട് തൊമ്മിയ്ക്ക് കഴിക്കാനൊന്നും പറ്റുന്നില്ല.\nതൊമ്മിയുടെ തേങ്ങിക്കരച്ചില് കണ്ടു അമ്മയുടെ മനസലിഞ്ഞു. അമ്മയുടേല് അപ്പോള് പണം ഒന്നും ഉണ്ടായിരുന്നില്ല. അമ്മ ഞങ്ങളെ മാറ്റിനിര്‍ത്തിയിട്ട് പറഞ്ഞു ‘അങ്കിള് ജോണി തന്ന പണം എനിക്കു താ ഞാനത് തൊമ്മിക്ക് കൊടുക്കട്ടെ. അവന്റെ വീട്ടില് വലിയ വിഷമമാണ്. കൊച്ചിനെ ആശുപത്രിയില് കൊണ്ടുപോകണം. അരിസാമാനങ്ങള് വാങ്ങിക്കാന് കാശൊന്നും ഇല്ല. നിങ്ങള് അത് തന്നാല് ഒരാള്‍ക്ക് വലിയ ഉപകാരമാവും.’ ഞങ്ങള്‍ക്ക് ആ പണം കൊടുക്കാന് ഭയങ്കര മടിയായിരുന്നു. എന്തൊക്കെ രസമുള്ള കാര്യങ്ങള് ചെയ്യാനുണ്ട് അതുകൊണ്ട് എന്ന ചിന്ത ആയിരുന്നു ഞങ്ങളുടെ ഉള്ളില്. അമ്മ പറഞ്ഞു, ‘നിങ്ങള്‍ക്ക് പൂത്തിരിയൊക്കെ കത്തിച്ചു കളയാന് അല്ലേ ആ പണം. അന്‍പത് രൂപ തന്നിട്ടുണ്ടല്ലോ. ആ പൈസയ്ക്ക് പൂത്തിരി വാങ്ങിച്ചാല് മതി.’ അമ്മ കര്‍ശനമായിട്ട് പറഞ്ഞപ്പോള് ഞങ്ങള്‍ക്ക് അനുസരിക്കാതിരിക്കാന് കഴിഞ്ഞില്ല. ഞങ്ങള് മനസില്ലാ മനസോടെ ആ നൂറ്റി അന്‍പതുരൂപ അമ്മയുടെ കയ്യില് കൊടുത്തു. ആ പണം കൊടുത്ത് അമ്മ തൊമ്മിയെ യാത്രയാക്കി. പിറ്റേ ദിവസം ക്രിസ്മസ് പലഹാരങ്ങളുടെ ഒരു പങ്ക് പ്രത്യേക പാത്രങ്ങളിലാക്കി പറമ്പില് ഉണ്ടായ ചക്കയും കപ്പയും ചേനയുമൊക്കെ ആയിട്ട് അമ്മ പാപ്പു ചേട്ടന് എന്ന കാര്യസ്ഥനെ തൊമ്മിയുടെ വീട്ടിലേക്ക് അയച്ചു. പാപ്പു ചേട്ടന് തിരിച്ചുവന്നിട്ട് ആ വീട്ടിലെ ദയനീയ അവസ്ഥ ഞങ്ങള്‍ക്ക് വിവരിച്ചുതന്നു. തലേ ദിവസം കൊടുത്ത പണം കൊണ്ട് കുട്ടിക്ക് മരുന്ന് വാങ്ങി എന്ന കാര്യവും പാപ്പു ചേട്ടന് പറഞ്ഞു. ഏതാനും ദിവസങ്ങള് കഴിഞ്ഞു തൊമ്മി വീണ്ടും ജോലിക്കു വന്നു. ആ പണം തൊമ്മിയുടെ ജീവിതത്തില് എത്ര പ്രയോജനം ചെയ്തു എന്നു തൊമ്മി ഞങ്ങളോടു പറഞ്ഞു.\nഅതൊക്കെ കഴിഞ്ഞു ഒരു പാട് വര്‍ഷം കടന്നുപോയി. ക്രിസ്മസിനെ കുറിച്ച് ഓര്‍ക്കുമ്പോള് ഒരു ചെറിയ തുക ആണെങ്കിലും അത് അവരുടെ ജീവിതത്തില് എന്തൊരു മാറ്റമാണ് വരുത്തിയത് എന്ന കാര്യം ഞാന് എപ്പോഴും ഓര്‍ക്കും. അമ്മ പറഞ്ഞതുപോലേ ആ രാത്രി വെറുതെ കുറേ പൂത്തിരിയും മത്താപ്പും എല്ലാം കത്തിച്ചു ഏതാനും നിമിഷം കൊണ്ട് എരിയിച്ചു തീര്‍ക്കുമായിരുന്ന ആ പണം ഒരു കുഞ്ഞിന്റെ ജീവന് രക്ഷിക്കാനും ഒരു കുടുംബത്തെ പട്ടിണിയില് നിന്നും അകറ്റാനും ഒക്കെ സഹായിച്ചല്ലോ. അതോര്‍ത്തു എനിക്കു മനസിനൊരു തണുപ്പ് തോന്നാറുണ്ട്.\nക്രിസ്മസ് എന്നുപറഞ്ഞാല് സ്നേഹത്തിന്റെയും പരസ്പരമുള്ള സഹകരണത്തിന്റെയും ഒരു ഓര്‍മ്മപ്പെടുത്തലാണ്. ക്രിസ്മസ് ആഘോഷിക്കുമ്പോള് എപ്പോഴും നമ്മുടെ ചുറ്റുമുള്ള മനുഷ്യര്‍ക്ക് ഒരു വാക്ക് കൊണ്ടോ പ്രവൃത്തി കൊണ്ടോ ചിന്ത കൊണ്ടോ ഒക്കെ ആഹ്ളാദം പകരാന് അല്ലെങ്കില് കുറച്ചു സമാശ്വാസം എത്തിക്കുവാന് പറ്റിയാല് ആ ആഘോഷം പൂര്‍ണ്ണമാകും എന്നു ഞാന് അന്നത്തെ അനുഭവത്തിലൂടെ തിരിച്ചറിയുകയായിരുന്നു.\nഞാനീ വിദൂരതയില് ഇരുന്നുകൊണ്ട് നിങ്ങളെ എന്റെ മനസുകൊണ്ട് കാണുകയാണ്. ഞാന് കരങ്ങള് നീട്ടി നിങ്ങളെ ഓരോരുത്തരേയും എന്റെ ഹൃദയത്തോട് ചേര്‍ത്തുപിടിക്കുന്നു. നെറ്റി മേല് ഒരു സ്നേഹചുംബനം അര്‍പ്പിക്കുന്നു. ക്രിസ്മസിന്റെ എല്ലാ അനുഗ്രഹങ്ങളും നിങ്ങളോടൊപ്പം ഉണ്ടാകട്ടെ.\nറോസ് മേരി, കവി\nPrevious Post "ഭൂമി തൻ മകൾ" സുഗതകുമാരിയെ ഓര്‍മ്മിക്കാം - ബൈജു ചന്ദ്രന്\nNext Post ഒരു ക്രിസ്‌മസ് ഓർമ്മ - റോസ് മേരി


എന്റെ കിറുക്കുകള്..!!: ഗര്‍ഭപാത്രമില്ലാത്ത അമ്മ.\nPosted by വാണി at 11:05 AM\n“നിന്റെ കുഞ്ഞുങ്ങള്‍ക്ക് പിറക്കാന് ഇനിയൊരു ഗര്‍ഭപാത്രം നീ കണ്ടെത്തണം. പക്ഷേ എന്റെ കുഞ്ഞുങ്ങള്‍ക്കോ..അവര് എന്നേ പിറന്നുകഴിഞ്ഞു“\nകിറുക്കുകളില് പുതിയ കഥ-\nമകനേ ജെയിംസേ.... വിവാഹശേഷമാണു ഇതു സംഭവിച്ചതെങ്കില് നീ എന്തു ചെയ്യുമായിരുന്നു...\nവികാര തീവ്ര്മായ പുറത്തേക്കൊഴുകലില് സത്യസന്ധ്മായ ആവിഷ്കാരം.....വായിച്ചു കഴിഞഞപോള് മനസില് അവശേഷിച്ചതു കുറെ ആരോടോക്കയൊ ചോദിക്കാന് കുറെ ചോദ്യങ്ങളും...വളരെ നല്ല കഥ.....അഭിനന്ദനങ്ങള്...\nആദ്യ പകുതി ഉഗ്രന് ആയിരുന്നു!\nഈ ഭാഗത്തിനു ശേഷം,\nഅവള് ജയിംസിനെ കാണാന് പോകുന്നില്ല എന്നു തീരുമാനിക്കുന്നിടത്തു കഥ നിര്‍ത്തിയെങ്കില് എന്നു തോന്നി.\nവെറും തോന്നലാണ്. ക്ഷമിക്കണം.\nവാണി.. കഥ നന്നായിട്ടുണ്ട്.\nകഥ വായിച്ച് തിര്‍ന്നപ്പോള് തലകെട്ട് അറം പറ്റിയത് പോലെ ആയി..അത് തന്നെയാണ് വേണ്ടതും, അല്ലേ. അദ്യം വളരെ ശക്തമായി എഴുത്തി തുടങ്ങി പിന്നെ ആ മൂര്‍ച്ച കുറഞ്ഞു(ഇച്ചിരി). കഥ ഒരുപാട് ഇഷ്‌ടമായി, എഴുത്തിയ രീതിയും...:)\nഎങ്കിലും ആദ്യഭാഗത്തെ ആ ഒരു ഫീല് അവസാനം വരെ നിലനിര്‍ത്തുവാന് കഴിഞ്ഞോ എന്നൊരു ഡൌട്ട് ഇല്ലാതില്ല. എങ്കിലും മൊത്തത്തില് നല്ല കഥ, നല്ല കഥാതന്തു. :)\nഞാനുമിങ്ങനെ ഓര്‍ത്തിട്ടുള്ളതാണ്, പൂര്‍ണ്ണമായും ഇങ്ങിനെയല്ല. രണ്ടു പേര് തമ്മില് മുടിഞ്ഞ പ്രണയം > ഇരുകൂട്ടരുടേയും വീട്ടുകാര്‍ക്ക് മുടിഞ്ഞ എതിര്‍പ്പ് > ഇടയ്ക്ക് ഒരാള് വികലാംഗ/വികലാംഗന് ആവുന്നു > എന്തു സംഭവിക്കും? ഇതൊക്കെ തന്നെ സംഭവിക്കും, അല്ലേ?\nപിന്നെ, പേരിനിക്കത്ര പിടിച്ചില്ലാട്ടൊ, മറ്റൊന്നും കൊണ്ടല്ല... വളരെ പ്ലയിനായതുപോലെ, ഒന്നും ചിന്തിക്കുവാനില്ലല്ലോ...(ഇത് എന്റെ കിറുക്കായിരിക്കാം ;)\nഈ കഥ നന്നായിട്ടുണ്ട്.:)ആശംസകള്.\nഅമ്മയുടെ,ഓപ്പറേഷന് ചെയ്ത് നീക്കിയ ഗറ്ഭപാ‍ത്രവും കയ്യിലേന്തി നില്‍ക്കുന്ന സുഭാഷ്ചന്ദ്രന്റെ(?) ഒരു കഥാപാത്രത്തെ ആണ് എനിക്ക് പെട്ടെന്ന് ഓറ്മ്മ വന്നത്.\ngood story pengale\nവാണീ, കഥ നന്നായിരിക്കുന്നു..സ്ട്രോംഗ് ആയ എഴുത്ത്..\ndear kerukke,sachagood story.\nmanassil ee sentence enagne kidannu muzhangunna pole...\nപ്രദീപ്...മനസ്സില് മുഴങ്ങുന്ന ആ ചോദ്യങ്ങളായിരുന്നു എന്റെ ലക്ഷ്യവും. നന്ദി.\nഇഞ്ചിയേച്ചീ..പറ്റിയ പാളിച്ചകള് ഇപ്പോള് മനസ്സിലാകുന്നു. :) ഈ വഴിയ്ക്ക് വന്നതിനു നന്ദി..\nഉറുമ്പ്...ജീവിതത്തില് അവള് ജെയിംസിനെ കാണും എന്നത് തീര്‍ച്ചയല്ലേ..അതുകൊണ്ടാണ് കഥയിലും അതെഴുതിയത്.\nചാച്ചീ, ബിന്ദൂ, മയൂരേ..സന്തോഷം അറിയിക്കട്ടേ.\nഹരീ...നന്ദി.. പേര് നേരിട്ട് പറയുന്നതു തന്നെ.\nശരിയാണ്. സുഭാഷ് ചന്ദ്രന്റെ ആ ‘ നട്ടെല്ലില് നക്കുന്ന ഭയം’ ഞാനും ഓര്‍ക്കുന്നു.\nഹോപ്പ്..അഭിപ്രായത്തിനു ഏറെ സന്തോഷം\nഇഷ്ടപ്പെട്ടു... പക്ഷെ മുമ്പത്തേതിന്റെ അത്ര ഇല്ല :)\nചേച്ചി..നല്ല ത്രെഡ്...അവസാനത്തെ ആത്മഗതം നന്നായി...\nവാണിചേച്ചി.. ഇനി ഞാനെന്തു പറയാന്...\nഎല്ലാവരും പറഞ്ഞില്ലെ അതുതന്നെ എനിക്കും പറയാനുള്ളൂ..വളരെ നല്ല ആശയം അതും ഭംഗിയായി അവതരിപ്പിച്ചൂ...\n“നിന്റെ കുഞ്ഞുങ്ങള്‍ക്ക് പിറക്കാന് ഇനിയൊരു ഗര്‍ഭപാത്രം നീ കണ്ടെത്തണം. പക്ഷേ എന്റെ കുഞ്ഞുങ്ങള്‍ക്കോ..അവര് എന്നേ പിറന്നുകഴിഞ്ഞു”\nപ്രസവിച്ചാലും ഇല്ലെങ്കിലും എല്ലാ സ്ത്രീകള്‍ക്കും ജന്മനാ ഒരു മാതൃഭാവവും മാതൃ വാത്സല്യവും ഉണ്ടാകും എന്നത് ഒരു സത്യം തന്നെ ആണ്.\nവളരെ ശക്തമായ ഒരു കഥ. വളരെ ഭംഗിയായി തന്നെ അവതരിപ്പിച്ചിരിക്കുന്നു. എല്ലാം വായിച്ചു തീര്‍ന്നപ്പോള് ഉത്തരം കിട്ടാത്ത കുറെ ചോദ്യങ്ങളും വായനക്കാരില് നില നിര്‍ത്തുന്നു... ഇതിലാരുടെ ഭാഗമാണ് ശരി? ആരുടേതാണ് തെറ്റ്?\n‘കിറുക്കുകള്‘ എന്ന പേര് മാത്രമാണ് ഇവിടെ യോജിക്കാത്തത്.\nവാണീ..., ഇന്ന് ഞാന് എഴുതിയും വായിച്ചും ഒരു പാട് കരഞ്ഞു...!! അതില് ഒരു പങ്ക് തന്റെ കഥയും വഹിച്ചു. ഇങ്ങനെ ഒരു പെണ്‍കുട്ടിയെ എനിക്കറിയാം...!! അടുത്തറിയാം..!!!\nഎനിക്ക് അഭിനന്ദിക്കാനാവുന്നതല്ലാ തന്റെ എഴുത്തുകള്... - ഞാനതിനാളല്ലാ എന്നൊരു തോന്നലാ വാണിയുടെ കിറുക്കകള് വായിക്കുമ്പോള് തോന്നാറ്..!!!\nനല്ല ആശയം ആണ് വാണി വരച്ചു കാട്ടിയത്...\nകഥ പെട്ടെന്ന് തീര്‍ന്നു.\nകൊള്ളാം നല്ല ആശയം. പക്ഷേ കുറച്ചുകൂടി നന്നാക്കാമായിരുന്നു. ധൃതി പിടിച്ച് എഴുതിയത് പോലെ തോന്നി. അഭിനന്ദനങ്ങള്!!!\nഹൃദയസ്പര്‍ശിയായ കഥ.. നന്നായിരിക്കുന്നു..\nകഥ വളരെ ഇഷ്ടപ്പെട്ടു. പക്ഷെ “കണക്ക്” എന്ന പോസ്റ്റ് ആദ്യം വായിച്ചതുകൊണ്ട്ണോ എന്നറിയില്ല, ഗര്‍ഭപാത്രം രണ്ടുകഥയിലും ഒരു പ്രധാന സംഭവമായി നില്‍ക്കുന്നതുപോലെ തോന്നി.\nവരാന് ഇച്ചിരി വൈകി. എന്നാലും വാണി എനിക്കുള്ളതൊക്കെ കരുതിവച്ചിരിക്കുന്നു. നല്ല ആശയം. തുടക്കവും ഒടുക്കത്തെ വരികളും വളരെ നന്നായി.


വയനാടിന്‍റെ വികസനത്തിനു വഴിയൊരുക്കിയതു ഇടതു സർക്കാർ: ജോസ് കെ. മാണി : Deepika.com Nattu Visesham\nസുൽത്താൻ ബത്തേരി: വയനാടിന്‍റെ വികസനത്തിനു വഴിയൊരുക്കിയതു ഇടതു സർക്കാരാണെന്നു കേരള കോണ്‍ഗ്രസ്-എം(ജോസ് വിഭാഗം)ചെയർമാൻ ജോസ് കെ. മാണി.വയനാട് പിന്നിട്ട 40 വർഷങ്ങൾ എന്ന വിഷയത്തിൽ പാർട്ടി ജില്ലാ കമ്മിറ്റി സംഘടിപ്പിച്ച വെബിനാർ ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം.\nസ്വന്തം ജില്ല എന്ന വയനാട്ടുകാരുടെ ദീർഘകാലാഭിലാഷം സഫലമാക്കിയതു നായനാർ സർക്കാരാണ്.1980ലെ നായനാർ സർക്കാരിൽ ധനമന്ത്രിയായിരുന്ന കെ.എം. മാണിയുടെ ബജറ്റ് നിർദേശത്തിലാണ് ജില്ലാ പ്രഖ്യാപനമുണ്ടായത്. ഇ. ചന്ദ്രശേഖരൻ നായരായിരുന്നു റവന്യൂ മന്ത്രി.ജില്ലാ രൂപീകരണത്തിനുശേഷം വയനാട്ടിൽ വികസന രംഗത്തു വലിയ മുന്നേറ്റമാണ് ഉണ്ടായത്.കൃഷി,ആരോഗ്യം,വിനോദസഞ്ചാരം,വ്യവസായം,ഗതാഗതം തുടങ്ങിയ മേഖലകളിൽ ഇനിയും ജില്ല മുന്നേറാനുണ്ടെന്നും ജോസ് കെ. മാണി പറഞ്ഞു.\nപാർട്ടി ജില്ലാ പ്രസിഡന്‍റ് കെ.ജെ. ദേവസ്യ അധ്യക്ഷത വഹിച്ചു.സിപിഎം ജില്ലാ സെക്രട്ടറി പി. ഗഗാറിൻ മുഖ്യപ്രഭാഷണം നടത്തി.സിപിഎം ജില്ലാ സെക്രട്ടറിയറ്റംഗം വി.വി. ബേബി,കെ.പി. ജോസഫ്, ടി.എസ്. ജോർജ്,രാജൻ പൂതാടി,കെ.കെ. ബേബി, പി.എം. ജയശ്രീ, ഐ.സി. ചാക്കോ, റെജി ഓലിക്കരോട്ട്, ഡെന്നി ആര്യപ്പള്ളി,ടോം ജോസ്,സജയൻ മാത്യു, എബി പൂക്കൊന്പിൽ,ഈശോ ചെറിയാൻ,ടോമി എലവുങ്കൽ,കെ.വി. കുര്യാക്കോസ്,പി.കെ. മാധവൻനായർ, ജോർജ് ഉൗരാശേരി, ബിജു തുണ്ടിയത്ത്, കെ.വി. മാത്യു,പി.യു. മാണി, ടി.ഡി. മാത്യു, ചാണ്ടി മാത്യു, കെ. ബാലകൃഷ്ണൻ, വി.ജെ. ജോയി എന്നിവർ പ്രസംഗിച്ചു.


തുമ്പപ്പൂ റീലോഡഡ്: കാളിയമര്‍ദ്ദനം\nആയിരം ഫണങ്ങളില് നിന്നും ഉഗ്രവിഷം ചീറ്റുന്ന കാളിയന്. ഭീകരരൂപി. കണ്ണന്റെ കാല്‍ച്ചുവടുകള് കാളിയന്റെ പടങ്ങളില് ആഞ്ഞാഞ്ഞു പതിച്ചു. ഓരോ കാല്‍വെയ്പ്പിലും ഒരു പര്‍വതം തന്റെ ശിരസ്സില് പതിയ്ക്കുന്ന വേദനയാല് കാളിയന് അലറിക്കരഞ്ഞു.\nപ്രധാനമെന്നു തോന്നിയ പേജുകളില് ഗൗതമി മഞ്ഞയും ചുവപ്പും പേജ് മാര്‍ക്കുകള് ഒട്ടിക്കാന് തുടങ്ങി.\nസ്വഗൃഹത്തില് നിന്നും കാളിയന് തള്ളിപ്പുറത്താക്കപ്പെടുന്നതാദ്യമല്ല. ദിനവും ബലി കഴിക്കപ്പെടുന്ന സര്‍പ്പങ്ങള്‍ക്കായി ശബ്ദമുയര്‍ത്തിയ നാള് മുതല് എന്നും കാളിയന് വേട്ടയാടപ്പെട്ടിരുന്നതായി മനസിലാക്കാം.\nമായ ഇപ്പോഴും മേശമേല് തല ചായ്ച്ചുറങ്ങിക്കൊണ്ടിരിക്കുന്നു. ഗൗതമി ശബ്ദമുണ്ടാക്കാതെ അവ‌ള്‍ക്കരികിലേക്ക് നീങ്ങി. പാതി മാത്രം അടഞ്ഞിരിക്കുന്ന ചുണ്ടുകള്‍ക്കിടയില് നിന്നും ഉമിനീര് പുറപ്പെട്ട് കവിളിലൊരു നേര്‍ത്ത ചാലു തീര്‍ത്ത ശേഷം താഴേയ്ക്കിറ്റു വീഴുന്നു. ഇപ്പോഴും പൊടിക്കുഞ്ഞു തന്നെയവള് സംശയമില്ല. രാത്രികള് പലതും ഉറങ്ങാതിരുന്നു പുസ്തകങ്ങളോടു മല്ലിട്ടതിന്റെ ബാക്കിയാവണം അസമയത്തെ ഈയുറക്കം. അവള് പതുക്കെ ചൂണ്ടുവിരലിനാല് മായയുടെ കവിളില് നിന്നും ചുണ്ടുകളില് നിന്നും ഉമിനീര് വടിച്ചെടുത്തു ദൂരേക്കു കുടഞ്ഞു. ആ നിമിഷം ഗൗതമിക്ക് തന്റെ മുലക്കച്ചകള് നനഞ്ഞതായി തോന്നി.\n“വിഷസര്‍പ്പമാണ് കാളിയന്. ”\nനന്ദഗൃഹത്തിനു വെളിയില് ചേര്‍ന്ന ചര്‍ച്ചയില് രാമന്റെ ശബ്ദം ഉയര്‍ന്നു.\n"അപകടകരമാം വിധം അപായസാധ്യതയുള്ള കാളകൂടവിഷമാണ് കാളിയന്റെ പത്തിയിലുള്ളതെന്ന് നമുക്കറിയാം. നമ്മുടെ കുഞ്ഞുങ്ങ‌ളും ഗോവൃന്ദവും മറ്റെല്ലാവരും മരണത്തില് നിന്നും അകലെയല്ലാതായിണിപ്പോള്. അപകടമാണ്. അവരെ രക്ഷിക്കേണ്ടതുണ്ട്.”\nനീണ്ട കരഘോഷങ്ങളോടെ ഗോപവൃന്ദം രാമന്റെ വാക്കുകളെ എതിരേറ്റു.\nരാമന്റെ നീലിച്ച മിഴികള് അലസമാണെന്ന് ഒറ്റ നോട്ടത്തില് തോന്നുമെങ്കിലും അവ കൃഷ്ണനിലേക്കിടയ്ക്കിടെ എത്തിച്ചേരുന്നതും ചില നിമിഷങ്ങള് അവിടെ സ്ഥിരമായിരിക്കുന്നതും ദൂരെ നിന്നും രാധ ശ്രദ്ധിക്കുന്നുണ്ടായിരുന്നു. അവന്റെ ചിന്തകള് വായിച്ചെടുക്കുക അത്ര ദുഷ്കരമായിരുന്നില്ല. കാളിയന്റെ പതനത്തിലും നദിയുടെ അധിനിവേശത്തിലും രാമനുള്ള താല്പര്യമെന്തെന്നുള്ളത് വൃന്ദാവനത്തിലെ ബഹുഭൂരിപക്ഷത്തിനും അവ്യക്തമാണ്. ഗോവിന്ദന് ഇക്കാര്യത്തില് അത്ര നിര്‍ബന്ധബുദ്ധിയില്ലായിരുന്നുവെന്ന് പലരും വിശ്വസിക്കുന്നു. ഒരു ന്യൂനപക്ഷമൊഴികെ.\nമായയുടെ കണ്ണുകളില് നിന്നും ഉറക്കം പൂര്‍ണമായി വിട്ടൊഴിഞ്ഞിട്ടില്ല. തന്റെ വിരലുകളിലെ നേരിയ വിറയല് മായ ശ്രദ്ധിക്കുന്നുണ്ടോയെന്ന് ഗൗതമി ഒളികണ്ണിലൂടെ ശ്രദ്ധിച്ചു. അപ്പോഴേക്കും ഗൗതമിയുടെ ചിന്തകള് മായയില് നിന്നും വിഷ്ണുവിലേക്കെത്തിയിരുന്നു. വിഷ്ണു. അവന് തന്നെ തളര്‍ത്തും. മൃതപ്രായയാക്കും. പ്രാപിക്കും. മേലാസകലം നോവേറ്റുകിടക്കുന്ന തന്റെ ശരീരത്തില് ഒരു ഭ്രാന്തനെപ്പോലെ മുഖം ചേര്‍ത്തു കിടക്കും. മുല പറിച്ചെറിയും.\n"സത്യത്തില് നദിയില് കാളിയന് താമസമാരംഭിക്കുന്നത് യാദവര് പശുക്കളുമായി ഗ്രാമത്തിലെത്തുന്നതിനും ഏറെക്കാലം മുന്‍പാണ്. ആ അര്‍ത്ഥത്തില് യാദവരാണ് കയ്യേറ്റക്കാര്.” കിതച്ചുകൊണ്ട് ഗൗതമി വഴിയിലും മായയോട് സംസാരം തുടര്‍ന്നുകൊണ്ടേയിരുന്നു.\n“വംശഹത്യക്കെതിരെ ശബ്ദമുയര്‍ത്തി എന്ന കാരണത്താല്?”\n“അതെ. ഗരുഡശാസനത്തിനെതിരെ ശബ്ദിക്കുക അത്ര ചെറിയ കുറ്റമായിരുന്നില്ല ഒരിക്കലും. നദിയില് കാളിയനെത്തിച്ചേരുന്നതിനുള്ള കാരണം അതു തന്നെ. ഗരുഡനേറ്റ ശാപം ഒരു താല്‍ക്കാലികാശ്വാസമായെന്ന് മാത്രം"\nഗൗതമിയുടെ മനസിൽ വീണ്ടും മായയെത്തി. പരിഭ്രമവും ഭയവും വിയര്‍പ്പുമണികളായി തന്റെ കഴുത്തില് ഒലിച്ചിറങ്ങുന്നത് ഗൗതമി തിരിച്ചറിഞ്ഞു. മായ ശ്രദ്ധിക്കുന്നുണ്ടാവുമോ? അവളുടെ ചിന്തകളിൽ ഇപ്പോൾ താനായിരികുമോ?. തങ്ങൾക്കു പിരിയേണ്ടയിടം എത്താറാവുന്നു. ഇതിനു മുൻപൊരിക്കലും ഇരുവഴികൾ പിരിയുന്നതിത്ര പരിഭ്രമം ഉളവാക്കിയിട്ടില്ല.\n“വൈകീട്ട് വീട്ടിലേക്ക് വന്നു കൂടെ? ” മായയുടെ ശബ്ദം.\n“വിഷ്ണു ഒരു പ്രശ്നമാണ്" പാതി വരിയിലൊതുങ്ങിയ മറുപടി നല്‍കി, ഗൗതമി ദൂരേക്ക് നടന്നകന്നു. തനിക്കു പിറകിൽ മായയുടെ സുന്ദരമായ കണ്ണുകൾ ഏറെ നേരമായി തന്നെത്തന്നെ പിന്തുടരുന്നുവെന്ന് ഗൗതമിക്ക് തോന്നി.\nനേരം പുലര്‍ന്നു തുടങ്ങുന്നതേയുള്ളൂ. മണല്‍ത്തരികളിലൂടെയുള്ള ഓരോ കാല്‍വെയ്പും നാരായണനു വേദനയാണ്. കഠിനമായ വാതം ദുര്‍ബലപ്പെടുത്തിയ അംഗങ്ങള് സ്വതവേ തന്നെ അനസരണാശീലമില്ലാത്തവയാണ്. തണുപ്പ് വേദനയുടെ പെരുക്കമേറ്റുന്നു. ഈ നദിയുടെ മാറിലെവിടെയോ ഒരു വിഷസര്‍പ്പം ഉറങ്ങിക്കിടപ്പുണ്ടാവാണം. അതിന്റെ ഉഗ്രവിഷത്തിന്റെ സ്ഫുരണങ്ങളാവണം തളര്‍വാതമായി തന്റെ ശരീരത്തില് അടിഞ്ഞുചേര്‍ന്നിരിക്കുന്നത്. ഹേ മുരളീധരാ, നിന്റെ തൃപ്പാദങ്ങള് എന്തേ അവന്റെ പത്തിയില് ആഞ്ഞുപതിക്കുന്നില്ല? അസ്ഥികള് തുളയ്ക്കുന്ന വേദനയില് നിന്നുമെന്നാണ് മോചനം ? നാരായണൻ പുഴയിലേക്ക് നോക്കി. നദിയിൽ ഇന്നേരം മീൻ തുള്ളുന്ന സമയമാണ്. തുടങ്ങേണ്ടത് മത്സ്യത്തിൽ നിന്നു തന്നെ. അതാണ് കവികല്പന. അത് തന്നെയാവണം മാധവേച്ഛയും. എത്രയും വേഗം നവമഥുരയിലെത്താം. എഴുതിയാൽ തീരാത്ത കവിതകൾ ഒഴുകാതെയൊഴുകുന്ന നദിയായ് ഒഴുകുന്ന നവമഥുരയിൽ മറ്റൊരു കാവ്യം പിറന്നൊഴുകേണ്ടതുണ്ട്.\nനദീതീരത്ത് അതുവരെ കനത്തു നിന്നിരുന്ന നിശ്ശബ്ദതയെ രാമന്റെ ശബ്ദം ഭഞ്ജിച്ചു.\nനദിയിലേക്ക് ചാഞ്ഞു നില്‍ക്കുന്ന നീലക്കടമ്പു വൃക്ഷത്തിന്റെ ഏറ്റവും താഴ്ന്ന കൊമ്പിലിരുന്ന് ഓളങ്ങളെ മനോഹരിതയാര്‍ന്ന തന്റെ പാദങ്ങളാല് തഴുകുകയായിരുന്നു രാധ. പീതാംബരം മാറില് പുതച്ചിരിക്കുന്നു. പുഞ്ചിരിച്ചു കൊണ്ടവള് രാമനെ നോക്കി.\n"എന്തു പറ്റി ഗോപന്, എന്താണുണ്ടായത്?”\nസന്ധ്യാസൂര്യന്റെ ചെമപ്പ് രാധയുടെ കവിളിലും കഴുത്തിലും കര്‍ണങ്ങളിലും തിളക്കമാവുന്നു. ഇമകള് അടഞ്ഞുപോവാതെ അവളെ നോക്കുവാന് നല്ല പ്രയാസം തോന്നി രാമന്.\n"എന്തിനീ നിഗൂഢത? ചിലര്‍ക്ക് നീ കണ്ണന്റെ പതിനഞ്ചുകാരിയായ കാമുകിയാണ്. ഒരു നഗരത്തില് നീ വിവാഹിതയായ സ്ത്രീയെന്ന് അറിയപ്പെടുന്നു. മറ്റൊരിടത്ത് ഒരു കുഞ്ഞിന്റെ അമ്മകൂടിയാണ് നീ. നാല്പതു കഴിഞ്ഞ വിധവയാണെന്നാണ് ഇനിയൊരു ഗ്രാമത്തിലെ വാര്‍ത്ത."\nരാധയുടെ കാല്‍വണ്ണകള് ഓളങ്ങളെ അലക്ഷ്യമായി ഭേദിച്ചുകൊണ്ടേയിരുന്നു. ചില നേരങ്ങളില് മൗനങ്ങള് മറുപടികളാവാറുണ്ട്.\nനീലക്കടമ്പിനു മുകളില് നിന്നെവിടെ നിന്നോ ഒരു പക്ഷി അതിദ്രുതം താഴേക്കു കുതിച്ചു രാധയുടെ പാദസരങ്ങളില് തൊട്ടില്ലയെന്ന മട്ടില് നദിയുടെ മാറില് വീണില്ലാതായി. രാമന്റെ മിഴികള് വിടര്‍ന്നു. നദിയില് നിന്നും കാളിയനുയര്‍ന്നു വന്നീ നിമിഷം അവളെ വിഴുങ്ങിയിരുന്നെങ്കില് എന്നവനാഗ്രഹിച്ചു. അവന്റെ മിഴികള് ജലോപരിതലത്തില് നിന്നും രാധയുടെ മധുരക്കരിമ്പിന്റെ മനോഹാരിതയാര്‍ന്ന കാല്‍വണ്ണകളിലൂടെ മുകളിലേക്ക് സഞ്ചരിച്ചു. അല്‍പം മുന്‍പ് നീലക്കടമ്പിനു മുകളില് കണ്ട രാധയെ അവിടെയിപ്പോള് കാണാനില്ല. പകരം നീലാംബരമണിഞ്ഞ മറ്റൊരു രാധ. അവളുടെ മാറോട് ചേര്‍ന്ന് ഒരു കൈക്കുഞ്ഞ്. പരപുരുഷന്റെ സാന്നിദ്ധ്യത്തെക്കുറിച്ച് അല്പം പോലും ബോധവതിയല്ലെന്ന മട്ടില് അവള് തന്റെ മുലകളെ വസ്ത്രങ്ങളില് നിന്നും സ്വതന്ത്രമാക്കി കുഞ്ഞിന്റെ ചോരിവായ്‌ക്കുള്ളില് തിരുകി. ഉള്ളിന്റെയുള്ളില് ഒളിപ്പിച്ചതെങ്കിലും ഏതൊരു പുരുഷന്റെയും സ്വപ്നം - എന്നെങ്കിലും ബാല്യം തിരികെ നേടാനുള്ള മോഹം - രാമനിലും ഉണരുന്നത് രാധയ്ക്ക് അപ്പോള് തിരിച്ചറിയാം. രാധയുടെ മാറില് ഒട്ടിച്ചേര്‍ന്നു കിടക്കുന്ന രൂപത്തെ രാമന് സൂക്ഷിച്ചു നോക്കി. അവന്റെ ഇനിയും ഭൂതലസ്പര്‍ശമേല്‍ക്കാത്ത കാലടികള്‍ക്കു കാര്‍മേഘവര്‍ണമുണ്ടോ?\n“ഒരു മാതാവെങ്കില്, ഒരു ഭാര്യയെങ്കില്, കേട്ടറിഞ്ഞ കഥകളെല്ലാം സത്യമായിരുന്നെങ്കില് നീയെന്തിനു കണ്ണന്റെ പുല്ലാങ്കുഴല് വിളികള്‍ക്കു കാതോര്‍ക്കുന്നു? രാത്രികളില് രാസക്രീഢകള് തേടിയലയുന്നു? സ്വന്തം പുരുഷന്റെ സുരക്ഷിതത്വത്തില് നിന്നെന്തിനു പുറത്ത് പോകുന്നു?”\nഇടയന്റെ കൈക‌ള് മൂര്‍ച്ചയേറിയൊരു കല്ലിനായി നനഞ്ഞ മണലില് തിരഞ്ഞുകൊണ്ടിരുന്നു.\nവിയര്‍ക്കുന്ന ശരീരവുമായി ഗൗതമി ഉമ്മറപ്പടികള് ഓടിക്കയറി. അലസമായ മിഴികളുമായി പടിമേല് പാതിയുറക്കം നടിക്കുന്ന വിഷ്ണുവിനെയവള് കണ്ടു. താനെത്തിയതറിഞ്ഞില്ലെന്ന മട്ടാണ്.\nമുറിയിലെത്തി മേല്‍വസ്ത്രങ്ങള് അഴിച്ചുമാറ്റി. തന്റെ വിരലുകള്‍ക്കിപ്പോഴും മായയുടെ ഉമിനീരിന്റെ ഗന്ധമുണ്ടെന്ന് ഗൗതമി കൗതുകത്തോടെ തിരിച്ചറിഞ്ഞു. വിരലിന്റെ ഗന്ധം ആസ്വദിച്ചു എത്ര നേരം ആ നില്‍പു നിന്നെന്നറിയില്ല, പൊടുന്നനെ പിന്നില് വിഷ്ണുവിന്റെ സാന്നിദ്ധ്യം അവളറിഞ്ഞു. വര്‍ഷങ്ങളേറെയായതിനാലാവണം അവന്റെ ഒരു നേരിയ ചലനം പോലും തിരിച്ചറിയാന് താന് പ്രാപ്തയായിരിക്കുന്നു. ഈ നിമിഷം തന്റെ കഴുത്തില് വീഴുന്ന അവന്റെ ശ്വാസവായു തന്റെ നേര്‍ക്കുള്ള ചോദ്യമാണെന്നും അതെന്തെന്നും അവള്‍ക്കറിയാം.\nമറുപടി അവനെ ചൊടിപ്പിക്കുമെന്നറിയാഞ്ഞല്ല. വേദന ഇന്നൊരാനന്ദമായി മാറുന്നുണ്ടെന്നു തോന്നുന്നു. അതോ മായയെന്ന ഔഷധത്തിന്റെ നീറ്റലറിയാന് മുറിവുകള് തനിക്കു വേണമെന്നത് കൊണ്ടോ? മുറിവുകള് ആഗ്രഹമാകുന്നുണ്ടോ?\nഅവന്റെ ബലിഷ്ഠമായ ഇടതുകൈ പിറകിലൂടെ ഇപ്പോള് കെട്ടിവരിഞ്ഞിരിക്കുന്നത് തന്റെ ഗര്‍ഭപാത്രത്തിനു മുകളിലൂടെയാവും. മറുകൈ കഴുത്തിനല്‍പം താഴെ പിടി മുറുക്കിയിരിക്കുന്നു. നിമിഷങ്ങളോരോന്ന് കഴിയുന്തോറും തന്നെ ചുറ്റിവരിഞ്ഞ കൈകള്‍ക്ക് മുറുക്കമേറുന്നു. ശ്വാസകോശങ്ങള് വായുവിനായി ധൃതിപ്പെടുന്നു.\nഅന്നേരം നദീതീരം പതിവില്ലാത്ത വിധം ജനനിബിഡമായിരുന്നു. പതിഞ്ഞ ശബ്ദങ്ങളായി ആകുലതകള് അവിടെ മുഴങ്ങി നില്‍പുണ്ടായിരുന്നു. ആറ്റിലേയ്ക്കച്യുതാ ചാടല്ലേയെന്ന് ചിലര്. വിനോദമാണു വേണ്ടതെങ്കില് കാട്ടിലെ പൊയ്കയില് പോയി നീന്താമല്ലോയെന്ന് വേറെ ചിലര്. പുഞ്ചിരിയില് മറുപടിയൊതുക്കിയ ജനാര്‍ദ്ദനന് നീലക്കടമ്പു ലക്ഷ്യമാക്കി വേഗത്തില് നടന്നു. തളിരില പോല് മൃദുലമായ പാദങ്ങള് ഒറ്റ നിമിഷം കൊണ്ട് മണലില് നിന്നും കദംബത്തിലേക്കു കുതിച്ചു. കേശവന്റെ ഭാരം താങ്ങാനരുതാതെ നീലക്കടമ്പു വൃക്ഷം ആടിയുലഞ്ഞു. ഒരു നിമിഷം. ഓളങ്ങള് ഇളകിമറിയുന്ന നദിയുടെ മാറിലേക്ക് മാധവന് അതിവേഗം എടുത്തു ചാടി. ദിഗന്തങ്ങള് പൊട്ടുമാറുള്ള ശബ്ദത്തിനകമ്പടിയോടെ കാര്‍വര്‍ണന്റെ ശരീരം ജലോപരിതലത്തെ ഭേദിച്ചു.\nമാധവസന്നിധിയില് നാരായണന് തന്നെത്തന്നെ മറന്നു പാടുകയായിരുന്നു. ഗാനം നദി പോലൊഴുകി.\nഅഥ ദിക്ഷു വിദിക്ഷു പരിക്ഷുഭിത-\nജ്വലദഗ്നികണോഗ്ര – വിഷാംബുധരം\nപുരതഃ ഫണിനം സമലേകയഥാ\nനീര്‍പ്പരപ്പിനടിയില് ജീവവായു തേടി ഗൗതമി ചുമച്ചു. കിതച്ചു. ആഞ്ഞാഞ്ഞു ശ്വാസം ഉള്ളിലേക്കെടുത്തു. ജീവവായു നിഷേധിക്കപ്പെട്ട ശരീരം വന്യമായി പിടഞ്ഞു. തനിക്ക് മൽസ്യച്ചിറകുകൾ മുളച്ചിരുന്നെങ്കിൽ എന്നവളാഗ്രഹിച്ചു. വിഷ്ണുവിന്റെ കൈകൾ മായയുടെ കഴുത്തി ഞെരിഞ്ഞമർന്നു.\nപൊലയാടിമോൾ വിഷം തുപ്പിയിവിടെ മരിച്ചു വീഴണം. വിഷ്ണു വീണ്ടും തന്റെ കരങ്ങൾ ആഞ്ഞു മുറുക്കി. മായ ജീവശ്വാസമായി തന്റെ കോശങ്ങളിലേക്കൊഴുകിയെത്തുമെന്ന് അന്നേരവും ഗൗതമിയ്ക്കു തോന്നി.\nഭൂഗുരുത്വം നഷ്ടമായ ഒരു ശില കണക്കെ ഗൗതമിയുടെ ശരീരം ജലത്തിന്നഗാധതയിൽ ഒഴുകി നടന്നു. പ്രളയമിതാ എത്തിച്ചേർന്നിരിക്കുന്നു. എവിടെ പേരാലിലകൾ? തനിക്ക് പുനർജ്ജനിക്കുവാൻ സമയമായിരിക്കുന്നു.\nനന്ദീതീരത്തു തടിച്ചു കൂടിയ ജനങ്ങൾ കൈകൂപ്പി മാധവനെ വണങ്ങി. അവിടെ നടക്കുന്ന മഹാൽഭുതം എവ്വണ്ണമെന്ന് വർണിക്കുവാൻ ആയിരം നാവുള്ളോനു പോലും സാധിക്കില്ലെന്ന് ഓരോ ഇടയനും ഗോപികയും മനസിൽ നിനച്ചു.\nഅധിരുഹ്യ തതഃ ഫണിരാജഫണാന്\nനനൃതേ ഭവതാ മൃദുപാദരുചാ\n1. scattered intertextual references: ചെറുശ്ശേരി, മേല്‍പത്തൂര്, പെമ്മേണ (കുട്ടിസ്രാങ്ക്), രമേശൻ നായർ\n2. നന്ദി: ഒരുപാടുപേർക്ക്, ഒരുപാട് വിവരങ്ങൾക്കും സഹായങ്ങൾക്കുമായി\nPosted by Calvin H at 12:12 AM\nLabels: Fiction, കഥ\nസംഗതി നന്നായിട്ടുണ്ട്. ചില സ്ഥലങ്ങളിലെങ്കിലും ആയിരുന്നു, ആയിരുന്നു കൂടിപ്പോയോ എന്നൊരു സംശയം. രചനാ രീതി കലക്കി.അഭിനവ കാളിയന്മാര് വിഷം വമിക്കാതിരിക്കട്ടെ?!


കോവളത്ത് മീനുകള് കരക്കടിഞ്ഞു | Chakara at Kovalam Beach - Malayalam Oneindia\nകോവളത്ത് മീനുകള് കരക്കടിഞ്ഞു\nUpdated: Fri, May 9, 2014, 17:35 [IST]\nതിരുവനന്തപുരം: കോവളം ബീച്ചില് മീനുകള് തീരത്തടിഞ്ഞു. കാലാവസ്ഥാ വ്യതിയാനാമാണ് കാരണമെന്നാണ് വിലയിരുത്തല്.\nമീനുകള് വ്യാപകമായി കരക്കടിയുകയായിരുന്നു. വേളാ പാര, ക്ലാഫി എന്നീ മീനുകളാണ് അടിഞ്ഞത്. വേളാ പാര മുഴുവന് നാട്ടുകാര് പെറുക്കിയെടുത്ത് വീട്ടില് കൊണ്ടുപോയപ്പോള് ക്ലാഫി മീനുകള് മാത്രം തീരത്ത് ബാക്കിയായി.\nമീനുകള് ചത്തടിഞ്ഞ് ദുര്‍ഗന്ധം വമിക്കാനിടയുള്ളതുകൊണ്ട് ജോലിക്കാരെ വച്ച് കടല്‍ത്തീരം വൃത്തിയാക്കിക്കുയായിരുന്നു. മീനുകള് കരക്കടിയാന് കാരണം ചാകരയാണെന്നാണ് കടപ്പുറത്തുകാരുടെ നിഗമനം. മെയ് എട്ടിന് വൈക്കീട്ടാണ് സംഭവം.\nfish climate change thiruvananthapuram മീന് കാലാവസ്ഥാ വ്യതിയാനം തിരുവനന്തപുരം\nChakara at Kovalam Beach.


ബാങ്കുകള്‍ക്കും ധനകാര്യ സ്ഥാപനങ്ങള്‍ക്കും ഉപദേശവുമായി പ്രധാനമന്ത്രി | Prime Minister Narendra Modi Asks Top Bankers To Ensure Stable Credit Growth\nബാങ്കുകള്‍ക്കും ധനകാര്യ സ്ഥാപനങ്ങള്‍ക്കും ഉപദേശവുമായി പ്രധാനമന്ത്രി\nNew Delhi, First Published 30, Jul 2020, 9:48 AM\nസാമ്പത്തിക വളര്‍ച്ച സംബന്ധിച്ച വിശദമായ മാര്‍ഗ്ഗരേഖ ചര്‍ച്ച ചെയ്തു, സംരംഭങ്ങളെ പിന്തുണയ്ക്കുന്നത് അടക്കമുള്ള കാര്യങ്ങള് ചര്‍ച്ചയായി യോഗത്തിന് ശേഷം പ്രധാനമന്ത്രി ട്വിറ്ററില് കുറിച്ചു.\nദില്ലി: ബാങ്കുകള്‍ക്കും ധനകാര്യ സ്ഥാപനങ്ങള്‍ക്കും ഉപദേശവുമായി പ്രധാനമന്ത്രി നരേന്ദ്രമോദി. ഇപ്പോള് തുടരുന്ന രീതികള് പരിശോധിക്കാനും, സുസ്ഥിരമായ ക്രഡിറ്റ് വളര്‍ച്ചയുണ്ടാക്കണമെന്നുമാണ് മോദി പറയുന്നത്. രാജ്യത്തെ പ്രമുഖ പൊതു സ്വകാര്യ ബാങ്കുകളുടെയും, ബാങ്കിതര ധനകാര്യ സ്ഥാപനങ്ങളുടെയും മേധാവികളുമായി നടത്തിയ കൂടികാഴ്ചയില് സംസാരിക്കുകയായിരുന്നു പ്രധാനമന്ത്രി.\nമൂന്ന് മണിക്കൂര് നീണ്ട വെര്‍ച്വല് കൂടികാഴ്ചയില് രാജ്യത്തെ പ്രധാന ബാങ്കുകളുടെയും, ബാങ്കിതര ധനകാര്യ സ്ഥാപനങ്ങളുടെയും മേധാവികള് പങ്കെടുത്തു. ധനകാര്യ മേഖലയെ പിന്തുണയ്ക്കുന്ന എല്ലാ നടപടികളും സര്‍ക്കാര് എടുക്കുമെന്ന് യോഗത്തില് പ്രധാനമന്ത്രി ഉറപ്പുനല്‍കി.\nവാര്‍ത്ത ഏജന്‍സി പിടിഐയുടെ റിപ്പോര്‍ട്ട് പ്രകാരം, ഒരോ ബാങ്കും അവരുടെ ഇപ്പോഴത്തെ രീതികളും പ്രവര്‍ത്തനവും പരിശോധിക്കണം. ഇത് സുസ്ഥിരമായ ക്രഡിറ്റ് വളര്‍ച്ചയ്ക്ക് പ്രാപ്തമാണോ എന്ന് ഉറപ്പുവരുത്തണമെന്ന് യോഗത്തില് പ്രധാനമന്ത്രി ആവശ്യപ്പെട്ടു.\nസ്ഥിരം വഴിയിലുള്ള ആപേക്ഷകള് എപ്പോഴും പരിഗണിക്കണം എന്നില്ല. ഒപ്പം പഴയ തിരിച്ചടക്കാത്ത ലോണുകളുടെ പാഠം ഉള്‍ക്കൊണ്ട് ഒരിക്കലും പ്രശ്നം ഉണ്ടാക്കാത്ത രീതിയില് ഇത്തരം അപേക്ഷകള് പരിഗണിക്കണം, പ്രധാനമന്ത്രി പറഞ്ഞു.\nബാങ്കുകള് കൂടുതല് ചെറുകിട സംരംഭങ്ങളെയും, സ്വയം സഹായ സംഘങ്ങളെയും, കര്‍ഷകരെയും പ്രോത്സാഹിപ്പിക്കണമെന്നും മോദി കൂട്ടിച്ചേര്‍ത്തു. ഇത് പിന്നീട് ബാങ്കുകളുടെ ഇന്‍സ്റ്റിറ്റ്യൂഷണല് ക്രഡിറ്റ് വളരാന് ഉപകാരപ്പെടും.\nബാങ്കുകള് അവരുടെ ഡിജിറ്റല് സേവനങ്ങളും ഡിജിറ്റല് പ്രവര്‍ത്തനങ്ങളും വര്‍ദ്ധിപ്പിക്കേണ്ട ആവശ്യകതയും പ്രധാനമന്ത്രി സൂചിപ്പിച്ചു. റൂപ്പെ, യുപിഐ പോലുള്ള സംവിധാനങ്ങളുടെ ഉപയോഗം ഉപയോക്താക്കള്‍ക്കിടയില് വര്‍ദ്ധിപ്പിക്കാന് ധനകാര്യ സ്ഥാപനങ്ങള് കൂടുതല് ശ്രദ്ധ നല്‍കണമെന്നും പ്രധാനമന്ത്രി പറഞ്ഞു.\nLast Updated 30, Jul 2020, 9:50 AM\nപ്രധാനമന്ത്രി ആവാസ് യോജന; ഗ്രാമീണ മേഖലയില് ഇതുവരെ നിർമ്മിച്ചത് 1.10 കോടി വീടുകൾ


കെഎസ്ആർടിസിയിലെ ഒരു വിഭാഗം ജീവനക്കാർ ഇന്ന് അർധരാത്രി മുതൽ 24 മണിക്കൂർ പണിമുടക്കും: പ്രതിപക്ഷ ട്രേഡ് യൂണിയനുകൾ ആണ് പണിമുടക്ക് നടത്തുന്നത്. | Kerala Speaks\nകെഎസ്‌ആര്‍ടിസിയിലെ ഒരു വിഭാഗം ജീവനക്കാര് ഇന്ന് അര്‍ധരാത്രി മുതല് പണിമുടക്കും. തൊഴിലാളി സംഘടനാ പ്രതിനിധികള് എംഡി ബിജു പ്രഭാകറുമായി നടത്തിയ ചര്‍ച്ച പരാജയപ്പെട്ടു. ശമ്ബള പരിഷ്‌കരണം, കെ സ്വിഫ്റ്റ് തുടങ്ങിയ വിഷയങ്ങളില് കബളിപ്പിക്കല് ഒത്തുതീര്‍പ്പിനു തയ്യാറല്ലെന്നാണ് ടിഡിഎഫിന്റെയും ബിഎംഎസിന്റെയും നിലപാട്.\nഗതാഗത വകുപ്പ് മന്ത്രിയുടെ നിര്‍ദ്ദേശത്തെ തുടര്‍ന്നാണ് സമരം പിന്‍വലിക്കുന്നതുമായി ബന്ധപ്പെട്ട് കെഎസ്‌ആര്‍ടിസി എംഡി ബിജു പ്രഭാകര് തൊഴിലാളി സംഘടനകളുമായി ചര്‍ച്ച നടത്തിയത്. എന്നാല് വിവിധ വിഷയങ്ങളില് തൊഴിലാളികള്‍ക്ക് അനുകൂലമായ നിലപാട് ചര്‍ച്ചയില് ഉണ്ടായില്ലെന്നാണ് പ്രതിപക്ഷ തൊഴിലാളി സംഘടനകളുടെ വാദം. കെ സ്വിഫ്റ്റില് തൊഴിലാളികളുടെ ആശങ്കകള് പരിഹരിക്കാന് കഴിഞ്ഞില്ലെന്നും, ശമ്ബള പരിഷ്കരണവുമായി ബന്ധപ്പെട്ട് മാര്‍ച്ചില് ചര്‍ച്ച നടത്താമെന്ന എംഡി യുടെ നിലപാട് അംഗീകരിക്കാന് കഴിയില്ലെന്നും സംഘടനകള് പറഞ്ഞു.\nചര്‍ച്ച പരാജയപ്പെട്ടതിന്റെ അടിസ്ഥാനത്തില് ഇന്ന് അര്‍ധരാത്രി മുതല് 24 മണിക്കൂര് സൂചനാ പണിമുടക്ക് നടത്താനാണ് ടിഡിഎഫിന്റെയും ബിഎംഎസിന്റെയും തീരുമാനം. അതേസമയം, കെ സ്വിഫ്റ്റ് കെഎസ്‌ആര്‍ടിസിയിലെ ബാധിക്കില്ലെന്ന് ചര്‍ച്ചയില് ഉറപ്പ് ലഭിച്ചുവെന്നും,\nതെരെഞ്ഞെടുപ്പ് ഘട്ടത്തില് രാഷ്ട്രീയ പ്രേരിതമായാണ് പണിമുടക്ക് നടത്തുന്നതെന്നും ഇടത് സംഘടനയായ കെഎസ്‌ആര്‍ടിഇഎ വ്യക്തമാക്കി. കെ സ്വിഫ്റ്റിനെതിരെ ശക്തമായ സമരവുമായി മുന്നോട്ടു പോകാനാണ് പ്രതിപക്ഷ സംഘടനകളുടെ തീരുമാനം.\nPrevious articleകേരളമുൾപ്പെടെയുള്ള സംസ്ഥാനങ്ങളിലെ തെരഞ്ഞെടുപ്പ് പ്രഖ്യാപനം മാർച്ച് ഏഴിന്: സൂചന നൽകി പ്രധാനമന്ത്രി.\nNext articleപി എസ് സി പ്രക്ഷോഭം: സമരം കടുപ്പിച്ച് ഉദ്യോഗാർത്ഥികൾ; എൽജിഎസ് പട്ടികയിലുള്ള ഉദ്യോഗാർത്ഥികൾ നിരാഹാരം ആരംഭിച്ചു.\nമാസ്ക് ധരിക്കാത്തതിന് പേരിൽ യാത്രക്കാരനെ കെഎസ്ആർടിസി ജീവനക്കാർ മർദ്ദിച്ചു: സംഭവം അങ്കമാലി കെഎസ്ആർടിസി സ്റ്റാൻഡിൽ.\nഇന്നും നാളെയും സർവ്വീസുകൾക്ക് നിയന്ത്രണം ഏർപ്പെടുത്തി കെഎസ്ആർടിസി\nകോവിഡ് വ്യാപനം ; കെ എസ് ആർ ടി സി പുതിയ ക്രമീകരണങ്ങൾ.


സംഗീത വേദികളിൽ തിളങ്ങി റോഷ്നി | 4PM News\nബഹ്റൈനിൽ നിരവധി പേരാണ് തങ്ങളുടേതായ കലാവൈഭവം കൊണ്ട് കലാരംഗത്ത് ഉയർന്നുവന്നിട്ടുള്ളത്. അത്തരത്തിൽ വേറിട്ട ആലാപന ശൈലി കൊണ്ട് ബഹ്‌റൈൻ വേദികളിൽ സംഗീത ആസ്വാദകരുടെ കൈയടി നേടിയ കലാകാരിയാണ് റോഷ്നി രെജി. ഇന്ത്യൻ സ്കൂളിലെ പ്ലസ് വൺ വിദ്യാർത്ഥിനിയായ ഈ കലാകാരി ചെറുപ്പം മുതലേ സംഗീതത്തിൽ അഭിരുചി പ്രകടിപ്പിച്ചിരുന്നു. ആറാം വയസ്സിൽ ബഹ്‌റൈനിൽ ഡോ. ശ്യാമള വിനോദ് കുമാറിന്റെ കീഴിൽ ആരംഭിച്ച സംഗീതപഠനം പിന്നീട് ഡോ. പ്രിയ കൃഷ്ണമൂർത്തിയുടെ കീഴിലും തുടർന്ന് വന്നു.\nബഹ്റൈനിലെ കലാവേദികളിൽ എല്ലാം തന്റെ കലാഭിരുചികളെ മാറ്റുരച്ചു നോക്കാൻ ലഭിക്കുന്ന അവസരങ്ങളൊന്നും തന്നെ റോഷ്നി പാഴാക്കാറില്ല. ഏഷ്യൻ സ്കൂളിന്റെ ആഭിമുഖ്യത്തിൽ സംഘടിപ്പിക്കുന്ന ടാലന്റ് ഫെസ്റ്റ്, ബഹ്റൈൻ കേരളീയ സമാജത്തിന്റെ ബലകലോത്സവം, കേരള കത്തോലിക് അസോസിയേഷന്റെ കീഴിൽ നടന്ന ടാലന്റ് സ്കാൻ തുടങ്ങി വിവിധ കലാമത്സരങ്ങളിൽ പങ്കെടുത്ത് മികച്ച വിജയം കൈവരിച്ച കൊച്ചുമിടുക്കിയാണ് റോഷ്നി. കൂടാതെ 2016ൽ റേഡിയോ എഫ്.എം സംഘടിപ്പിച്ച സംഗീതമത്സരത്തിലെ റണ്ണർ അപ്പായിരുന്നു റോഷ്നി. സംഗീത രംഗത്തെയും കലാരംഗത്തെയും പ്രതിഭകളായ രാഗേഷ് ബ്രഹ്മാനന്ദൻ, ജാസി ഗിഫ്റ്റ്, വൈഷണവ് ഗിരീഷ്, ഉപ്പും മുളകും ടീം, ബീറ്റ്സ് ബാൻഡ്, അക്കൗസ്റ്റിക്സ് ബാൻഡ് എന്നിവരുടെ കൂടെ പരിപാടി അവതരിപ്പിക്കാനുള്ള ഭാഗ്യം ഈ ചെറിയ പ്രായത്തിലേ റോഷ്നിക്ക് ലഭിച്ചിട്ടുണ്ട്. കൂടാതെ 2016ൽ എഫ്.എം റേഡിയോ നടത്തിയ ഡബ്സ്മാഷ് മത്സരത്തിൽ ഫസ്റ്റ് റണ്ണർ അപ്പായിരുന്നു റോഷ്നി.\nവലുതാകുന്പോൾ മികച്ച ഒരു ആർക്കിടെക്ട് ആകാനാണ് റോഷ്നിക്ക് താൽപ്പര്യം. സംഗീതത്തിന് പുറമെ നൃത്തം, സ്പോർട്സ് എന്നിവയിലും അഭിരുചിയുണ്ട്. പഠനത്തിലും മികവ് പുലർത്തുന്ന റോഷ്നി സ്കൂളിലെ കലാവേദികളിലെ സജീവ സാന്നിധ്യമാണ്. തിരുവല്ലയാണ് സ്വദേശം. പിതാവ് രെജി കെ ബഹ്റൈനിലെ പ്രമുഖ കോൺട്രാക്ടിംഗ് കന്പനിയിലെ ജീവനക്കാരനാണ്. മാതാവ് സിന്ധു രെജി, സഹോദരി രോഹിണി രെജി മാഗ്ലൂരിൽ എം.ബി.ബി.എസ് രണ്ടാം വർഷ വിദ്യാർത്ഥിനിയാണ്.\nലിനിയുടെ വേർപാട് ബഹ്‌റൈനും വേദനയായി


Metromatinee Mentions Archives - metromatinee.com Lifestyle Entertainment & Sports\nBy Noora T Noora TMay 20, 2022\nസിജു വിൽസനെ നായകനാക്കി നവാഗതനായ ജിജോ ജോസഫ് സംവിധാനം ചെയ്യുന്ന വരയൻ ഇന്ന് തിയേറ്ററുകളിലേക്ക്. യഥാര്‍ത്ഥ സംഭവങ്ങളുടെ പശ്ചാത്തലത്തിൽ ഒരുക്കിയ ചിത്രത്തിലെ...\nBy Safana SafuMay 19, 2022\nസിജു വിൽസനെ നായകനാക്കി ജിജോ ജോസഫ് സംവിധാനം ചെയ്ത മലയാള ചിത്രമാണ് ‘വരയൻ’. മെയ് 20 ന് റിലീസിനൊരുങ്ങി നിൽക്കുന്ന ചിത്രത്തെ...\nBy Noora T Noora TMay 18, 2022\nഎന്തിനാണ് ഒരു പുരോഹിതനെ പ്രണയത്തിൽ നിന്ന് ഒഴിവാക്കുന്നത്? ; കള്ളുഷാപ്പിൽ പോയി കള്ളുകുടിക്കുന്ന, പ്രണയിക്കുന്ന വൈദികൻ എന്ന കഥാപാത്രമായി സിജു വിൽസൺ !\nBy Safana SafuMay 17, 2022\nവൈദികനായ ഡാനി കപ്പൂച്ചിന് തിരക്കതഥയെഴുതി ജിജോ ജോസഫ് സംവിധാനം ചെയ്യുന്ന കോമഡി ആക്ഷൻ ചിത്രമാണ് വരയൻ.സത്യം സിനിമാസിന്റെ ബാനറിൽ പ്രേമചന്ദ്രൻ എ...\nപുരോഹിതനായി വേഷമിട്ടതിന്റെ ത്രില്ലിൽ സിജു വിത്സൺ, മുഴുനീള കഥാപാത്രമായി നാസ് പ്രത്യക്ഷപ്പെടുന്നു; ‘വരയൻ’ മെയ് 20ന് തിയേറ്ററുകളിലേക്ക്\nBy Noora T Noora TMay 15, 2022\nഹാസ്യത്തിനും ആക്ഷൻ രംഗങ്ങൾക്കും പ്രാധാന്യം നൽകുന്ന സിജു വിത്സനെ നായകനാക്കി ജിജോ ജോസഫ് സംവിധാനം ചെയ്യുന്ന വരയൻ തിയേറ്ററുകളിലേക്ക്. മെയ് 20ന്...\nഹരിനാരായണൻ്റെ വരികൾ.. സനാ മൊയ്തൂട്ടിയുടെ ശബ്ദം; ഏദനിന് മധു നിറയും…; ‘വരയനി’ ലെ പ്രണയഗാനം ഏറ്റെടുത്ത് സൈബറിടം; സിനിമയ്ക്കായി ഇനി ദിവസങ്ങൾ മാത്രം!\nBy Safana SafuMay 13, 2022\nസത്യം സിനിമാസിന്റെ ബാനറില് എ.ജി. പ്രേമചന്ദ്രന് നിര്‍മ്മിച്ച്, നവാ?ഗതനായ ജിജോ ജോസഫ് സംവിധാനം ചെയ്യുന്ന ‘വരയന്’ എന്ന ചിത്രത്തിലെ പുതിയ വീഡിയോ...\nബന്ധങ്ങളുടെ കഥ പറയുന്ന ഇമോഷണല് ഫാമിലി ഡ്രാമ “വെയിൽ”‘ ; മലയാളികളുടെ സ്വീകരണമുറിയിലേക്ക് !\nBy Safana SafuMay 11, 2022\nബന്ധങ്ങളുടെ കഥ പറയുന്ന ഇമോഷണല് ഫാമിലി ഡ്രാമ ” വെയിൽ ” ന്റെ വേൾഡ് ടെലിവിഷൻ പ്രീമിയർ ഏഷ്യാനെറ്റിൽ സംപ്രേക്ഷണം ചെയ്യുന്നു...\nയഥാർഥ സംഭവത്തിന്റെ പിൻബലം… ഒരു യുവ വൈദികൻ ചെന്നുപെടുന്നിടത്താണ് ചിത്രം ആരംഭിക്കുന്നത്! എല്ലാം സസ്പെൻസ്; പള്ളിയിലച്ചൻ എഴുതിയ തിരക്കഥ, സിജു വിൽസണിന്റെ വരയൻ വേറെ ലെവൽ, മെയ് 20 തിയേറ്ററുകളിലേക്ക്\nBy Noora T Noora TMay 10, 2022\nഏറെ പ്രതീക്ഷയോടെ പ്രേക്ഷകർ കാത്തിരിക്കുന്ന ചിത്രമാണ് നവാഗതനായ ജിജോ ജോസഫ് സംവിധാനം ചെയ്ത ‘വരയൻ’. യഥാർത്ഥ സംഭവങ്ങളുടെ പശ്ചാത്തലത്തിൽ ഒരുക്കിയ ചിത്രം...\nകാല് നൂറ്റാണ്ടിലേറെയായി അടഞ്ഞു കിടന്ന ‘ചിത്തിരപ്പള്ളി’ വരയനായി തുറന്നു; പ്രതീക്ഷയോടെ പ്രേക്ഷകര്\nBy Vijayasree VijayasreeMay 9, 2022\nമെയ് 20 ന് റിലീസാകുന്ന വരയന് എന്ന ചിത്രത്തിന് വേണ്ടിയുള്ള കാത്തിരിപ്പിലാണ് പ്രേക്ഷകര്. ഇതുവരെ മലയാളികള് കണ്ടതില് നിന്നും തികച്ചും വ്യത്യസ്തമായ...\nകുഞ്ഞാടുകൾക്കായി ഫാദർ എബി കപ്പൂച്ചിൻ എത്തുന്നു; നേരേ ചൊവ്വേ ഇംഗ്ലീഷ് അറിയില്ല, പക്ഷേ പള്ളിക്കകത്ത് അലമ്പുണ്ടാക്കിയാൽ അടിച്ചിരിക്കും ; “വരയൻ” ഉടൻ തിയറ്ററിലേക്ക്!\nBy Safana SafuMay 9, 2022\nഫാദർ എബി കപ്പൂച്ചിൻ ഒരു ചെമ്മരിയാട്ടിൻ കുട്ടിയാണ്, ക്യൂട്ടാണ്. നാട്ടുകാർക്ക് പ്രിയപ്പെട്ടവനാണ്. പന്ത് കളിക്കാനും ചീട്ടുകളിക്കാനുമൊക്കെ കൂടുന്ന ഒരു പുരോഹിതനാണ്. പ്രേക്ഷകർക്ക്...\nപ്രേക്ഷകർക്ക് ഇഷ്ടമാവും എബിച്ചനെ… അങ്ങനാണ് പുള്ളി, എന്നാൽ ആളത്ര മിണ്ടാപൂച്ചയൊന്നുമല്ല ഇടി കൊടുക്കേണ്ടിടത്ത് വെടിക്കെട്ട് നടത്താനും എബിച്ചനറിയാം; വരയനിലെ ഫാദർ എബി കപ്പൂച്ചിനായി സിജു വിൽസൺ! ലുക്ക് മാറ്റിപ്പിടിച്ച് നടൻ\nBy Noora T Noora TMay 8, 2022\nഫാദർ എബി കപ്പൂച്ചിൻ ഒരു ചെമ്മരി ആട്ടിൻ കുട്ടിയാണ്, ക്യൂട്ടാണ്. നാട്ടുകാർക്ക് പ്രിയപ്പെട്ടവനാണ്. പന്ത് കളിക്കാനും ചീട്ടുകളിക്കാനുമൊക്കെ കൂടുന്ന ഒരു പുരോഹിതനാണ്....\n“ഈ വെടക്ക് കാലത്ത് ഇതുപോലെയൊരു കിടിലൻ അച്ഛൻ”; സിജു വിൽസന്റെ പുത്തൻ ലുക്ക്; ആക്ഷനും കോമെഡിയും ഒത്തിണക്കി “വരയൻ”; മില്യൺ വ്യൂസ് നേടി ആദ്യ ട്രൈലെർ വൻവിജയം!\nസിജു വിൽസനെ നായകനാക്കി നവാഗതനായ ജിജോ ജോസഫ് സംവിധാനം ചെയ്യുന്ന ‘വരയൻ’ സിനിമയുടെ ആദ്യ ട്രൈലെർ വൻ ഹിറ്റ്. യഥാർത്ഥ സംഭവങ്ങളെ...\nകാത്തിരുന്ന പിറന്നാളാശംസ എത്തി, ലാലേട്ടന്റെ ആശംസയുമായി മമ്മൂട്ടി; സോഷ്യൽ മീഡിയയിൽ കുറിച്ചത് കണ്ടോ? May 21, 2022\nമഞ്ജു വാര്യർ അതിജീവതുയുടെ തൃശൂരിലെ വീട്ടിലേക്ക് ചെന്ന് കാര്യങ്ങള് നേരിട്ട് ചോദിച്ച് അറിയുകയാണ് ചെയ്തത് ‘; അതോടെ പക ആളിക്കത്തി പിന്നെ സംഭവിച്ചത് ! May 21, 2022\nഇങ്ങനെ എത്രനാള് പോകും, ഇവിടെ വരുന്നതാണ് യുക്തി;എവിടെ പോയി ഒളിച്ചാലും തൂക്കിയെടുക്കും; വിജയ് ബാബുവിന് പോലീസിന്റെ മുന്നറിയിപ്പ് ! May 21, 2022\nആദി കേശവ കോളേജിൽ നിന്നും നീതു അറസ്റ്റിൽ ; അടുത്ത ആഴ്ച്ചയോടെ മിത്ര വധശ്രമ കേസ് പൂർത്തിയാകും; റാണിയമ്മയ്ക്ക് ഭീഷണിയായി മിത്രയും തിരിച്ചെത്തി; വരും ആഴ്ച്ച കൂടെവിടെ ത്രസിപ്പിക്കുന്ന മുഹൂർത്തങ്ങളിലൂടെ! May 21, 2022